8. การจัดการ

(1) โครงสร้างการจัดการ

บริษัทฯ มีคณะกรรมการรวม 5 ชุด คือ

1. คณะกรรมการบริษัทฯ

2. คณะกรรมการบริหาร

3. คณะกรรมการตรวจสอบ

4. คณะกรรมการพิจารณาค่าตอบแทน

5. คณะกรรมการสรรหา

รายนามคณะกรรมการบริษัท จำนวน 12 ท่าน และเลขานุการบริษัท มีดังต่อไปนี้ :

-   พลเรือเอก ดร.อำนาจ จันทนมัฎฐะ

  ประธานคณะกรรมการบริษัท

  กรรมการอิสระ

-   นายธีระ วิภูชนิน

  รองประธานคณะกรรมการบริษัท

  ประธานคณะกรรมการพิจารณาค่าตอบแทน

  ประธานคณะกรรมการสรรหา

  กรรมการตรวจสอบ

  กรรมการอิสระ

-   นายคาลิด มอยนูดดิน ฮาชิม

  กรรมการผู้จัดการ

  กรรมการบริหาร

-   นายมูนีร มอยนูดดิน ฮาชิม

  กรรมการ

  กรรมการบริหาร

-   นายคูชรู คาลี วาเดีย

  กรรมการ

  กรรมการบริหาร

-   พลตำรวจโท เกียรติศักดิ์ ประภาวัต

  ประธานคณะกรรมการตรวจสอบ

  กรรมการอิสระ

-   นายสุพัฒน์ ศิวะศรีอำไพ

  กรรมการตรวจสอบ

  กรรมการสรรหา

  กรรมการอิสระ

-   นายชีระ ภาณุพงศ์

  กรรมการพิจารณาค่าตอบแทน

  กรรมการอิสระ

-   นายไจปาล มันสุขานี

  กรรมการ

-   นางสาวนิชิต้า ชาห์

  กรรมการ

-   นายกิริต ชาห์

  กรรมการ

  กรรมการพิจารณาค่าตอบแทน

-   นายปีเต้อร์ เฟ็ดเดอร์เซ่น

  กรรมการสรรหา

  กรรมการอิสระ

-   นางสาวสมปรารถนา เทพนภาเพลิน

  เลขานุการบริษัท

บริษัทฯ มีคณะกรรมการรวม 5 ชุด คือ

  1. คณะกรรมการบริษัทฯ

  2. คณะกรรมการบริหาร

  3. คณะกรรมการตรวจสอบ

  4. คณะกรรมการพิจารณาค่าตอบแทน

  5. คณะกรรมการสรรหา

การแต่งตั้งคณะกรรมการบริษัทฯ

บริษัทฯ กำหนดให้การแต่งตั้งกรรมการกระทำโดยที่ประชุมผู้ถือหุ้น ผู้ถือหุ้นหนึ่งหุ้นมีหนึ่งคะแนนเสียง
โดยที่ผู้ถือหุ้นแต่ละคนต้องใช้คะแนนเสียงที่มีอยู่ทั้งหมด เลือกบุคคลคนเดียวหรือหลายคนเป็นกรรมการ
บุคคลซึ่งได้รับคะแนนเสียงสูงสุดตามลำดับลงมา
เป็นผู้ได้รับการเลือกตั้งให้เป็นกรรมการเท่ากับจำนวนกรรมการที่จะพึงมี
หรือจะพึงเลือกตั้งในครั้งนั้น
และในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากัน
ทำให้เกินจำนวนกรรมการที่จะพึงมี หรือจะพึงเลือกตั้งในครั้งนั้น
ให้ผู้เป็นประธานเป็นผู้ออกเสียงชี้ขาด

1. คณะกรรมการบริษัทฯ

อำนาจ หน้าที่และความรับผิดชอบของคณะกรรมการบริษัทฯ สรุปไว้ดังนี้

1.  คณะกรรมการบริษัทฯ เป็นผู้รับผิดชอบจัดการกิจการทั้งหลายของบริษัทฯ
    โดยมีอำนาจหน้าที่ดำเนินการภายในขอบเขตของกฎหมาย วัตถุประสงค์และข้อบังคับของบริษัทฯ
    และตามมติของที่ประชุมผู้ถือหุ้น (Shareholders’ Meetings)
    รวมทั้งมีอำนาจกระทำการใดๆ ตามที่ระบุไว้ในหนังสือบริคณห์สนธิ
    หรือที่เกี่ยวข้องกับพระราชบัญญัติบริษัทมหาชนจำกัด พ.ศ.
    2535รวมถึงมีความรับผิดชอบต่อผู้ถือหุ้นของบริษัทฯ กรรมการบริษัทฯ
    แต่ละท่านมีส่วนร่วมในการกำกับดูแลกิจการของบริษัทฯ
    ด้วยความเป็นอิสระและเป็นกลางเพื่อประโยชน์ของผู้ถือหุ้นและผู้มีส่วนได้เสียอื่น

2.  กรรมการ มีหน้าที่กระทำการใดๆ ที่เกี่ยวกับการดำเนินธุรกิจ ด้วยความระมัดระวังรอบคอบ
    เพื่อรักษาผลประโยชน์ของบริษัทฯ

3.  คณะกรรมการบริษัทฯหรือที่ประชุมผู้ถือหุ้นมีอำนาจกำหนดรายชื่อกรรมการผู้มีอำนาจลงลายมือชื่อผูกพันบริษัทฯ

  ซึ่งปัจจุบันกรรมการผู้มีอำนาจลงลายมือชื่อผูกพันบริษัทฯ ได้แก่

  1. นายคาลิด มอยนูดดิน ฮาชิม

  2. นายมูนีร มอยนูดดิน ฮาชิม

  3. นายคูชรู คาลี วาเดีย

  โดยกรรมการบริษัทฯ สองในสามท่านลงลายมือชื่อร่วมกันและประทับตราสำคัญของบริษัทฯ

4.  คณะกรรมการบริษัทฯ มีอำนาจที่จะขาย หรือจำนองอสังหาริมทรัพย์ใดๆ ของบริษัทฯ
    หรือให้เช่าอสังหาริมทรัพย์ใดๆ ของบริษัทฯ มากกว่าสามปีขึ้นไป หรือให้
    หรือประนีประนอมยอมความ หรือยื่นฟ้องต่อศาล หรือยื่นข้อพิพาทใดๆ ให้ อนุญาโตตุลาการ
    พิจารณา

5.  ให้ความเห็นชอบเกี่ยวกับภารกิจ วิสัยทัศน์ คุณค่าที่บริษัทฯ
    มุ่งหวังและจรรยาบรรณในการดำเนินธุรกิจ

6.  พิจารณาและหารือเกี่ยวกับกลยุทธ์ที่เสนอโดยฝ่ายจัดการ
    เลือกสรรและอนุมัติในประเด็นสำคัญที่เกี่ยวกับทิศทาง ธุรกิจและนโยบายของบริษัทฯ
    รวมทั้งพิจารณาและอนุมัติแผนธุรกิจและเป้าหมายการปฏิบัติงานที่เสนอโดยฝ่ายจัดการ

7.  ติดตามผลการดำเนินงานของบริษัทฯ และความคืบหน้าในการบรรลุวัตถุประสงค์
    และการปฏิบัติตามกฎหมาย ระเบียบและนโยบายที่เกี่ยวข้อง

8.  ดูแลกำกับให้มีระบบการควบคุมภายในที่มีประสิทธิผลและการบริหารความเสี่ยงที่เหมาะสม

9.  ดูแลให้มีการกำกับตรวจสอบ ทั้งจากผู้ตรวจสอบภายในและผู้สอบบัญชีภายนอก
    ให้ทำหน้าที่อย่างมีประสิทธิผล

10. อนุมัติงบการเงินประจำไตรมาสและประจำปี
    และดูแลให้มีการจัดทำงบการเงินเป็นไปตามมาตรฐานหลักการบัญชีที่รับรองทั่วไป

11. ดูแลให้มีการสื่อสารในเรื่องต่างๆ กับผู้มีส่วนได้เสียของบริษัทฯ และสาธารณชน

12. กำหนดนโยบาย และแนวทางการบริหารจัดการความเสี่ยงอย่างครอบคลุม
    และดูแลให้ผู้บริหารมีระบบหรือกระบวนการที่มีประสิทธิภาพในการบริหารจัดการความเสี่ยง

13. กำหนดนโยบาย และแนวทางการกำกับดูแลกิจการที่ดี
    และดูแลการปฏิบัติงานของกรรมการและผู้บริหารเพื่อเป็นไปตามหลักการกำกับดูแลกิจการที่ดี

14. กำหนดนโยบายและแนวปฏิบัติในการดำเนินงานด้านความรับผิดชอบต่อสังคม

2. คณะกรรมการบริหาร

คณะกรรมการบริษัทฯ ได้แต่งตั้งกรรมการ 3 ท่าน เพื่อเป็นกรรมการบริหาร โดยมีรายชื่อต่อไปนี้

  1. นายคาลิด มอยนูดดิน ฮาชิม

  2. นายมูนีร มอยนูดดิน ฮาชิม

  3. นายคูชรู คาลี วาเดีย

อำนาจ หน้าที่และความรับผิดชอบของคณะกรรมการบริหาร สรุปไว้ดังนี้

1.  คณะกรรมการบริหารมีหน้าที่บริหารกิจการของบริษัทฯภายใต้มติและระเบียบข้อบังคับของคณะกรรมการบริษัทฯ

2.  คณะกรรมการบริหารมีอำนาจทำความตกลงหรือทำสัญญาผูกพันบริษัทฯโดยข้อตกลงหรือสัญญานั้นจะต้องอยู่ในขอบเขตอำนาจหน้าที่ที่คณะกรรมการบริษัทฯได้ให้ไว้และจะต้องให้มีกรรมการบริหารสองคนลงนามและประทับตราสำคัญของบริษัทฯ

3.  คณะกรรมการบริหารมีอำนาจกระทำการใดๆ ในนามและเพื่อผลประโยชน์ของบริษัทฯ
    และบริษัทย่อยในการดำเนินธุรกิจ

4.  คณะกรรมการบริหารมีหน้าที่รายงานให้คณะกรรมการบริษัทฯ
    เพื่อรับทราบและหารือถึงกิจการที่คณะกรรมการบริหารได้ดำเนินการลงไป อย่างไรก็ดี
    สำหรับประเด็นที่เกี่ยวกับนโยบายของบริษัทฯ
    หรือเรื่องที่อาจก่อให้เกิดผลกระทบอย่างมีนัยต่อธุรกิจของบริษัทฯ
    หรือเรื่องที่กฎหมายกำหนดให้ต้องกระทำโดยคณะกรรมการบริษัทฯ
    หรือเรื่องซึ่งตามข้อบังคับของบริษัทฯกำหนดให้ต้องได้รับอนุมัติจากคณะกรรมการ
    ทั้งนี้รวมถึงเรื่องที่คณะกรรมการบริหารเห็นสมควรเสนอเพื่อขออนุมัติจากคณะกรรมการบริษัทฯ
    เป็นรายเรื่อง หรือตามหลักเกณฑ์ที่คณะกรรมการบริษัทฯ
    กำหนดให้เสนอเพื่อขออนุมัติจากคณะกรรมการบริษัทฯ ก่อน

5.  จัดทำและทบทวนวัตถุประสงค์เชิงกลยุทธ์ แผนทางการเงินและนโยบายที่สำคัญของบริษัทฯ
    และนำเสนอต่อคณะกรรมการบริษัทฯ เพื่อพิจารณาอนุมัติ

6.  พิจารณาทบทวนอำนาจดำเนินการในเรื่องต่างๆ ตามที่กำหนดไว้ในตารางการมอบอำนาจ
    และนำเสนอต่อคณะกรรมการบริษัทฯ เพื่อพิจารณาอนุมัติ

7.  พิจารณาแต่งตั้ง
    ติดตามและประเมินผลการปฏิบัติงานของพนักงานตั้งแต่ระดับหัวหน้าฝ่ายลงมาถึงผู้จัดการระดับกลาง

8.  ติดตามและรายงานต่อคณะกรรมการบริษัทฯ เกี่ยวกับผลการดำเนินงานของบริษัทฯ
    และความก้าวหน้าในการดำเนินการเพื่อให้บรรลุวัตถุประสงค์ของบริษัทฯ

9.  ติดต่อสื่อสารกับผู้มีส่วนได้เสียภายนอกองค์กรตามความจำเป็นในแต่ละครั้ง
    ตามอำนาจที่ได้รับมอบหมาย

10. จัดทำและทบทวนนโยบายและแนวทางการบริหารจัดการความเสี่ยงรวมถึงดูแลให้ผู้บริหารมีระบบหรือกระบวนการที่มีประสิทธิภาพในการบริหารจัดการความเสี่ยง

11. จัดทำและทบทวนนโยบายการกำกับดูแลกิจการที่ดีและการดำเนินงานด้านความรับผิดชอบต่อสังคมตามที่คณะกรรมการบริษัทฯ
    ได้กำหนดไว้

3. คณะกรรมการตรวจสอบ

คณะกรรมการตรวจสอบ ได้รับการแต่งตั้งโดยคณะกรรมการบริษัทฯ
เพื่อมีวัตถุประสงค์เป็นกลไกในการช่วยคณะ กรรมการบริษัทฯ อย่างเป็นอิสระ
ตามกฎระเบียบและคำแนะนำตามหลักการกำกับดูแลกิจการที่ดี ในการให้ความเห็นต่อรายงาน
ทางการเงินให้เป็นไปอย่างถูกต้อง เชื่อถือได้และโปร่งใส
สนับสนุนการปฏิบัติตามหลักการกำกับดูแลกิจการที่ดี ตลอดจนทำหน้าที่
ประสานงานกับคณะกรรมการบริษัทฯ ในการจัดการความเสี่ยงและระบบควบคุมภายในขององค์กร
ทั้งนี้เพื่อมุ่งหวังให้เกิด
ประสิทธิภาพในการปฏิบัติงานและความเป็นอิสระในการตรวจสอบการทำงานของฝ่ายจัดการ
รวมถึงการตรวจสอบความขัดแย้ง ทางผลประโยชน์และรายการที่เกี่ยวข้องที่อาจเกิดขึ้น

คณะกรรมการบริษัทฯ ได้แต่งตั้งคณะกรรมการตรวจสอบครั้งแรก เมื่อวันที่ 24 สิงหาคม 2541
มีวาระการดำรงตำแหน่ง ท่านละ 2 ปี คณะกรรมการตรวจสอบมีรายชื่อดังต่อไปนี้

ชื่อ-สกุล ตำแหน่ง สถานะ ระยะเวลาในการดำรงตำแหน่ง

1. พลตำรวจโท เกียรติศักดิ์ ประภาวัต * ประธานคณะกรรมการตรวจสอบ กรรมการอิสระ 2 ปี

2. นายสุพัฒน์ ศิวะศรีอำไพ */** กรรมการตรวจสอบ กรรมการอิสระ 2 ปี

3. นายธีระ วิภูชนิน */** กรรมการตรวจสอบ กรรมการอิสระ 2 ปี

* พลตำรวจโท เกียรติศักดิ์ ประภาวัต ประธานคณะกรรมการตรวจสอบ และนายสุพัฒน์
ศิวะศรีอำไพ กรรมการตรวจสอบ ได้รับ
การแต่งตั้งให้กลับเข้าดำรงตำแหน่งอีกวาระหนึ่งโดยมติของที่ประชุมคณะกรรมการบริษัทฯ ครั้งที่
3/2553 เมื่อวันที่ 5 สิงหาคม 2553 และนายธีระ วิภูชนิน กรรมการตรวจสอบ
ได้รับการแต่งตั้งให้กลับเข้าดำรงตำแหน่งอีกวาระหนึ่งโดยมติที่ประชุมคณะ กรรมการบริษัทฯ ครั้งที่
1/2553 เมื่อวันที่ 2 กุมภาพันธ์ 2553

** กรรมการตรวจสอบที่มีความรู้และประสบการณ์ด้านบัญชีและการเงิน
ตามรายละเอียดที่ได้กล่าวไว้ในหัวข้อ “ประวัติคณะ

กรรมการบริษัท” ในแบบแสดงรายการประจำปีนี้

คณะกรรมการตรวจสอบมีหน้าที่สอบทานและรายงานต่อคณะกรรมการบริษัทฯ ในเรื่องดังต่อไปนี้

1.  สอบทานรายงานทางการเงินของบริษัทฯ
    เพื่อให้มั่นใจว่ารายงานทางการเงินมีการจัดทำอย่างถูกต้องและมีการเปิดเผยข้อมูล
    อย่างเพียงพอและครบถ้วน

2.  สอบทานเพื่อให้มั่นใจว่าบริษัทฯ มีระบบการควบคุมภายใน
    และระบบการตรวจสอบภายในที่เหมาะสมและมี ประสิทธิภาพ
    และพิจารณาความเป็นอิสระของฝ่ายตรวจสอบภายใน
    ตลอดจนให้ความเห็นชอบในการพิจารณาแต่งตั้ง ปรับเลื่อน ตำแหน่ง โยกย้าย
    หรือเลิกจ้างหัวหน้าฝ่ายตรวจสอบภายใน

3.  สอบทานการบริหารความเสี่ยงของบริษัทฯ
    และเสนอแนะการปรับปรุงให้เหมาะสมอย่างสม่ำเสมอ

4.  สอบทานและทบทวนแนวทางหลักการกำกับดูแลกิจการที่ดีของบริษัทฯ
    โดยเปรียบเทียบกับแนวปฏิบัติของสากลและ เสนอแนะต่อคณะกรรมการบริษัทฯ

5.  สอบทานเพื่อให้มั่นใจว่าบริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาด หลักทรัพย์ฯ รวมทั้งกฎหมายอื่นๆ
    ที่เกี่ยวข้องกับการดำเนินธุรกิจของบริษัทฯ

6.  พิจารณาคัดเลือกและเสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทฯ
    และเสนอ ค่าตอบแทนผู้สอบบัญชีและเสนอต่อผู้ถือหุ้นเพื่ออนุมัติ
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วย อย่างน้อยปีละ 1
    ครั้ง

7.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมาย
    และข้อ กำหนดของตลาดหลักทรัพย์ฯ ทั้งนี้เพื่อให้มั่นใจว่ารายการดังกล่าวสมเหตุสมผล
    และเพื่อผลประโยชน์ทั้งหมดของบริษัทฯ และเพื่อ
    ให้มั่นใจว่ามีการเปิดเผยอย่างถูกต้องและครบถ้วน

8.  จัดทำรายงานของคณะกรรมการตรวจสอบ
    ซึ่งประกอบด้วยข้อมูลตามข้อกำหนดของตลาดหลักทรัพย์ฯ และ ลงนาม
    โดยประธานคณะกรรมการตรวจสอบและเปิดเผยไว้ในรายงานประจำปีและแบบ 56-1
    ของบริษัทฯ

9.  ปฏิบัติงานอื่นๆ ตามที่คณะกรรมการบริษัทฯ
    มอบหมายและด้วยความเห็นชอบจากคณะกรรมการตรวจสอบ

4. คณะกรรมการพิจารณาค่าตอบแทน

คณะกรรมการพิจารณาค่าตอบแทนได้รับการแต่งตั้งโดยคณะกรรมการบริษัทฯ
เพื่อเป็นกลไกในการช่วยคณะกรรมการ บริษัทฯ อย่างเป็นอิสระ
ในการนำเสนอหลักเกณฑ์และการกำหนดแนวทางการจ่ายค่าตอบแทนสำหรับกรรมการและผู้บริหารระดับสูง
และนำเสนอค่าตอบแทนต่อคณะกรรมการบริษัทฯ เพื่อพิจารณา (รับรองทั้งหมด รับรองเป็นบางส่วน
หรือไม่รับข้อเสนอแนะ ทั้งหมด) เพื่อให้การปฏิบัติเป็นไปตามหลักการกำกับดูแลกิจการที่ดี
ภายใต้คำแนะนำเกี่ยวกับค่าตอบแทนที่จัดทำโดยคณะ กรรมการพิจารณาค่าตอบแทน
ซึ่งคณะกรรมการบริษัทฯ ไม่มีอำนาจในการกำหนดค่าตอบแทนของกรรมการแต่จะนำข้อเสนอแนะ
เกี่ยวกับค่าตอบแทนดังกล่าวเสนอต่อผู้ถือหุ้นเพื่ออนุมัติ

ที่ประชุมคณะกรรมการบริษัทฯ ได้แต่งตั้งคณะกรรมการพิจารณาค่าตอบแทน เมื่อวันที่ 15 พฤศจิกายน
2550 ซึ่ง ประกอบด้วย กรรมการทั้งหมด 3 ท่าน ดังต่อไปนี้

ชื่อ-สกุล ตำแหน่ง สถานะ ระยะเวลาในการดำรงตำแหน่ง

1. นายธีระ วิภูชนิน ประธานคณะกรรมการพิจารณาค่าตอบแทน กรรมการอิสระ 2 ปี

2. นายชีระ ภาณุพงศ์ กรรมการพิจารณาค่าตอบแทน กรรมการอิสระ 2 ปี

3. นายกิริต ชาห์ กรรมการพิจารณาค่าตอบแทน กรรมการ 2 ปี

สำหรับปี 2553
คณะกรรมการพิจารณาค่าตอบแทนได้ปฏิบัติหน้าที่ตามที่ได้รับมอบหมายจากคณะกรรมการบริษัทฯ ด้วย
ความระมัดระวัง รอบคอบ และเป็นอิสระ โดยมีการประชุมคณะกรรมการพิจารณาค่าตอบแทน
จำนวนทั้งสิ้น 1 ครั้ง ซึ่งมีกรรมการ ทุกท่านเข้าร่วมประชุม ทั้งนี้ นายกิริต ชาห์
กรรมการพิจารณาค่าตอบแทน ได้รับการแต่งตั้งให้กลับเข้าดำรงตำแหน่งอีกวาระหนึ่ง
โดยมติของที่ประชุมคณะกรรมการบริษัทฯ ครั้งที่ 4/2552 เมื่อวันที่ 9 พฤศจิกายน 2552

บทบาท หน้าที่และความรับผิดชอบของคณะกรรมการพิจารณาค่าตอบแทน

คณะกรรมการพิจารณาค่าตอบแทนมีหน้าที่ความรับผิดชอบ ซึ่งได้รับมอบหมายจากคณะกรรมการบริษัทฯ
ดังต่อไปนี้

1.  กำหนดแนวทางการจ่ายค่าตอบแทนของกรรมการและผู้บริหารระดับสูงและนำเสนอต่อคณะกรรมการบริษัทฯ

2.  นำเสนอค่าตอบแทนของกรรมการต่อคณะกรรมการบริษัทฯ เพื่อให้คณะกรรมการบริษัทฯ
    เสนอแนะและแสดงความ เห็น เพื่อขออนุมัติจากที่ประชุมผู้ถือหุ้น

3.  ให้ข้อมูลที่เป็นปัจจุบันเกี่ยวกับค่าตอบแทนของบริษัทต่างๆ
    ในประเทศไทยและต่างประเทศเสนอต่อคณะกรรมการ บริษัทฯ

4.  ปฏิบัติงานอื่นๆ ที่ได้รับมอบหมายจากคณะกรรมการบริษัทฯ

5. คณะกรรมการสรรหา

คณะกรรมการสรรหาได้รับการแต่งตั้งโดยคณะกรรมการบริษัทฯ
เพื่อเป็นกลไกในการช่วยคณะกรรมการบริษัทฯ อย่าง เป็นอิสระ
ในการนำเสนอหลักเกณฑ์และการกำหนดแนวทางในการเสนอแต่งตั้งกรรมการใหม่
การสรรหาและการคัดเลือกผู้บริหาร ระดับสูง และนำเสนอต่อคณะกรรมการบริษัทฯ
เพื่อพิจารณาข้อเสนอและตัดสินใจในการรับรอง หรือไม่รับข้อเสนอแนะ หรือแก้ไข
เพื่อนำเสนอและขออนุมัติจากผู้ถือหุ้น (สำหรับการเสนอแต่งตั้งกรรมการบริษัทฯ)

ที่ประชุมคณะกรรมการบริษัทฯ ได้อนุมัติแต่งตั้งคณะกรรมการสรรหา เมื่อวันที่ 15 พฤศจิกายน 2550
ซึ่งประกอบด้วย กรรมการทั้งหมด 3 ท่าน

ที่ประชุมคณะกรรมการบริษัทฯ ได้อนุมัติแต่งตั้งคณะกรรมการสรรหา เมื่อวันที่ 15 พฤศจิกายน 2550
ซึ่งประกอบด้วย กรรมการทั้งหมด 3 ท่าน ดังต่อไปนี้

ชื่อ-สกุล ตำแหน่ง สถานะ ระยะเวลาในการดำรงตำแหน่ง

1. นายธีระ วิภูชนิน ประธานคณะกรรมการสรรหา กรรมการอิสระ 2 ปี

2. นายสุพัฒน์ ศิวะศรีอำไพ กรรมการสรรหา กรรมการอิสระ 2 ปี

3. นายปีเต้อร์ เฟ็ดเดอร์เซ่น กรรมการสรรหา กรรมการอิสระ 2 ปี

สำหรับปี 2553 คณะกรรมการสรรหาได้ปฏิบัติหน้าที่ตามที่ได้รับมอบหมายจากคณะกรรมการบริษัทฯ
ด้วยความ ระมัดระวัง รอบคอบ และเป็นอิสระ

บทบาท หน้าที่และความรับผิดชอบของคณะกรรมการสรรหา

คณะกรรมการสรรหามีหน้าที่ความรับผิดชอบ ซึ่งได้รับมอบหมายจากคณะกรรมการบริษัทฯ ดังต่อไปนี้

1.  กำหนดแนวทางในการคัดเลือก
    เสนอบุคคลที่มีคุณสมบัติเหมาะสมและนำเสนอต่อคณะกรรมการบริษัทฯ

2.  ทบทวนโครงสร้างของคณะกรรมการบริษัทฯ
    และจัดทำแผนสืบทอดงานของกรรมการและผู้บริหารระดับสูง

3.  นำเสนอรายชื่อผู้สมัครที่เข้าเกณฑ์ได้รับการแต่งตั้งเป็นกรรมการ ต่อคณะกรรมการบริษัทฯ

4.  ให้การช่วยเหลือ/แนะนำในการดำเนินการสอบทานการปฏิบัติงานของกรรมการ
    ตามความต้องการของคณะกรรมการ บริษัทฯ

5.  จัดทำรายงานเกี่ยวกับแนวโน้มและข้อปฏิบัติที่เป็นปัจจุบันในการแต่งตั้งกรรมการและผู้บริหารระดับสูง
    เพื่อนำเสนอ ต่อคณะกรรมการบริษัทฯ พิจารณา

6.  ปฏิบัติงานอื่นๆ ที่ได้รับมอบหมายจากคณะกรรมการบริษัทฯ

เลขานุการบริษัทฯ

สำหรับการกำกับดูแลกิจการที่ดี บริษัทฯ ได้แต่งตั้งเลขานุการบริษัทฯ คือ คุณสมปรารถนา
เทพนภาเพลิน โดยมีบทบาท หน้าที่ตามพระราชบัญญัติหลักทรัพย์และตลาดหลักทรัพย์
เพื่อรับผิดชอบในการดูแลและให้คำแนะนำแก่คณะกรรมการและผู้บริหาร เกี่ยวกับกฎเกณฑ์ต่างๆ
ที่ต้องปฏิบัติ และการกำกับดูแลกิจการที่ดีของบริษัทฯ และรับผิดชอบจัดประชุมคณะกรรมการและการ
ประชุมผู้ถือหุ้น รวมถึงช่วยคณะกรรมการดูแลให้มีการปฏิบัติตามมติดังกล่าว
และการรักษาเอกสารข้อมูลของบริษัทฯ

หมายเหตุ 

ตามมติที่ประชุมสามัญประจำปีผู้ถือหุ้น ครั้งที่ 1/2554 ซึ่งจัดขึ้นในวันจันทร์ที่ 14 มีนาคม 2554
เวลา 11.00 น. ณ โรงแรมอมารี เอเทรียม ห้องบุษราคัม เลขที่ 1180 ถนนเพชรบุรีตัดใหม่
แขวงบางกะปิ เขตห้วยขวาง กรุงเทพฯ 10320 ได้อนุมัติแต่งตั้งกรรมการใหม่ 4 ท่าน
เข้าดำรงตำแหน่งในคณะกรรมการบริษัทฯ ดังนี้

1.  นายชัยภัทร ศรีวิสารวาจา ดำรงตำแหน่ง กรรมการอิสระ

2.  รองศาสตราจารย์ ดร. ภวิดา ปานะนนท์ ดำรงตำแหน่ง กรรมการอิสระ

3.  นายกำธร ศิลาอ่อน ดำรงตำแหน่ง กรรมการอิสระ

4.  นายอิษฎ์ชาญ ชาห์ ดำรงตำแหน่ง กรรมการ

และตามมติที่ประชุมคณะกรรมการบริษัทฯ ครั้งที่ 2/2554 ประชุมเมื่อวันที่ 14 มีนาคม 2554 เวลา
14.00 น. ณ โรงแรม อมารี เอเทรียมได้อนุมัติการแต่งตั้ง ประธานคณะกรรมการบริษัท
คณะกรรมการตรวจสอบ คณะกรรมการพิจารณาค่าตอบแทน คณะกรรมการสรรหา
แทนตำแหน่งที่ว่างเนื่องจากมีกรรมการลาออก

ดังนั้นรายละเอียดการดำรงตำแหน่งของกรรมการในคณะกรรมการบริษัทฯ และคณะกรรมการชุดย่อย
คือ คณะกรรมการบริหาร คณะกรรมการตรวจสอบ คณะกรรมการพิจารณาค่าตอบแทน
และคณะกรรมการสรรหา
หลังจากมติที่ประชุมสามัญประจำปีผู้ถือหุ้นและมติที่ประชุมคณะกรรมการบริษัทฯ ข้างต้น
มีรายละเอียดดังนี้

+------+------------------------------+-------------------------------+
| ล    | ชื่อ                           | ตำแหน่ง                        |
| ำดับที่ |                              |                               |
+------+------------------------------+-------------------------------+
| 1    | นายธีระ วิภูชนิน                 | กรรมการอิสระ                   |
|      |                              |                               |
|      |                              | ประธานกรรมการบริษัท             |
+------+------------------------------+-------------------------------+
| 2    | นายคาลิด มอยนูดดิน ฮาชิม         | กรรมการผู้จัดการ                 |
|      |                              |                               |
|      |                              | กรรมการบริหาร                  |
+------+------------------------------+-------------------------------+
| 3    | นายมูนีร มอยนูดดิน ฮาชิม          | กรรมการ                       |
|      |                              |                               |
|      |                              | กรรมการบริหาร                  |
+------+------------------------------+-------------------------------+
| 4    | นายคูชรู คาลี วาเดีย             | กรรมการ                       |
|      |                              |                               |
|      |                              | กรรมการบริหาร                  |
+------+------------------------------+-------------------------------+
| 5    | นายสุพัฒน์ ศิวะศรีอำไพ            | กรรมการอิสระ                   |
|      |                              |                               |
|      |                              | ประธานคณะกรรมการตรวจสอบ       |
|      |                              |                               |
|      |                              | กรรมการสรรหา                  |
+------+------------------------------+-------------------------------+

+-------+-----------------------------+--------------------------------+
| ลำดับที่ | ชื่อ                          | ตำแหน่ง                         |
+-------+-----------------------------+--------------------------------+
| 6     | นายไจปาล มันสุขานี             | กรรมการ                        |
+-------+-----------------------------+--------------------------------+
| 7     | นางสาวนิชิต้า ชาห์              | กรรมการ                        |
+-------+-----------------------------+--------------------------------+
| 8     | นายกิริต ชาห์                  | กรรมการ                        |
|       |                             |                                |
|       |                             | กรรมการพิจารณาค่าตอบแทน          |
+-------+-----------------------------+--------------------------------+
| 9     | นายชัยภัทร ศรีวิสารวาจา         | กรรมการอิสระ                    |
|       |                             |                                |
|       |                             | ประธานคณะกรรมการสรรหา          |
+-------+-----------------------------+--------------------------------+
| 10    | รองศาสตราจารย์ ดร. ภวิดา      | กรรมการอิสระ                    |
|       | ปานะนนท์                     |                                |
|       |                             | กรรมการตรวจสอบ                 |
|       |                             |                                |
|       |                             | กรรมการพิจารณาค่าตอบแทน          |
+-------+-----------------------------+--------------------------------+
| 11    | นายกำธร ศิลาอ่อน              | กรรมการอิสระ                    |
|       |                             |                                |
|       |                             | ประธานคณะกรรมการพิจารณาค่าตอบแทน |
|       |                             |                                |
|       |                             | กรรมการตรวจสอบ                 |
|       |                             |                                |
|       |                             | กรรมการสรรหา                   |
+-------+-----------------------------+--------------------------------+
| 12    | นายอิษฎ์ชาญ ชาห์               | กรรมการ                        |
+-------+-----------------------------+--------------------------------+

ผู้บริหารบริษัทฯ

บริษัทฯ มีผู้บริหารจำนวน 14 ท่าน ดังนี้

+----+--------------------------+--------------------------------------+
|    | รายชื่อ                    | ตำแหน่ง                               |
+----+--------------------------+--------------------------------------+
| 1. | นายคาลิด มอยนูดดิน ฮาชิม     | กรรมการผู้จัดการ                        |
|    |                          |                                      |
+----+--------------------------+--------------------------------------+
| 2. | นายมูนีร มอยนูดดิน ฮาชิม      | กรรมการ (การพาณิชย์)                   |
|    |                          |                                      |
+----+--------------------------+--------------------------------------+
| 3. | นายคูชรู คาลี วาเดีย         | กรรมการ (การเงิน)                     |
|    |                          |                                      |
+----+--------------------------+--------------------------------------+
| 4. | นายไจปาล มันสุขานี          | กรรมการ (เทคนิค) บริษัท เกรท เซอร์เคิล    |
|    |                          | ชิปปิ้ง เอเยนซี่ จำกัด (บริษัทย่อยของบริษัทฯ)   |
+----+--------------------------+--------------------------------------+
| 5. | นายชีลาล โกปินาธาน         | ผู้อำนวยการ (การพาณิชย์)                 |
|    |                          |                                      |
+----+--------------------------+--------------------------------------+
| 6. | นายโคคา เวนคาตารามานา    | ผู้อำนวยการ (บริหารกองเรือ)              |
|    | สุดาการ์                   |                                      |
+----+--------------------------+--------------------------------------+
| 7. | นายโกดาการาจีททิล มูราลี่     | ผู้อำนวยการ (เทคนิค)                    |
|    | เมนนอน                   |                                      |
+----+--------------------------+--------------------------------------+
| 8. | นายนีลากันตัน วาสุเดวัน       | ผู้อำนวยการ (การจัดการด้านความเสี่ยงภัย)    |
|    |                          |                                      |
+----+--------------------------+--------------------------------------+
| 9. | นายสตีเฟน โกลา            | ผู้อำนวยการ                            |
|    |                          | (บริหารความปลอดภัยระหว่างประเทศ) (ISM)  |
+----+--------------------------+--------------------------------------+
| 10 | นายกามาล กุมาร ดู          | ผู้อำนวยการ (เทคโนโลยีสารสนเทศ)         |
| .  |                          |                                      |
+----+--------------------------+--------------------------------------+
| 11 | นายนิชิคานท์ โกรวิน ดีซาย     | ผู้อำนวยการ (โครงการ)                  |
| .  |                          |                                      |
+----+--------------------------+--------------------------------------+
| 12 | นางสาวสมปรารถนา          | ผู้ช่วยผู้อำนวยการ (การเงินและบัญชี)         |
| .  | เทพนภาเพลิน               |                                      |
+----+--------------------------+--------------------------------------+
| 13 | นายกิรัน กิสซารินาท ไวดี      | ผู้จัดการอาวุโส (บัญชี และ MIS)            |
| .  |                          |                                      |
+----+--------------------------+--------------------------------------+
| 14 | นายยิ่งยง กังแฮ             | ผู้จัดการอาวุโส (บัญชีของกลุ่มบริษัท)          |
| .  |                          |                                      |
+----+--------------------------+--------------------------------------+

หมายเหตุ: ประวัติผู้บริหารปรากฏตามเอกสารแนบท้าย 1

ประวัติการกระทำผิดของผู้บริหาร - ไม่มี -

(2) การสรรหากรรมการและผู้บริหาร

การสรรหากรรมการและผู้บริหาร : บริษัทฯกำหนดให้คณะกรรมการสรรหา (Nomination Committee) เป็นผู้คัดเลือกบุคคลสำหรับดำรงตำแหน่งกรรมการ และเสนอให้คณะกรรมการบริษัทฯ พิจารณา ซึ่งคณะกรรมการบริษัทฯจะพิจารณาและเสนอต่อที่ประชุมผู้ถือหุ้น เพื่อให้ที่ประชุมผู้ถือหุ้นเลือกตั้งโดยใช้เสียงข้างมากตามหลักเกณฑ์และวิธีการดังต่อไปนี้

1.  ผู้ถือหุ้นหนึ่งหุ้นมีหนึ่งคะแนนเสียง

2.  โดยที่ผู้ถือหุ้นแต่ละคนต้องใช้คะแนนเสียงที่มีอยู่ทั้งหมดเลือกตั้งบุคคลคนเดียว
    หรือหลายคนเป็นกรรมการ

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี
    หรือจะพึงเลือกตั้งในครั้งนั้น
    และในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

คณะกรรมการมีอำนาจในการแต่งตั้งกรรมการบริหารจากกรรมการของบริษัทฯ
โดยมีจำนวนไม่น้อยกว่าสามคน เพื่อบริหารกิจการของบริษัทฯ

(3) ค่าตอบแทนกรรมการและผู้บริหาร

โปรดดูรายละเอียดภายใต้หัวข้อ “(4) การกำกับดูแลกิจการ 4.2 และ 5.5 ค่าตอบแทนกรรมการและผู้บริหาร” ด้านล่างนี้

(4) การกำกับดูแลกิจการ

การกำกับดูแลกิจการ หรือ Corporate Governance
หมายถึงระบบที่จัดให้มีโครงสร้างและกระบวนการ ของความสัมพันธ์ ระหว่างคณะกรรมการ
ฝ่ายจัดการและผู้ถือหุ้น เพื่อสร้างความสามารถในการแข่งขัน นำไปสู่การเติบโตและเพิ่มคุณค่าให้กับ
ผู้ถือหุ้นในระยะยาว โดยคำนึงถึงผู้มีส่วนได้เสียอื่นประกอบ

คำจำกัดความดังกล่าวในข้างต้น
เป็นไปตามข้อเสนอแนะของสำนักงานคณะกรรมการกำกับหลักทรัพย์และตลาดหลักทรัพย์และบริษัทฯ
มีความพยายาม
อย่างยิ่งที่จะผลักดันให้การกำกับดูแลกิจการดังกล่าวเกิดขึ้นอย่างสมบูรณ์ภายในองค์กร

บริษัท พรีเชียส ชิพปิ้ง จำกัด (มหาชน) (“บริษัทฯ”) ตระหนักดีว่าการกำกับดูแลกิจการที่ดี
มีความสำคัญและเป็นสิ่งจำเป็น สำหรับการเจริญเติบโตทางธุรกิจอย่างยั่งยืน
และสร้างมูลค่าให้กับผู้ถือหุ้นในระยะยาว และคณะกรรมการบริษัทฯ ได้จัดทำคู่มือ
นโยบายการกำกับดูแลกิจการจริยธรรมธุรกิจและแนวทางปฏิบัติที่ดีขึ้น
ซึ่งได้เปิดเผยบนเว็บไซต์ของบริษัทฯ ภายใต้หัวข้อ “การกำกับดูแลกิจการ”

ที่ผ่านมา บริษัทฯ ได้รับรางวัลต่างๆ ในเรื่องการกำกับดูแลกิจการที่ดี ดังต่อไปนี้

-   ได้รับการจัดกลุ่มในกลุ่ม “ดีเลิศ”
    สำหรับการกำกับดูแลกิจการที่ดีในรายงานผลสำรวจการกำกับดูแลกิจการบริษัท
    จดทะเบียนสำหรับปี 2553 จากบรรษัทภิบาลแห่งชาติ

-   ได้รับการจัดกลุ่มในกลุ่ม “ดีเยี่ยมและสมควรเป็นตัวอย่าง”
    สำหรับการประชุมสามัญประจำปีผู้ถือหุ้นสำหรับปี 2553 จาก สมาคมส่งเสริมผู้ลงทุนไทย

-   ในปี 2553 บริษัทฯ
    ได้รับการคัดเลือกให้นำเสนอผลงานข้อมูลความรับผิดชอบต่อสังคมของบริษัทฯ เพื่อประกอบการ
    พิจารณารางวัล CSR Awards ประจำปี 2553 โดยตลาดหลักทรัพย์แห่งประเทศไทย

-   ได้รับคัดเลือกจากผลสำรวจเกี่ยวกับการบริหารจัดการสำหรับกลุ่มบริษัทในทวีปเอเชีย โดย
    “FinanceAsia” ที่มีการเผย แพร่ผลการสำรวจในเดือนเมษายน 2553 ให้เป็น
    “บริษัทที่ดีที่สุดในการบริหารจัดการบริษัทสำหรับกลุ่มที่มีมูลค่าตลาด ขนาดกลาง (Medium
    market cap sector)” และเป็นหนึ่งใน “บริษัทดีเด่นด้านนักลงทุนสัมพันธ์”

-   ได้รับการเสนอชื่อเป็นผู้เข้ารอบสุดท้ายเพื่อเข้าชิงรางวัล
    “ผู้ประกอบธุรกิจขนส่งสินค้าแห้งเทกอง” ในงานประกาศรางวัล
    สำหรับการค้าทางทะเลในทวีปเอเชีย ประจำปี 2553

-   ได้รับคัดเลือกจากผลสำรวจเกี่ยวกับการกำกับดูแลกิจการประจำปี 2553 โดยนิตยสาร “Asia
    Money” ให้เป็น “บริษัท ดีเด่นในภาพรวมด้านการกำกับดูแลกิจการที่ดี”
    “บริษัทดีเด่นในด้านการเปิดเผยข้อมูลและความโปร่งใส” “บริษัทดีเด่น
    ในด้านสิทธิของผู้ถือหุ้นและการปฏิบัติต่อผู้ถือหุ้นอย่างเท่าเทียมกัน”
    “บริษัทดีเด่นด้านนักลงทุนสัมพันธ์” และ “นัก ลงทุนสัมพันธ์ดีเด่น” (นายคาลิด ฮาชิม
    กรรมการผู้จัดการของ บริษัทฯ) ในประเทศไทย

-   ในปี 2552 นายคาลิด ฮาชิม กรรมการผู้จัดการของบริษัทฯ ได้รับคัดเลือกเป็น
    “ผู้บริหารบริษัทจดทะเบียนดีเด่น (Best CEO)”
    ในกลุ่มบริษัทที่มีมูลค่าตลาดขนาดเล็กและกลาง (Small & Medium Market Cap Sector)
    โดยสมาคม นักวิเคราะห์หลักทรัพย์ของไทย

-   ได้รับคัดเลือกจากผลสำรวจเกี่ยวกับการกำกับดูแลกิจการ โดยนิตยสาร “Asia Money”
    ที่มีการเผยแพร่ผลการสำรวจใน นิตยสาร Asia Money ฉบับประจำเดือนมกราคม 2553
    ให้เป็น “บริษัทดีเด่นในภาพรวมด้านการกำกับดูแลกิจการที่ดี”
    “บริษัทดีเด่นในด้านการเปิดเผยข้อมูลและความโปร่งใส” “บริษัทดีเด่นด้านนักลงทุนสัมพันธ์”
    “นักลงทุนสัมพันธ์ดีเด่น” (นายคาลิด ฮาชิม กรรมการผู้จัดการของบริษัทฯ) ในประเทศไทย

-   ได้รับการจัดอันดับตามรายงานของ “CLSA ASIA-PACIFIC MARKETS” ลงวันที่ 3
    กุมภาพันธ์ 2552 ให้เป็น 1 ใน 3
    บริษัทดีเด่นในด้านการกำกับดูแลกิจการที่ดีจากผลการสำรวจการกำกับดูแลกิจการในประเทศไทย

-   ได้รับการจัดอันดับในปี 2550 จากนิตยสาร “The Asset” ของฮ่องกง
    ให้เป็นบริษัทที่ดีที่สุดในประเทศไทยด้านการกำกับ ดูแลกิจการ
    จากรายชื่อบริษัทที่มีการกำกับดูแลกิจการที่ดีจำนวน 60 บริษัทในเอเซีย

-   ได้รับรางวัล “Best Corporate Governance Report” และ “Best Performance”
    จากตลาดหลักทรัพย์แห่งประเทศไทย ในงาน “SET Awards 2006”

1. สิทธิของผู้ถือหุ้น

บริษัทฯ
ได้ตระหนักถึงสิทธิของผู้ถือหุ้นเพื่อให้เป็นไปตามแนวทางการกำกับดูแลกิจการที่ดีและได้มุ่งปฏิบัติในการปกป้องสิทธิ
ของผู้ถือหุ้นและการส่งเสริมให้ผู้ถือหุ้นใช้สิทธิ
ซึ่งนโยบายสำหรับการรักษาสิทธิของผู้ถือหุ้นอยู่ในส่วนของคู่มือนโยบายกำกับดูแล กิจการของบริษัทฯ
ซึ่งได้เปิดเผยบนเว็บไซต์ของบริษัทฯ

บริษัทฯ มีความรับผิดชอบต่อผู้ถือหุ้นในเรื่องที่เกี่ยวกับการเปิดเผยสารสนเทศ วิธีการปฏิบัติทางบัญชี
การใช้สารสนเทศ ภายใน และในเรื่องที่เกี่ยวกับความขัดแย้งทางผลประโยชน์
โดยคณะกรรมการและผู้บริหารจะต้องมีความซื่อสัตย์สุจริต ตลอดจน ตัดสินใจดำเนินการใดๆ
ด้วยความสุจริตใจและเป็นธรรมต่อผู้ถือหุ้นทั้งรายใหญ่และรายย่อยและเพื่อผลประโยชน์โดยรวม
โดยใน ส่วนนโยบายและกระบวนการปกป้องสิทธิของผู้ถือหุ้นของบริษัทฯ มีดังต่อไปนี้

1.1 พิจารณาแต่งตั้งกรรมการบริษัทฯ

บริษัทฯ ได้ปรับปรุงเอกสารประกอบการพิจารณาแต่งตั้งกรรมการบริษัทฯ เป็นรายบุคคล
รวมทั้งเพิ่มเติมข้อมูลอื่นๆ ของกรรมการบริษัทฯ
แต่ละท่านในรายงานประจำปีและเสนอต่อผู้ถือหุ้นของบริษัทฯ
เพื่อพิจารณาอนุมัติแต่งตั้งในการประชุมผู้ถือหุ้น สามัญประจำปี เพื่อให้ผู้ถือหุ้นของบริษัทฯ
ได้รับข้อมูลที่ถูกต้องครบถ้วนและเพียงพอต่อการพิจารณาแต่งตั้งกรรมการบริษัทฯ
ซึ่งข้อมูลดังกล่าวมีรายละเอียดดังต่อไปนี้

-   ประวัติของกรรมการเบื้องต้น ได้แก่ ชื่อ ตำแหน่ง อายุ ประวัติการศึกษา การฝึกอบรม อาชีพ
    การเป็นกรรมการใน บริษัทอื่น ประสบการณ์อื่นๆ และข้อพิพาททางกฎหมาย (ถ้ามี)

-   การดำรงตำแหน่งของกรรมการในธุรกิจที่เกี่ยวเนื่องกับธุรกิจของบริษัทฯ

-   วิธีการสรรหา (กรณีพ้นจากตำแหน่งตามวาระการดำรงตำแหน่ง)

-   ผลการปฏิบัติงานของกรรมการที่ผ่านมา เช่น การเข้าร่วมประชุมของกรรมการ

1.2 พิจารณานโยบายและค่าตอบแทนของกรรมการบริษัทฯ

บริษัทฯ ได้ปฏิบัติตามนโยบายว่าด้วยค่าตอบแทนของกรรมการบริษัทฯ
ซึ่งจะพิจารณาอนุมัติโดยผู้ถือหุ้นของบริษัทฯ ใน การประชุมผู้ถือหุ้นสามัญประจำปี
โดยได้เปิดเผยแนวทาง/วิธีการกำหนดค่าตอบแทนของกรรมการบริษัทฯ ในข้อ 5.5
ในแบบแสดงรายการข้อมูลประจำปีนี้

1.3 พิจารณาแต่งตั้งผู้สอบบัญชีภายนอก

บริษัทฯ
ได้ปฏิบัติตามนโยบายว่าด้วยการแต่งตั้งผู้สอบบัญชีภายนอกของบริษัทฯซึ่งจะพิจารณาอนุมัติโดยผู้ถือหุ้นของบริษัทฯ
ในการประชุมผู้ถือหุ้นสามัญประจำปีและได้ปรับปรุงให้ข้อมูลประกอบการแต่งตั้งผู้สอบบัญชีภายนอกของบริษัทฯ
มีความ ถูกต้องครบถ้วน และเพียงพอต่อการพิจารณาอนุมัติของผู้ถือหุ้น
ซึ่งข้อมูลประกอบการแต่งตั้งผู้สอบบัญชีภายนอกมีรายละเอียด ดังต่อไปนี้

-   ชื่อสำนักงานสอบบัญชี

-   ชื่อผู้สอบบัญชี

-   ค่าตอบแทนของผู้สอบบัญชีสำหรับปีที่ขออนุมัติ
    โดยแยกต่างหากอย่างชัดเจนระหว่างค่าสอบบัญชีกับค่าบริการอื่นๆ
    ที่ไม่เกี่ยวข้องกับการสอบบัญชี

-   ค่าตอบแทนของผู้สอบบัญชีสำหรับปีที่ผ่านมา

-   ความสัมพันธ์อื่นๆ กับบริษัทฯ

-   จำนวนปีที่เป็นผู้สอบบัญชี (ในกรณีที่แต่งตั้งผู้สอบบัญชีคนเดิม)

-   การประเมินผลงานในปีที่ผ่านมา

-   เหตุผลในการเปลี่ยนแปลงผู้สอบบัญชี (ในกรณีที่มีการแต่งตั้งผู้สอบบัญชีคนใหม่)

1.4 พิจารณานโยบายจ่ายเงินปันผล

ปัจจุบันนโยบายการจ่ายเงินปันผลของบริษัทฯ ได้อนุมัติโดยผู้ถือหุ้นของบริษัทฯ
เมื่อครั้งการประชุมผู้ถือหุ้นสามัญประจำ ปี 2547 และถ้ามีการเปลี่ยนแปลงในอนาคตบริษัทฯ
จะนำเสนอให้มีการพิจารณาอนุมัติโดยผู้ถือหุ้น

1.5 พิจารณาแผนการซื้อหุ้นคืน

บริษัทฯ ได้ขออนุมัติจากที่ประชุมผู้ถือหุ้นสำหรับแผนการดำเนินการเรื่องการซื้อหุ้นคืน
โดยผู้ถือหุ้นอนุมัติให้คณะ กรรมการบริษัทฯ สามารถทำการซื้อหุ้นของบริษัทฯ คืนได้
โดยให้เป็นไปตามกฎข้อบังคับของ ตลท./กลต. และจัดให้มีข้อมูลที่
ถูกต้องและครบถ้วนเพียงพอต่อการตัดสินใจ

1.6 การประชุมผู้ถือหุ้น

บริษัทฯ ได้มีการปฏิบัติตามข้อเสนอแนะของตลาดหลักทรัพย์แห่งประเทศไทย
และสำนักงานคณะกรรมการกำกับ หลักทรัพย์และตลาดหลักทรัพย์ สำหรับการจัดประชุมผู้ถือหุ้น
ซึ่งมีการปฏิบัติดังต่อไปนี้

-   สำหรับการประชุมผู้ถือหุ้นสามัญประจำปี 2553 บริษัทฯ
    ได้เปิดโอกาสให้ผู้ถือหุ้นได้เสนอวาระสำหรับการประชุมและ
    ได้เปิดโอกาสให้ผู้ถือหุ้นเสนอชื่อบุคคลที่มีความเหมาะสมเพื่อเป็นกรรมการของบริษัทฯ
    ซึ่งจะได้ปฏิบัติต่อเนื่อง สำหรับการประชุมผู้ถือหุ้นประจำปี 2554
    โดยให้สิทธิผู้ถือหุ้นท่านเดียวหรือหลายท่านที่มีหุ้นรวมกันไม่น้อยกว่า 200,000 หุ้น
    สามารถเสนอวาระการประชุมหรือเสนอชื่อบุคคลที่มีความเหมาะสมเข้าดำรงตำแหน่งกรรมการของ
    บริษัทฯ
    ก่อนการประชุมสามัญผู้ถือหุ้นประจำปีซึ่งเป็นการให้สิทธิที่มากกว่าที่กฎหมายกำหนดต่อผู้ถือหุ้นบริษัทฯ
    กำหนดนโยบายและช่องทางการสื่อสารผ่านเว็บไซต์ของบริษัทฯ
    และประกาศผ่านทางตลาดหลักทรัพย์ฯ โดยผู้ถือหุ้น
    หรือกลุ่มผู้ถือหุ้นสามารถนำเสนอวาระการประชุมล่วงหน้าและเสนอชื่อบุคคลเพื่อเป็นกรรมการเพื่อพิจารณาบรรจุใน
    วาระการประชุมผู้ถือหุ้น

-   บริษัทฯ จัดทำหนังสือเชิญประชุมผู้ถือหุ้นที่มีข้อมูลที่ถูกต้อง
    ครบถ้วนและเพียงพอต่อการพิจารณาของผู้ถือหุ้น ซึ่ง ถือเป็นนโยบายปกติของบริษัทฯ
    โดยหนังสือเชิญประชุมผู้ถือหุ้นที่จะส่งถึงผู้ถือหุ้นสำหรับการประชุมผู้ถือหุ้นสามัญ
    ประจำปีได้ระบุถึงจุดประสงค์ เหตุผล และความเห็นของกรรมการบริษัทฯ
    ประกอบในแต่ละวาระการประชุม โดย บริษัทฯ
    จะไม่แก้ไขวาระการประชุมถ้าไม่ได้แจ้งให้ผู้ถือหุ้นทราบล่วงหน้า

-   บริษัทฯ ได้เปิดเผยร่างหนังสือเชิญประชุมผู้ถือหุ้นสามัญประจำปีไว้ในเว็บไซต์ของบริษัทฯ
    ล่วงหน้าก่อนจัดส่งให้กับ ผู้ถือหุ้น และจะแจ้งวันประชุมผู้ถือหุ้นต่อตลาดหลักทรัพย์ฯ อย่างน้อย
    30 วันก่อนวันประชุมและทางบริษัทฯ ได้
    ดำเนินการจัดส่งหนังสือเชิญประชุมให้แก่ผู้ถือหุ้นอย่างน้อย 21 วันก่อนวันประชุม

-   บริษัทฯ ได้ทำการเผยแพร่หนังสือเชิญประชุมผู้ถือหุ้นสามัญประจำปี
    ผ่านทางสื่อหนังสือพิมพ์รายวันทั้งฉบับภาษา ไทย และภาษาอังกฤษ เป็นเวลา 3
    วันติดต่อกันและประมาณ 14 วันล่วงหน้า ก่อนการประชุมผู้ถือหุ้นสามัญประจำปี

-   บริษัทฯ
    จัดให้ผู้ถือหุ้นได้มีโอกาสอย่างเต็มที่ในการมีส่วนร่วมในการประชุมผู้ถือหุ้นและสนับสนุนให้ผู้ถือหุ้นได้
    ซัก ถามในประเด็นสงสัยต่างๆ ที่เกี่ยวข้อง
    โดยผู้บริหารและ/หรือผู้ที่เกี่ยวข้องโดยตรงกับประเด็นนั้นๆ จะเป็นผู้ตอบ คำถาม

-   บริษัทฯ ได้จัดทำรายงานการประชุมผู้ถือหุ้นที่ถูกต้อง
    ครบถ้วนและชัดเจนรวมถึงรายชื่อของกรรมการที่เข้าร่วม ประชุม ในรายงานยังได้บันทึกข้อมูล
    คำถาม/คำตอบในที่ประชุมผู้ถือหุ้น วิธีการลงคะแนนเสียง วิธีนับคะแนนเสียง
    และผลการลงคะแนนเสียง

-   บริษัทฯ มีนโยบายจัดประชุมผู้ถือหุ้นเพื่อพิจารณาอนุมัติกรณีที่มีเหตุการณ์สำคัญๆ
    ที่กระทบต่อการดำเนินงานของ บริษัทฯ
    โดยจัดเอกสารประกอบการพิจารณาที่ถูกต้องและเพียงพอต่อการตัดสินใจของผู้ถือหุ้น เช่น ในปี
    2547 กรณี ซื้อเรือเดินทะเลจำนวน 15 ลำ การทำสัญญาว่าจ้างต่อเรือเดินทะเลใหม่จำนวน
    12 ลำในปี 2550 และจำนวน 3 ลำในปี 2551 เป็นต้น ซึ่งบริษัทฯ
    ได้แต่งตั้งที่ปรึกษาทางการเงินอิสระเพื่อทำหน้าที่เป็นที่ปรึกษาให้แก่ผู้ถือหุ้นทั้งสามกรณี

-   บริษัทฯ มีการติดตามและสอบทานเงินปันผลที่ผู้ถือหุ้นของบริษัทฯ
    ที่ยังไม่ได้รับและพยายามติดต่อกับผู้ถือหุ้นเพื่อ ให้ผู้ถือหุ้นทุกคนได้รับเงินปันผลจากบริษัทฯ
    ทั้งนี้บริษัทฯ ยังได้แจ้งข้อมูลและให้คำแนะนำแก่ผู้ถือหุ้นของบริษัทฯ ถึงวิธีการรับเงินปันผล

ในระหว่างปี 2553 บริษัทฯ มีการประชุมผู้ถือหุ้นทั้งหมด 1 ครั้ง เป็นการประชุมสามัญประจำปี
เมื่อวันที่ 17 มีนาคม 2553 ที่โรงแรม อมารี เอเทรียม โดยกรรมการทุกท่าน
(ยกเว้นกรรมการหนึ่งท่าน: คุณนิชิต้า ชาห์) เข้าร่วมประชุมผู้ถือหุ้นสามัญประจำปี 2553
ซึ่งรวมถึงกรรมการตรวจสอบทุกท่าน
และกรรมการอิสระและผู้สอบบัญชีภายนอกได้เข้าร่วมในการประชุมสามัญประจำปี เพื่อ
ตอบคำถามจากผู้ถือหุ้นในประเด็นที่เกี่ยวกับข้อมูลทางบัญชีหรือการปฏิบัติงานตรวจสอบบัญชี
โดยประธานในที่ประชุมได้อธิบาย เกี่ยวกับวิธีการลงคะแนนเสียง
และวิธีนับคะแนนเสียงเมื่อการประชุมเริ่มขึ้น และเปิดโอกาสให้ผู้ถือหุ้นทุกรายมีสิทธิอย่างเท่าเทียม
กันในการตรวจสอบการดำเนินงานของบริษัทฯ
เปิดโอกาสให้ซักถามและแสดงความคิดเห็นและข้อเสนอแนะต่างๆ ในแต่ละวาระการ
ประชุมรวมทั้งได้บันทึกมติที่ประชุมและประเด็นต่างๆ
ไว้ในรายงานการประชุมอย่างถูกต้องและครบถ้วนแล้ว หลังจากนั้นบริษัทฯ ได้
นำส่งรายงานการประชุมผู้ถือหุ้นให้กับตลาดหลักทรัพย์แห่งประเทศไทยและเปิดเผยรายงานการประชุมพร้อมทั้งวีดีโอบันทึกการ
ประชุมดังกล่าวในเว็บไซต์ของบริษัทฯ ภายใต้หัวข้อ “นักลงทุนสัมพันธ์” ภายในระยะเวลา 14
วันหลังวันประชุม

2. การปฏิบัติต่อผู้ถือหุ้นอย่างเท่าเทียมกัน

บริษัทฯ มั่นใจในการให้ความสำคัญถึงการปฏิบัติต่อผู้ถือหุ้นอย่างเท่าเทียมกัน
ทั้งในส่วนของการเรียกประชุมผู้ถือหุ้น การจัด
ประชุมผู้ถือหุ้นและเพื่อเป็นการปกป้องสิทธิของผู้ถือหุ้นสำหรับเรื่องที่เป็นสาระสำคัญ
โดยได้ปฏิบัติดังต่อไปนี้

-   กำหนดวัน เวลาและสถานที่ในการประชุมผู้ถือหุ้น
    โดยคำนึงถึงความสะดวกในการเข้าร่วมประชุมของผู้ถือหุ้นทุกราย อย่างเท่าเทียมกัน

-   กำหนดให้หุ้น 1 หุ้น มีคะแนนเสียง 1 เสียง

-   อำนวยความสะดวกสำหรับการลงคะแนนเสียง
    ด้วยการจัดให้มีการมอบฉันทะโดยจัดแบบฟอร์มการมอบฉันทะ พร้อมทั้ง
    อธิบายถึงขั้นตอนวิธีการปฏิบัติเกี่ยวกับการมอบฉันทะและพยายามจัดส่งหนังสือเชิญประชุมผู้ถือหุ้นภายในระยะเวลาที่
    มากพอและเท่าที่บริษัทฯ สามารถกระทำได้ภายใต้ข้อบังคับต่างๆ ที่เกี่ยวข้อง
    คือก่อนวันประชุมผู้ถือหุ้นอย่างน้อย 14 วัน โดยผู้ถือหุ้นที่ไม่สะดวกเข้าร่วมประชุมด้วยตนเอง
    บริษัทฯ ได้กำหนดให้มีประธานกรรมการและ/หรือกรรมการอิสระ รับ
    มอบฉันทะเพื่อเข้าร่วมประชุมและลงคะแนนเสียงแทนในการประชุมแต่ละครั้ง
    โดยรายละเอียดต่างๆ ได้ระบุไว้ในหนังสือ เชิญประชุมแต่ละครั้งอย่างครบถ้วน

-   กำหนดให้มีการลงทะเบียนผู้ถือหุ้นอย่างน้อย 1 ชั่วโมง ก่อนเริ่มประชุมผู้ถือหุ้น
    เพื่อให้มีเวลาในการลงทะเบียนที่เพียงพอ

-   ได้จัดเตรียมบัตรลงคะแนนสำหรับการประชุมแต่ละวาระ

-   ได้ใช้ระบบ Barcode ในการลงทะเบียนและนับคะแนนเสียง
    เพื่ออำนวยความสะดวกแก่ผู้ถือหุ้นที่เข้าร่วมประชุมและเพื่อ ความถูกต้อง
    แม่นยำในการนับคะแนนเสียง

-   เปิดโอกาสให้แก่ผู้ถือหุ้นในการเสนอวาระการประชุมเป็นการล่วงหน้า
    และเสนอชื่อบุคคลเพื่อเป็นกรรมการบริษัทฯ ก่อน
    วันประชุมผู้ถือหุ้นประจำปีในช่องทางสื่อสารต่างๆ รวมถึงเว็บไซต์ของบริษัทฯ

-   เปิดโอกาสให้ผู้ถือหุ้นมีสิทธิในการเลือกตั้งกรรมการ
    โดยการลงคะแนนเสียงจะใช้บัตรลงคะแนนเลือกกรรมการเป็น รายบุคคล

-   ไม่มีการเพิ่มวาระการประชุมใหม่ โดยไม่แจ้งให้ผู้ถือหุ้นทราบล่วงหน้า

-   กรรมการได้เปิดเผยข้อมูลต่อคณะกรรมการบริษัทฯ เกี่ยวกับส่วนได้เสียของตนและผู้เกี่ยวข้อง

-   กรรมการได้รายงานการถือครองหลักทรัพย์ของบริษัทฯ ให้คณะกรรมการบริษัทฯ
    รับทราบเป็นประจำ

-   กรรมการและผู้บริหารของบริษัทฯ ได้เปิดเผยข้อมูลและรายงานให้บริษัทฯ
    ทราบถึงการมีส่วนได้เสียของตนหรือของ บุคคลใกล้ชิดที่มีความเกี่ยวข้อง เพื่อให้บริษัทฯ
    มีข้อมูลสำหรับใช้ประโยชน์ภายในบริษัทฯ ในการดำเนินการตาม
    ข้อกำหนดเกี่ยวกับการทำรายการที่เกี่ยวโยงกัน
    และติดตามดูแลให้กรรมการและผู้บริหารทำหน้าที่ด้วยความระมัดระวัง
    และซื่อสัตย์สุจริตโดยมีวิธีการปฏิบัติดังนี้

-   กรรมการและผู้บริหารที่ได้รับการแต่งตั้งใหม่ต้องส่งแบบ
    “รายงานการมีส่วนได้เสียของกรรมการและผู้บริหาร” ภายใน 30 วัน
    นับจากวันที่ได้รับการแต่งตั้ง

-   เมื่อมีการเปลี่ยนแปลงของ “รายงานการมีส่วนได้เสียของกรรมการและผู้บริหาร”
    กรรมการและผู้บริหารต้อง ปรับปรุงข้อมูลในแบบ
    “รายงานการมีส่วนได้เสียของกรรมการและผู้บริหาร” โดยทันทีหรือภายใน 7 วันทำการนับ
    จากวันที่มีการเปลี่ยนแปลงรายการ

-   เลขานุการบริษัทฯ ส่งสำเนาแบบ “รายงานการมีส่วนได้เสียของกรรมการและผู้บริหาร”
    ให้กับประธานคณะกรรมการ บริษัทฯ และประธานคณะกรรมการตรวจสอบ ภายใน 7
    วันทำการนับจากวันที่บริษัทฯ ได้รับรายงานฉบับดังกล่าว

-   คณะกรรมการบริษัทฯ
    ได้กำหนดแนวทางไม่ให้กรรมการและผู้บริหารที่มีส่วนได้เสียเข้าร่วมในกระบวนการตัดสินใจ
    โดยปกติแล้วกรรมการและผู้บริหารที่มีส่วนได้เสียในเรื่องใดๆ
    จะออกไปจากที่ประชุมและกลับเข้ามาในที่ประชุมอีกครั้ง เมื่อเรื่องนั้นๆ ได้ถูกตัดสินใจแล้ว

-   ให้ความสำคัญเกี่ยวกับการทำรายการที่เกี่ยวโยงกัน
    ที่อาจจะนำมาซึ่งความขัดแย้งทางผลประโยชน์และได้เปิดเผยไว้ใน หัวข้อ
    “รายการที่เกี่ยวโยงกัน” ในรายงานประจำปีและ แบบ56-1นี้
    ซึ่งได้อธิบายถึงลักษณะของความเกี่ยวโยงกัน ความสำคัญของการ ทำรายการ
    มูลค่าของรายการ และแนวโน้มการทำรายการในอนาคตและบริษัทฯ
    ไม่เคยมีกรณีไม่ปฏิบัติตามกฎ ระเบียบ ข้อบังคับ รวมทั้งกฎหมายต่างๆ
    ที่เกี่ยวข้องกับรายการที่เกี่ยวโยงกัน

-   ปฏิบัติตามนโยบายอย่างเหมาะสมเกี่ยวกับมาตรการดูแลการใช้ข้อมูลภายในดังรายละเอียดที่กล่าวไว้ในหัวข้อ
    “การดูแล เรื่องการใช้ข้อมูลภายใน” ในรายงานประจำปีและแบบ 56-1
    นี้และยังไม่เคยมีกรณีการใช้ข้อมูลภายในของกรรมการ และ/หรือผู้บริหาร บริษัทฯ

3. บทบาทของผู้มีส่วนได้เสีย

บริษัทฯ ตระหนักและให้ความสำคัญต่อผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
ผู้ถือหุ้น พนักงานและ ผู้บริหารของบริษัทฯ และบริษัทย่อย หรือผู้มีส่วนได้เสียภายนอก เช่น
เจ้าหนี้การค้า คู่ค้า ลูกค้า ชุมชน/สังคม ภาครัฐและหน่วยงาน อื่นๆ ที่เกี่ยวข้อง เนื่องจากบริษัทฯ
ตระหนักถึงแรงสนับสนุนจากผู้มีส่วนได้เสียต่างๆ ในอันที่จะช่วยสร้างความสามารถในการแข่ง
ขันและสร้างกำไรให้กับบริษัทฯ
และเป็นแรงสนับสนุนอย่างดียิ่งในการสร้างความสำเร็จในระยะยาวของบริษัทฯ ทั้งนี้บริษัทฯ ได้มี
การปรับปรุงแก้ไขเว็บไซต์ของบริษัทฯ ซึ่งรวมถึงหัวข้อ “กิจกรรมผู้มีส่วนได้เสีย”
นโยบายและแนวทางปฏิบัติต่อผู้มีส่วนได้เสียใน คู่มือจริยธรรมธุรกิจและแนวทางปฏิบัติ
และรวมถึงการจัดให้มีช่องทางบนเว็บไซต์สำหรับผู้มีส่วนได้เสียสามารถใช้ติดต่อสื่อสารใน
การแสดงความคิดเห็นต่างๆ และสามารถติดต่อโดยตรงกับคณะกรรมการบริษัทฯ ตามความประสงค์
โดยไม่ต้องผ่านผู้บริหาร ของบริษัทฯ ทั้งนี้คณะกรรมการบริษัทฯ จะเก็บข้อมูลร้องเรียนเป็นความลับ
ถ้าการร้องเรียนมีมูลความจริง คณะกรรมการบริษัทฯ จะดำเนินการเพื่อแก้ไขตามความเหมาะสม

ด้านผู้บริหาร: บริษัทฯ
ตระหนักถึงความสำคัญของผู้บริหารซึ่งเป็นส่วนหนึ่งของปัจจัยแห่งความสำเร็จของการดำเนินธุรกิจ
ของบริษัทฯ
โดยค่าตอบแทนของผู้บริหารมีโครงสร้างที่เหมาะสมและเปรียบเทียบกับค่าเฉลี่ยอุตสาหกรรม
และค่าเฉลี่ยโดยทั่วไป ของบริษัทจดทะเบียนในประเทศไทย บริษัทฯ
เปิดโอกาสให้ผู้บริหารของบริษัทฯ ได้ทำงานอย่างอิสระปราศจากการแทรกแซง ภายใต้ บทบาท
หน้าที่และความรับผิดชอบที่มอบหมายโดยคณะกรรมการบริษัทฯ

ด้านพนักงาน: บริษัทฯ
ตระหนักดีว่าพนักงานเป็นส่วนสำคัญของปัจจัยแห่งความสำเร็จอีกปัจจัยหนึ่งของการดำเนินธุรกิจ
ของบริษัทฯ จึงกำหนดวิธีการจ้างงาน ความเท่าเทียมกันในโอกาสของการจ้างงาน
ความมั่นคงและความก้าวหน้าทางอาชีพและ หลักการอื่นๆ ที่เกี่ยวข้องกับพนักงานและการจ้างงาน
บริษัทฯ มั่นใจว่าพนักงานมีความรู้ความชำนาญที่จำเป็นสำหรับการดำเนินงาน ในธุรกิจของบริษัทฯ
และความเข้าใจในข้อพึงปฏิบัติต่างๆ มาตรฐานการปฏิบัติงานที่เกี่ยวข้อง
และสนับสนุนให้มีการพัฒนาความรู้ ความสามารถเพื่อให้ทันกับการพัฒนาของอุตสาหกรรมในอนาคต
และได้อธิบายถึงการดูแลด้านความปลอดภัย อาชีวอนามัยของ พนักงานที่ปฏิบัติการบนเรือของบริษัทฯ
ภายใต้หัวข้อ “รายงานด้านความรับผิดชอบต่อสังคม” ในแบบแสดงรายการข้อมูลประจำปีนี้

นอกจากนี้ บริษัทฯ จัดให้มีนโยบายด้านผลตอบแทนสำหรับพนักงานที่สำนักงานของบริษัทฯ
ทั้งในรูปของเงินเดือน โบนัส และสวัสดิการต่างๆ เช่น
การเสนอกองทุนสำรองเลี้ยงชีพตามความสมัครใจ ผลตอบแทนของพนักงานขึ้นอยู่กับผลการปฏิบัติงาน
หน้าที่และความรับผิดชอบของพนักงาน ส่วนเพิ่มอื่นๆ /โบนัสขึ้นอยู่กับฐานะทางการเงิน
ผลการดำเนินงานและแผนงานในอนาคต ของบริษัทฯ ในเรื่องการสร้างแรงจูงใจระยะยาว
แม้ว่าบริษัทฯ จะไม่มีผลตอบแทนระยะยาวสำหรับพนักงานในรูปของ ESOP เนื่อง จากบริษัทฯ
เห็นว่าราคาหุ้นของบริษัทฯ จะขึ้นอยู่กับปัจจัยต่างๆ
ซึ่งพนักงานไม่สามารถควบคุมได้โดยตรงเช่นเดียวกับอัตราค่า ระวางเรือในตลาดสากล
นอกจากนี้ราคาหุ้นของบริษัทฯ ก็ไม่ได้สะท้อนถึงผลการปฏิบัติงานของพนักงานที่แท้จริง ดังนั้นบริษัทฯ
ได้จัดสรรผลกำไรจากการดำเนินงานแก่พนักงานของบริษัทฯ ในรูปของเงินโบนัสประจำปี
โดยพิจารณาจากผลการดำเนินงานของ บริษัทฯ เปรียบเทียบกับเป้าหมายที่กำหนดไว้
และใช้เป็นเกณฑ์ในการจ่ายโบนัสประจำปีแก่พนักงาน

บริษัทฯ จัดให้มีการฝึกอบรมภายในและส่งพนักงานไปอบรม
สำหรับพนักงานที่สำนักงานและลูกเรือบนเรือ โดยบริษัทฯ จะเป็น
ผู้รับภาระค่าใช้จ่ายทั้งหมดที่เกิดขึ้น นอกจากนี้บริษัทฯ
ยังอนุญาตให้ลางานพิเศษและกำหนดเวลาการทำงานที่ยืดหยุ่น สำหรับ
พนักงานที่ต้องการศึกษาในระดับที่สูงขึ้น นอกจากนี้บริษัทฯ
ได้ส่งเสริมการสร้างความสัมพันธ์อันดีระหว่างพนักงานด้วยกันและ
ระหว่างพนักงานกับผู้บริหารบริษัทฯ

ด้านนายหน้า: บริษัทฯ
ตระหนักเป็นอย่างดีว่านายหน้าเป็นส่วนหนึ่งของปัจจัยแห่งความสำเร็จของบริษัทฯ และเป็นผู้ที่มี
บทบาทสำคัญ ในฐานะผู้สนับสนุนการดำเนินธุรกิจของบริษัทฯ บริษัทฯ
จึงปฏิบัติกับนายหน้าด้วยความเป็นธรรมตามเงื่อนไขการ
ค้าที่ตกลงร่วมกันและคงรักษามาตรฐานการค้าโดยทั่วไปไว้
เพื่อสร้างความสัมพันธ์อันดีระหว่างกันในระยะยาว

ด้านเจ้าหนี้เงินกู้ยืม: บริษัทฯ
ตระหนักเป็นอย่างดีว่าเจ้าหนี้เงินกู้ยืมเป็นส่วนหนึ่งของปัจจัยแห่งความสำเร็จที่สำคัญของ บริษัทฯ
ในฐานะผู้สนับสนุนด้านการเงินแก่บริษัทฯ ที่ต้องลงทุนในสินทรัพย์ด้วยเงินลงทุนที่สูง บริษัทฯ
ได้ปฏิบัติตามเงื่อนไขการกู้ ยืมเงินต่างๆ รวมทั้งปฏิบัติตามวัตถุประสงค์การกู้เงิน การชำระคืน
หลักทรัพย์ค้ำประกันและข้อตกลงอื่นๆ ที่ตกลงร่วมกันระหว่าง สองฝ่าย

ด้านคู่ค้า: บริษัทฯ ตระหนักเป็นอย่างดีถึงความสำคัญของคู่ค้าของบริษัทฯ และบริษัทฯ
มั่นใจว่าเงื่อนไขทางการค้าต่างๆ เป็นไปด้วยความเป็นธรรมตามมาตรฐานการค้าโดยทั่วไป
รวมทั้งการปฏิบัติตามเงื่อนไขทางการค้าอย่างเคร่งครัด

ด้านลูกค้า: บริษัทฯ
ตระหนักเป็นอย่างดีว่าลูกค้าเป็นส่วนหนึ่งของปัจจัยแห่งความสำเร็จของการดำเนินธุรกิจของบริษัทฯ
บริษัทฯ จึงทำการปกป้องผลประโยชน์ของลูกค้า การตอบสนองความต้องการของลูกค้า
รวมทั้งการให้บริการที่ได้มาตรฐานและ
การรักษาสารสนเทศที่เป็นความลับของลูกค้าโดยจะไม่เปิดเผยสารสนเทศดังกล่าวหากไม่มีการกำหนดจากกฎหมาย
ข้อกำหนด หรือได้รับการยินยอมจากผู้เป็นเจ้าของสารสนเทศ รวมถึงประเด็นทางด้านการตลาด
การกำหนดราคา รายละเอียดของการให้ บริการ คุณภาพและความปลอดภัย เป็นต้น

ด้านคู่แข่ง: บริษัทฯ ปฏิบัติภายใต้กรอบกติกาของการแข่งขันที่ดี
ไม่ทำลายชื่อเสียงของคู่แข่งทางการค้าด้วยการกล่าวหา
บริษัทที่เป็นคู่แข่งทางการค้าด้วยความไม่สุจริตและปราศจากข้อมูลความจริง
รวมทั้งไม่เข้าถึงสารสนเทศที่เป็นความลับของคู่แข่ง ด้วยวิธีการที่ไม่สุจริตหรือไม่เหมาะสม

ด้านชุมชนและ/หรือสังคม: บริษัทฯ ตระหนักเป็นอย่างดีถึงความรับผิดชอบต่อชุมชนและสังคม
รวมถึงการสนับสนุน กิจกรรมของชุมชน
และการเอาใจใส่ต่อผลกระทบต่อผู้ที่อยู่รอบข้างมากกว่าที่มีกำหนดไว้ในกฎหมายและพยายามเข้าไปมีส่วนร่วม
ทางสังคม โดยบริษัทฯ ได้รายงานส่วนนี้แยกไว้ภายใต้หัวข้อ “รายงานด้านความรับผิดชอบต่อสังคม”
ในแบบแสดงรายการข้อมูลประจำปีนี้

ด้านผู้ออกกฎระเบียบข้อบังคับ:นอกเหนือจากที่ได้กล่าวไว้แล้วในส่วนของกฎหมายและระเบียบเกี่ยวกับธุรกิจการเดินเรือ
ซึ่งบริษัทฯ ต้องปฏิบัติตามและได้อธิบายไว้ในรายงานประจำปีฉบับนี้ บริษัทฯ ตระหนักเป็นอย่างดีว่า
ภาครัฐบาลคือผู้ออกกฎ ระเบียบข้อบังคับ ทำหน้าที่ควบคุมเพื่อให้การดำเนินธุรกิจของบริษัทฯ
เป็นไปด้วยความยุติธรรมและมีความโปร่งใส บริษัทฯ ตระหนักถึงความสำคัญของการปฏิบัติตามกฎ
ระเบียบ ข้อบังคับ รวมทั้งกฎหมายต่างๆ ที่เกี่ยวข้องกับการดำเนินงานของบริษัทฯ
และได้รวมการสอบทานการปฏิบัติตามระเบียบข้อบังคับต่างๆ
ให้เป็นหนึ่งในหน้าที่ของฝ่ายตรวจสอบภายใน ซึ่งมีผู้ตรวจสอบ ภายในที่มีคุณสมบัติเป็นหัวหน้าฝ่าย
โดยผู้ตรวจสอบภายในได้จัดทำรายงานสอบทานการปฏิบัติตามกฎระเบียบต่างๆ ประจำปี
และรายงานผลโดยตรงต่อคณะกรรมการตรวจสอบ ตามรายละเอียดที่กล่าวในหัวข้อ
“รายงานคณะกรรมการตรวจสอบ” ในแบบแสดงรายการข้อมูลประจำปีนี้

ด้านสิ่งแวดล้อม: บริษัทฯ
ตระหนักดีว่าการดำเนินงานของธุรกิจเดินเรือถ้าขาดความรับผิดชอบแล้วอาจมีผลกระทบต่อ
สภาพแวดล้อม โดยเฉพาะอย่างยิ่งมลพิษทางน้ำและ/หรือมลพิษทางอากาศ บริษัทฯ
มุ่งมั่นต่อการปกป้องและรักษาสิ่งแวดล้อม และได้ให้ความสำคัญด้านสิ่งแวดล้อม
เทียบเท่ากับการพาณิชย์และการดำเนินธุรกิจบริษัทฯ และส่งเสริมการปฏิบัติตามนโยบายนี้
ซึ่งได้รายงานส่วนนี้ภายใต้หัวข้อ “รายงานด้านความรับผิดชอบต่อสังคม”
ในแบบแสดงรายการข้อมูลประจำปีนี้

การเคารพหลักสิทธิมนุษยชนสากล: บริษัทฯ กำหนดให้กรรมการ ผู้บริหารและพนักงานของบริษัทฯ
ทุกคนต้องปฎิบัติ ตามหลักสิทธิมนุษยชนอย่างเคร่งครัด
ให้ความรู้ความเข้าใจในหลักสิทธิมนุษยชนสากลแก่พนักงานเพื่อนำไปปฏิบัติเป็นส่วนหนึ่งใน
การดำเนินงานและไม่สนับสนุนกิจกรรมใดๆ ที่ละเมิดหลักสิทธิมนุษยชน

จรรยาบรรณว่าด้วยทรัพย์สินทางปัญญา: บริษัทฯ กำหนดให้กรรมการ
ผู้บริหารและพนักงานของบริษัทฯ ทุกคนต้องมี
ความรอบคอบและความระมัดระวังในการใช้งานทรัพย์สินทางปัญญา

นโยบายเกี่ยวกับการป้องกันการทุจริตและการให้สินบน: บริษัทฯ กำหนดให้กรรมการ
ผู้บริหารและพนักงานมีแนวทาง ปฏิบัติเกี่ยวกับการป้องกันการทุจริตและการให้สินบนดังนี้

-   การรับหรือให้ทรัพย์สินหรือประโยชน์อื่นใดที่อาจสร้างแรงจูงใจในการตัดสินใจอย่างไม่ชอบธรรมควรดำเนินการอย่าง
    ถูกต้อง ตรงไปตรงมาและต้องมั่นใจได้ว่าการดำเนินการนั้นจะไม่ทำให้เกิดข้อครหา
    หรือทำให้บริษัทฯ เสื่อมเสียชื่อเสียง สิ่งของที่กรรมการบริษัทฯ
    ได้รับโดยปกติแล้วจะเก็บไว้ในสำนักงาน หรือแจกจ่ายให้กับพนักงานในบริษัทฯ

-   การจัดซื้อต้องดำเนินตามขั้นตอนที่กำหนดไว้ตามระเบียบของบริษัทฯ
    และมีความเป็นธรรมแก่ผู้ที่มีส่วนเกี่ยวข้อง โดยการ
    ตัดสินใจต้องคำนึงถึงความสมเหตุสมผลด้านราคา คุณภาพและบริการที่ได้รับ
    รวมทั้งต้องสามารถตรวจสอบได้อย่างโปร่งใส

-   ในการทำธุรกรรมกับภาครัฐ บริษัทฯ
    จะต้องหลีกเลี่ยงการกระทำที่อาจจูงใจให้รัฐหรือพนักงานของรัฐดำเนินการที่ไม่ถูกต้อง
    เหมาะสม อย่างไรก็ดีการสร้างความสัมพันธ์อันดีระหว่างกันหรือการกระทำใดๆ
    ในขอบเขตที่เหมาะสมและเป็นธรรมเนียม ปฏิบัตินั้นสามารถกระทำได้ เช่น
    การส่งสารเพื่อเป็นการแสดงความยินดี หรือการให้ช่อดอกไม้ในโอกาสต่างๆ เป็นต้น

4. การเปิดเผยข้อมูลและความโปร่งใส

บริษัทฯ มีการดูแลกระบวนการเปิดเผยข้อมูลสำคัญที่เกี่ยวข้องกับบริษัทฯ อย่างเข้มงวด
ทั้งข้อมูลทางการเงินและข้อมูลที่มิใช่ ข้อมูลทางการเงินและรายงานอื่นๆ
โดยข้อมูลจะต้องเปิดเผยอย่างถูกต้อง ครบถ้วน ทันเวลา โปร่งใส โดยผ่านช่องทางที่ถูกต้อง
และผู้ใช้ข้อมูลสามารถเข้าถึงข้อมูลได้อย่างเท่าเทียมกันและมีความน่าเชื่อถือ

4.1 รายงานของคณะกรรมการบริษัทฯ

คณะกรรมการบริษัทฯ เป็นผู้รับผิดชอบต่องบการเงินของบริษัทฯ
และบริษัทย่อยและสารสนเทศทางการเงินที่ปรากฏใน แบบแสดงรายการข้อมูลประจำปี
โดยมีการนำเสนอรายงานความรับผิดชอบของคณะกรรมการบริษัทฯ
ต่อรายงานทางการเงินควบคู่กับรายงานของ
ผู้สอบบัญชีรับอนุญาตและงบการเงินที่ตรวจสอบแล้วในแบบแสดงรายการข้อมูลประจำปีนี้

4.2 ค่าตอบแทนกรรมการและผู้บริหาร

ที่ประชุมคณะกรรมการบริษัทฯ ได้แต่งตั้งคณะกรรมการพิจารณาค่าตอบแทน เมื่อวันที่ 15 พฤศจิกายน
2550 เพื่อทำ หน้าที่ดูแลเรื่องการจ่ายค่าตอบแทนของกรรมการและผู้บริหารระดับสูง
โดยการนำเสนอค่าตอบแทนของกรรมการ ข้อแนะนำและ ความเห็นของคณะกรรมการบริษัทฯ
เกี่ยวกับค่าตอบแทนกรรมการจะนำเสนอเพื่อขออนุมัติจากที่ประชุมผู้ถือหุ้น ทั้งนี้รายละเอียด
เกี่ยวกับคณะกรรมการพิจารณาค่าตอบแทน เช่น รายชื่อสมาชิก คุณสมบัติ
บทบาทหน้าที่ความรับผิดชอบและหลักเกณฑ์การ
กำหนดค่าตอบแทนได้เปิดเผยข้อมูลบนเว็บไซต์ของบริษัทฯ และเปิดเผยภายใต้หัวข้อ
“โครงสร้างการจัดการ” ในแบบแสดงรายการข้อมูลประจำปีนี้

ในปี 2553 และปี 2552 บริษัทฯ ได้จ่ายค่าตอบแทนกรรมการบริษัทฯ เป็นจำนวนที่กำหนดเป็นรายปี
ซึ่งได้รับอนุมัติจาก ที่ประชุมผู้ถือหุ้น ดังรายละเอียดต่อไปนี้

ในปี 2553 และปี 2552 บริษัทฯ ได้จ่ายค่าตอบแทนกรรมการบริษัทฯ เป็นจำนวนที่กำหนดเป็นรายปี
ซึ่งได้รับอนุมัติจาก ที่ประชุมผู้ถือหุ้น ดังรายละเอียดต่อไปนี้

(หน่วย : ล้านบาท)

[]

(กรรมการในลำดับที่ 1,7,8 และ 12 ได้ลาออกจากการเป็นกรรมการบริษัท
โดยมีผลหลังจากได้สรุปผลการประชุมสามัญระจำปีผู้ถือหุ้นครั้งที่ 1/2554 เมื่อวันที่ 14 มีนาคม
2554)

* รวมค่าตอบแทนจากการเป็นกรรมการตรวจสอบไว้ด้วย

** ทำหน้าที่บริหารและทำงานเต็มเวลาเหมือนพนักงานในบริษัทย่อยของบริษัทฯ

*** รวมค่าตอบแทนจากการเป็นประธานคณะกรรมการตรวจสอบไว้ด้วย

สำหรับค่าตอบแทนของกรรมการบริหารและผู้บริหารประกอบด้วยเงินเดือน โบนัส
(โบนัสที่จ่ายในระหว่างปีเป็นโบนัสที่อ้างอิง มาจากผลประกอบการของบริษัทฯ ในช่วง 3
ปีที่ผ่านมา) และอื่นๆ เช่น ค่าภาษีเงินได้ ค่าเช่าบ้าน ซึ่งในระหว่างปี 2553 และปี 2552 บริษัทฯ
และบริษัทย่อย ได้จ่ายค่าตอบแทนให้กรรมการบริหารและผู้บริหาร ดังรายละเอียดต่อไปนี้

[]

4.3 ความสัมพันธ์กับผู้ลงทุน

คณะกรรมการบริษัทฯ ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
ทั้งรายงานข้อมูลทางการ เงินและข้อมูลทั่วไป
ตลอดจนข้อมูลสำคัญที่อาจมีผลกระทบต่อราคาหลักทรัพย์ของบริษัทฯ
โดยได้เผยแพร่ข้อมูลข่าวสารต่างๆ ดังกล่าว เพื่อให้ผู้ลงทุนและผู้ที่เกี่ยวข้องรับทราบ
โดยผ่านช่องทางการเผยแพร่ข้อมูลต่างๆ ของตลาดหลักทรัพย์ฯ เว็บไซต์ของ บริษัทฯ
จดหมายแจ้งข่าวและจากการติดต่อกับกรรมการผู้จัดการ ซึ่งบริษัทฯ ให้ความสำคัญต่อผู้ลงทุน
ดังนั้นผู้บริหารระดับสูงจะ เป็นผู้รับผิดชอบในส่วนที่เกี่ยวกับการบริการนักลงทุนด้วย บริษัทฯ
ได้กำหนดบุคคล เพื่อให้บริการข้อมูลข่าวสารสำหรับผู้ลงทุน ผู้ถือหุ้น นักวิเคราะห์และประชาชนทั่วไป
ซึ่งมีรายละเอียดดังนี้

คุณคาลิด มอยนูดดิน ฮาชิม กรรมการผู้จัดการ

(นายคาลิด ฮาชิม กรรมการผู้จัดการของบริษัทฯ ได้รับการคัด
เลือกเป็น“นักลงทุนสัมพันธ์ดีเด่นที่สุด” ในประเทศไทยในผลสำรวจเกี่ยวกับการ กำกับดูแลกิจการ
ในเดือนธันวาคม 2551 จากนิตยสาร “Asia Money”)

โทรศัพท์ 66 2696 8801 อีเมล์ kh@preciousshipping.com

คุณคูชรู คาลี วาเดีย กรรมการบริหาร

โทรศัพท์ 66 2696 8836 อีเมล์ kw@preciousshipping.com

คุณณิชา หวังศุภผล เจ้าหน้าที่ฝ่ายประชาสัมพันธ์

โทรศัพท์ 66 2696 8820 อีเมล์ corp@preciousshipping.com

คุณสมปรารถนา เทพนภาเพลิน ผู้ช่วยผู้อำนวยการ (การเงินและบัญชี) และเลขานุการบริษัทฯ

โทรศัพท์ 66 2696 8856 อีเมล์ som@preciousshipping.com

บริษัทฯ ได้เข้าร่วมกิจกรรมนักลงทุนสัมพันธ์ต่างๆ มากมาย
โดยมีกรรมการผู้จัดการได้เข้าร่วมกิจกรรม ซึ่งรายละเอียดของ
กิจกรรมนักลงทุนสัมพันธ์ในช่วงสามปีที่ผ่านมา มีดังนี้

[]

5. ความรับผิดชอบของคณะกรรมการบริษัทฯ

5.1 โครงสร้างคณะกรรมการบริษัทฯ

จำนวนของกรรมการในคณะกรรมการบริษัทฯ
มีสัดส่วนที่สัมพันธ์และเหมาะสมกับขนาดของกิจการและความซับซ้อน ทางธุรกิจของบริษัทฯ
ซึ่งในปัจจุบัน คณะกรรมการบริษัทฯ มีจำนวน 12 ท่าน ประกอบด้วยกรรมการบริหาร 3 ท่าน
และกรรมการ 1 ท่าน
ซึ่งทำหน้าที่บริหารและปฏิบัติงานเต็มเวลาเหมือนพนักงานประจำในบริษัทย่อยของบริษัทฯ
กรรมการที่ไม่ได้เป็นกรรมการ บริหาร 2 ท่าน และกรรมการอิสระ 6 ท่าน
(เท่ากับกึ่งหนึ่งของกรรมการบริษัทฯ ทั้งคณะ) และมีคณะกรรมการตรวจสอบซึ่ง
ประกอบด้วยกรรมการอิสระทั้งหมด

คำจำกัดความ

กรรมการบริหาร (Executive Director)

คือ กรรมการที่มีส่วนเกี่ยวข้องกับการบริหารจัดการเต็มเวลาของบริษัทฯ
และได้รับค่าตอบแทนรายเดือนเป็นประจำจาก บริษัทฯ ในรูปของเงินเดือนหรือผลตอบแทนอื่นๆ
ที่เทียบเท่า

กรรมการอิสระ (Independent Director)

คือ กรรมการที่เป็นอิสระจากฝ่ายบริหารจัดการ
ไม่มีความสัมพันธ์ทางธุรกิจหรือกิจกรรมอื่นใดที่เกี่ยวข้องและไม่มีหน้าที่
ในการบริหารจัดการในบริษัทฯ และหรือบริษัทย่อย ซึ่งอาจมีผลกระทบต่อผลประโยชน์ของบริษัทฯ
และ/หรือผู้ถือหุ้น บริษัทฯ ได้

กำหนดคุณสมบัติของกรรมการอิสระ ตามกฎ ระเบียบ
ข้อบังคับของตลาดหลักทรัพย์แห่งประเทศไทยและสำนักงานคณะกรรมการ
กำกับหลักทรัพย์และตลาดหลักทรัพย์

คุณสมบัติของกรรมการอิสระของบริษัทฯ

-   ถือหุ้นไม่เกินร้อยละ 1 ของทุนชำระแล้วของบริษัทฯ บริษัทในเครือ บริษัทร่วม
    หรือบริษัทที่เกี่ยวข้อง ทั้งนี้ให้นับรวมหุ้น ที่ถือโดยผู้ที่เกี่ยวข้องด้วย

-   เป็นกรรมการที่ไม่มีส่วนร่วมในการบริหารงานบริษัทฯ บริษัทในเครือ บริษัทร่วม
    บริษัทที่เกี่ยวข้อง หรือผู้ถือหุ้นรายใหญ่ ของบริษัทฯ

-   เป็นกรรมการที่ไม่มีความสัมพันธ์ทางธุรกิจกับบริษัทฯ
    ตามข้อกำหนดของสำนักงานคณะกรรมการกำกับหลักทรัพย์และ ตลาดหลักทรัพย์
    รวมถึงไม่มีผลประโยชน์หรือส่วนได้ส่วนเสียไม่ว่าทางตรงหรือทางอ้อม
    ทั้งในการบริหารด้านการเงินและการ บริหารงานของบริษัทฯ บริษัทในเครือ บริษัทร่วม
    บริษัทที่เกี่ยวข้อง หรือผู้ถือหุ้นรายใหญ่ของบริษัทฯ

-   เป็นกรรมการที่ไม่ใช่เป็นผู้ที่มีความสัมพันธ์ทางสายโลหิตหรือความสัมพันธ์ทางกฎหมาย
    รวมถึงผู้ที่เกี่ยวข้องหรือ ญาติสนิทของกรรมการบริหารผู้บริหาร ผู้ถือหุ้นรายใหญ่
    หรือผู้มีอำนาจควบคุมของบริษัทฯ

-   เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการบริษัทฯ
    ผู้ถือหุ้นรายใหญ่ หรือผู้ถือหุ้น ซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ

-   สามารถปฏิบัติหน้าที่แสดงความเห็นหรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการบริษัทฯ

-   โดยไม่ได้อยู่ภายใต้การควบคุมของกรรมการบริหาร หรือผู้ถือหุ้นรายใหญ่ของบริษัทฯ
    รวมทั้งผู้ที่เกี่ยวข้องหรือญาติสนิทของ บุคคลดังกล่าว

คำนิยามของผู้ที่เกี่ยวข้อง

ผู้ที่เกี่ยวข้อง ความหมายจะรวมถึงผู้ที่มีความสัมพันธ์หรือเกี่ยวข้องกับบริษัทฯ
ในระดับที่ทำให้กรรมการอิสระไม่สามารถ ทำหน้าที่ได้อย่างอิสระหรือคล่องตัว เช่น คู่ค้า ลูกค้า
เจ้าหนี้ ลูกหนี้ หรือผู้ที่มีความเกี่ยวข้องทางธุรกิจอย่างมีนัยสำคัญ เป็นต้น

บทบาท หน้าที่และความรับผิดชอบของกรรมการอิสระ

-   สามารถเข้าถึงสารสนเทศทางการเงินและทางธุรกิจอื่นอย่างเพียงพอที่จะปฏิบัติหน้าที่ของตนได้อย่างมีประสิทธิผล

-   เข้าร่วมประชุมคณะกรรมการและคณะอนุกรรมการเป็นประจำทุกครั้ง
    รวมทั้งตั้งประเด็นคำถามในที่ประชุมเพื่อให้มั่นใจ
    ว่าผลประโยชน์ของผู้ถือหุ้นและผู้มีส่วนได้เสียอื่นของบริษัทฯ
    ได้รับความคุ้มครองและเพื่อให้มั่นใจว่าบริษัทฯ มีการปฏิบัติตามข้อ พึงปฏิบัติที่ดี

-   มีความสามารถและเต็มใจที่จะเรียนรู้ธุรกิจของบริษัทฯ
    พร้อมที่จะแสดงความเห็นอย่างเป็นอิสระ ตลอดจนอุทิศเวลาและ
    ทุ่มเทความสนใจที่จำเป็นให้กับบริษัทฯ

-   จัดให้มีการประชุมในส่วนกรรมการอิสระเป็นประจำและหาโอกาสเข้าพบผู้บริหารบริษัทฯ
    เพื่อพูดคุยในประเด็นที่เกี่ยวข้อง กับการบริหารงาน

-   จัดทำหนังสือยืนยันถึงความเป็นอิสระในวันที่ได้รับการแต่งตั้งให้ดำรงตำแหน่งกรรมการอิสระและกรณีที่ถูกร้องขอ

-   กำหนดวาระการดำรงตำแหน่งที่ชัดเจนและไม่มีกรรมการอิสระท่านใดที่ดำรงตำแหน่งเกินกว่าวาระที่กำหนด
    อย่างไรก็ตาม
    เป็นการยากที่จะค้นหาผู้ที่มีความเหมาะสมที่จะเข้ามารับตำแหน่งกรรมการอิสระแทน
    อีกทั้งเมื่อพิจารณาถึงความสัมพันธ์ของ กรรมการอิสระ
    และความเข้าใจในธุรกิจตลอดระยะเวลาที่ดำรงตำแหน่งนำมาพิจารณา ดังนั้น ณ
    ปัจจุบันจึงยังไม่มีการกำหนด เพดานสูงสุดของวาระการดำรงตำแหน่งสำหรับกรรมการอิสระ
    นอกจากวาระตามที่กฎหมายกำหนด

คณะกรรมการอื่นๆ

คณะกรรมการบริษัทฯ ได้แต่งตั้งคณะกรรมการตรวจสอบ
ซึ่งถือเป็นส่วนหนึ่งของนโยบายการกำกับดูแลกิจการที่ดีของบริษัทฯ
โดยรายละเอียดของสมาชิกของคณะกรรมการตรวจสอบ
ตลอดจนหน้าที่และความรับผิดชอบได้กล่าวไว้ ภายใต้หัวข้อ “โครงสร้างการจัดการ” และ
“รายงานของคณะกรรมการตรวจสอบ” ในแบบแสดงรายการข้อมูลประจำปีนี้

ที่ประชุมคณะกรรมการบริษัทฯ เมื่อวันที่ 15 พฤศจิกายน 2550
ได้แต่งตั้งคณะกรรมการพิจารณาค่าตอบแทนและคณะ กรรมการสรรหา ต่อมาเมื่อวันที่ 9 พฤศจิกายน
2552 ที่ประชุมคณะกรรมการบริษัทฯ ได้แต่งตั้งกรรมการท่านเดิมเป็นคณะ
กรรมการพิจารณาค่าตอบแทนและคณะกรรมการสรรหา ทั้งนี้รายละเอียดของคณะกรรมการทั้งสองชุด
เช่น รายชื่อ จำนวนสมาชิก คุณสมบัติ บทบาทหน้าที่และความรับผิดชอบ
ได้เปิดเผยบนเว็บไซต์ของบริษัทฯ และภายใต้หัวข้อ “โครงสร้างการจัดการ”
ในแบบแสดงรายการข้อมูลประจำปีนี้

การรวมหรือแยกตำแหน่ง

ประธานคณะกรรมการบริษัทฯ เป็นกรรมการอิสระตามความหมายของตลาดหลักทรัพย์ฯ
และไม่มีความสัมพันธ์ใดๆ กับ ฝ่ายบริหาร
อีกทั้งประธานกรรมการไม่เป็นบุคคลเดียวกันกับกรรมการผู้จัดการและไม่มีความสัมพันธ์ใดๆ
กับกรรมการผู้จัดการ ทั้งนี้เพื่อเป็นการแบ่งแยกหน้าที่
ระหว่างการกำหนดนโยบายและการบริหารนโยบายที่กำหนดไว้

เลขานุการบริษัทฯ

สำหรับการกำกับดูแลกิจการที่ดี บริษัทฯ ได้แต่งตั้งเลขานุการบริษัทฯ ซึ่งได้แก่ นางสาวสมปรารถนา
เทพนภาเพลิน โดย มีบทบาทหน้าที่ตามพระราชบัญญัติหลักทรัพย์และตลาดหลักทรัพย์
เพื่อรับผิดชอบในการดูแลและให้คำแนะนำแก่คณะกรรมการ และผู้บริหารเกี่ยวกับกฎเกณฑ์ต่างๆ
ที่ต้องปฏิบัติ และการกำกับดูแลกิจการที่ดีของบริษัทฯ และรับผิดชอบจัดการประชุมคณะ
กรรมการและการประชุมผู้ถือหุ้น รวมถึงช่วยคณะกรรมการดูแลให้มีการปฏิบัติตามมติดังกล่าว
และการรักษาเอกสารข้อมูล

5.2 บทบาท หน้าที่และความรับผิดชอบ

ภาวะผู้นำและวิสัยทัศน์

คณะกรรมการบริษัทฯ เป็นผู้มีส่วนสำคัญในการกำหนดทิศทางการดำเนินงานของบริษัทฯ
ไปสู่เป้าหมายและ วัตถุประสงค์ที่กำหนดไว้และเป็นผู้ที่มีบทบาทสำคัญในการกำหนดภารกิจ วิสัยทัศน์
คุณค่าขององค์กร แผนกลยุทธ์ การดำเนิน ธุรกิจ การกำหนดอำนาจหน้าที่
การบริหารที่มีประสิทธิภาพและการจัดการดำเนินงานของบริษัทฯ รวมถึงการกำกับดูแลกิจการของ
องค์กรเพื่อให้บรรลุวัตถุประสงค์ และให้เป็นไปตามนโยบายของบริษัทฯ
และให้สอดคล้องกับกฎหมายต่างๆ โดยคณะกรรมการ บริษัทฯ ประกอบด้วยผู้มีความรู้ ความสามารถ
ประสบการณ์ที่เกี่ยวข้องกับธุรกิจ และมีคุณสมบัติที่จะปฏิบัติงานได้ตามหน้าที่และ ความรับผิดชอบ
โดยยึดถือมาตรฐานสูงสุดของหลักจรรยาบรรณทางธุรกิจ

คณะกรรมการบริษัทฯ
เป็นผู้พิจารณากำหนดบทบาทหน้าที่และความรับผิดชอบของคณะกรรมการชุดต่างๆ อย่างชัดเจน
ดังรายละเอียดในหัวข้อ “โครงสร้างการจัดการ” ในแบบแสดงรายการข้อมูลประจำปีนี้

นโยบายเกี่ยวกับการกำกับดูแลกิจการ

บริษัทฯ
ตระหนักถึงความสำคัญและความจำเป็นต่อการดำเนินธุรกิจให้มีการเจริญเติบโตและเพิ่มมูลค่าให้แก่ผู้ถือหุ้นใน
ระยะยาว คณะกรรมการบริษัทฯ จึงได้กำหนดนโยบายเกี่ยวกับการกำกับดูแลกิจการขึ้น
โดยคณะกรรมการบริษัทฯ มีความมุ่งมั่น และเสริมสร้างการกำกับดูแลกิจการ
โดยรวมถึงการกำหนดนโยบายและทิศทางการดำเนินงานของบริษัทฯ การให้ความสำคัญต่อ
ความเพียงพอของระบบการควบคุมและการตรวจสอบภายใน
การกำกับดูแลฝ่ายบริหารให้ดำเนินการตามนโยบายอย่างมี ประสิทธิภาพ
เพื่อประโยชน์ในระยะยาวของผู้ถือหุ้นภายใต้กรอบข้อกำหนดของกฎหมายด้วยความโปร่งใส
และจริยธรรมทางธุรกิจ
ที่ดีและได้จัดทำคู่มือนโยบายการกำกับดูแลกิจการขึ้นอย่างเป็นลายลักษณ์อักษรและประกาศให้พนักงานในทุกระดับชั้นได้รับทราบ
ทั้งนี้เพื่อให้ผู้ที่เกี่ยวข้องทุกฝ่ายของบริษัทฯ ได้มีความตระหนัก
และให้ความสำคัญด้านการกำกับดูแลกิจการที่ดี รวมทั้งได้เปิดเผย นโยบายดังกล่าว
ไว้ในเว็บไซต์ของบริษัทฯ

คู่มือนโยบายการกำกับดูแลกิจการของบริษัทฯ ครอบคลุมหลักสำคัญ 5 ส่วนดังต่อไปนี้

1. สิทธิและความเท่าเทียมกันของผู้ถือหุ้นและผู้มีส่วนได้เสีย

2. โครงสร้าง บทบาท หน้าที่ ความรับผิดชอบและความเป็นอิสระของคณะกรรมการบริษัทฯ

3. การเปิดเผยข้อมูลและความโปร่งใส

4. การควบคุมและการบริหารความเสี่ยง

5. จริยธรรมธุรกิจ

คณะกรรมการบริษัทฯ ยังกำหนดให้มีการทบทวนนโยบายการกำกับดูแลกิจการ
รวมทั้งการประเมินผลการปฏิบัติตาม คู่มือนโยบายดังกล่าวเป็นประจำทุกปี ทั้งนี้
เพื่อให้คู่มือนโยบายการกำกับดูแลกิจการของบริษัทฯ ได้มีการปรับปรุงให้มีความ
ทันสมัยและเหมาะสมกับสถานการณ์ปัจจุบัน

การประชุมคณะกรรมการบริษัทฯ ในปี 2553 ได้มีการพิจารณาเรื่อง
“การประเมินการกำกับดูแลกิจการ” (Corporate Governance Self- Assessment)
โดยมีหัวข้อสำหรับการประเมินเป็นไปตามแนวทางของตลาดหลักทรัพย์ฯ และสมาคมส่งเสริม
สถาบันกรรมการบริษัทไทย
ซึ่งผลการประเมินการกำกับดูแลกิจการโดยรวมอยู่ในเกณฑ์ที่ดีมากและคณะกรรมการบริษัทฯ จะนำผล
การประเมินที่ได้ไปปรับปรุงการกำกับดูแลกิจการให้ดียิ่งขึ้นต่อไป โดยบริษัทฯ
มีความตั้งใจที่จะประเมินการกำกับดูแลกิจการเป็น ประจำทุกปี
ซึ่งเป็นไปตามหลักการกำกับดูแลกิจการที่ดี ซึ่งการประเมินการกำกับดูแลกิจการครั้งต่อไปจะมีขึ้นในปี
2554

จริยธรรมธุรกิจ

บริษัทฯ ได้ออกประกาศข้อพึงปฏิบัติเกี่ยวกับจรรยาบรรณของกรรมการ ผู้บริหารและพนักงาน
เพื่อยึดถือเป็นแนวทางใน การปฏิบัติหน้าที่ให้ประสบผลสำเร็จตามภารกิจของบริษัทฯ
ด้วยความโปร่งใส ซื่อสัตย์ สุจริตและเที่ยงธรรม และบริษัทฯ ได้เปิดเผย
รายละเอียดนี้ไว้ในเว็บไซต์ของบริษัทฯ

ความขัดแย้งทางผลประโยชน์

เพื่อเป็นการป้องกันรายการที่อาจมีความขัดแย้งทางผลประโยชน์ คณะกรรมการบริษัทฯ
และคณะกรรมการตรวจสอบ จึง ได้ดูแลอย่างรอบคอบ
เมื่อเกิดรายการที่อาจมีความขัดแย้งทางผลประโยชน์
โดยกำหนดนโยบายและขั้นตอนการอนุมัติรายการที่
อาจจะก่อให้เกิดความขัดแย้งทางผลประโยชน์ไว้อย่างเป็นลายลักษณ์อักษร ดังนี้

รายการที่อาจมีความขัดแย้งทางผลประโยชน์

คณะกรรมการบริษัทฯ
ทราบเป็นอย่างดีถึงรายการที่อาจนำมาซึ่งความขัดแย้งทางผลประโยชน์และรายการที่เกี่ยวโยงกัน
และได้พิจารณาความเหมาะสมอย่างรอบคอบทุกครั้ง
รวมทั้งมีการปฏิบัติตามหลักเกณฑ์ของตลาดหลักทรัพย์แห่งประเทศไทย
และคณะกรรมการกำกับหลักทรัพย์และตลาดหลักทรัพย์
อีกทั้งการปฏิบัติตามนโยบาย/แนวทางของบริษัทฯ โดยราคาและเงื่อนไข
เสมือนทำรายการกับบุคคลภายนอก (Arms-Length Basis)
เป็นไปโดยปกติมาตรฐานทางการค้าทั่วไปและได้เปิดเผยรายละเอียด มูลค่ารายการคู่สัญญา
เหตุผล/ความจำเป็นไว้ในรายงานประจำปีและแบบ 56-1 อย่างครบถ้วนแล้ว

อีกทั้งคณะกรรมการตรวจสอบ
และฝ่ายตรวจสอบภายในมีการวางแผนงานตรวจสอบเรื่องการทำรายการที่อาจมีความ
ขัดแย้งทางผลประโยชน์
โดยจัดให้มีการบรรจุเรื่องดังกล่าวไว้ในแผนการตรวจสอบภายในเป็นประจำทุกปี สำหรับปี 2553
ผู้ตรวจสอบ ภายในได้ตรวจสอบรายการดังกล่าวและได้รายงานต่อคณะกรรมการตรวจสอบ
เมื่อการประชุมคณะกรรมการตรวจสอบครั้งที่ 1/2554 ในเดือนมกราคม 2554 พบว่าบริษัทฯ
มีนโยบายการอนุมัติรายการเพื่อป้องกันการทำรายการที่อาจมีความขัดแย้งทาง ผลประโยชน์
โดยรายการที่บริษัทฯ มีอยู่ในปัจจุบันเป็นรายการที่มีความจำเป็นต่อการดำเนินธุรกิจของบริษัทฯ
และเป็นไปตาม มาตรฐานทางการค้าการแข่งขันโดยทั่วไป โดยยึดถือราคาตลาดเป็นสำคัญ
และเพื่อประโยชน์สูงสุดของบริษัทฯ รวมทั้งได้มีการเปิด
เผยข้อมูลดังกล่าวในรายงานประจำปีและแบบ 56-1 อย่างเพียงพอแล้ว

นอกจากนี้
ฝ่ายตรวจสอบภายในยังได้สอบทานการปฏิบัติตามประกาศคณะกรรมการตลาดหลักทรัพย์แห่งประเทศไทย
เรื่องการเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน พ.ศ.
2546 และที่มีการแก้ไขเพิ่มเติม และ ประกาศคณะกรรมการกำกับตลาดทุนที่ ทจ.21/2551
เรื่องหลักเกณฑ์ในการทำรายการที่เกี่ยวโยงกันและที่มีการแก้ไขเพิ่มเติม
รวมถึงหนังสือเวียนคณะกรรมการกำกับหลักทรัพย์และตลาดหลักทรัพย์
เรื่องคำแนะนำในการปฏิบัติตามมาตรา 89/12 (1)
แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551
ของสำนักงานคณะกรรมการกำกับหลักทรัพย์และ ตลาดหลักทรัพย์ ซึ่งรายการที่เกี่ยวโยงกัน
ได้เปิดเผยไว้ในหัวข้อ “รายการที่เกี่ยวโยงกัน” ในรายงานประจำปีและ
แบบ56-1นี้และรายงานผลการ สอบทานต่อคณะกรรมการบริษัทฯ แล้ว ซึ่งคณะกรรมการบริษัทฯ
เห็นว่ารายการเกี่ยวโยงกันของบริษัทฯ เป็นรายการที่เหมาะสม และเพื่อประโยชน์สูงสุดของบริษัทฯ

การจัดทำรายงานการถือครอง/ซื้อขายหลักทรัพย์ของบริษัทฯ

เพื่อกำกับดูแลด้านการใช้ข้อมูลภายใน บริษัทฯ ได้กำหนดให้กรรมการ ซึ่งหมายรวมถึง
คู่สมรสต้องรายงานการถือครอง/ ซื้อขายหลักทรัพย์ของบริษัทฯ ให้ทราบทุกครั้งที่มีการซื้อขาย
การเปลี่ยนแปลงในการถือครอง/ซื้อขายหลักทรัพย์ของกรรมการ
กำหนดให้มีการรายงานให้ที่ประชุมคณะกรรมการบริษัทฯ ทราบทุกไตรมาส

ระบบการควบคุมและการตรวจสอบภายใน

บริษัทฯ
ได้ตระหนักถึงความสำคัญต่อระบบควบคุมภายในระดับปฏิบัติงานเพื่อให้การดำเนินงานเป็นไปอย่างมี
ประสิทธิภาพ จึงได้กำหนดอำนาจ หน้าที่ ในการดำเนินงานของผู้ปฏิบัติงาน ผู้บริหาร
ไว้เป็นลายลักษณ์อักษรอย่างชัดเจน มีการ ควบคุมดูแลการใช้ทรัพย์สินของบริษัทฯ
เพื่อให้เกิดประโยชน์สูงสุดต่อบริษัทฯ และมีการแบ่งแยกหน้าที่ผู้ปฏิบัติงาน ผู้ติดตาม
ควบคุมและประเมินผลออกจากกัน
เพื่อรักษาไว้ซึ่งการถ่วงดุลและตรวจสอบระหว่างกันอย่างเหมาะสม นอกจากนี้ ยังมีระบบการ
ควบคุมภายในที่เกี่ยวข้องกับทางการเงินและบัญชี โดยบริษัทฯ ได้จัดให้มีระบบรายงานที่ชัดเจน
และเพียงพอเสนอผู้บริหาร สายงานที่รับผิดชอบ

บริษัทฯ มีฝ่ายตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลัก
และกิจกรรมการทางการเงินที่ สำคัญของบริษัทฯ
ได้ดำเนินการอย่างมีประสิทธิภาพภายใต้แนวทางที่กำหนดและกฎหมายที่เกี่ยวข้อง เพื่อให้มั่นใจว่า
บริษัทฯ มี การปฏิบัติตามกฎหมาย และกฎระเบียบที่เกี่ยวข้องกับธุรกิจของบริษัทฯ
โดยฝ่ายตรวจสอบภายในมีการตรวจสอบการปฏิบัติงาน
แต่ละแผนกและรายงานผลตรงต่อคณะกรรมการตรวจสอบเพื่อให้หน่วยงานตรวจสอบภายในมีความเป็นอิสระจากผู้บริหาร

สำหรับการควบคุมภายในที่เกี่ยวข้องกับทางการเงินและบัญชี บริษัทฯ
ได้จัดให้มีระบบรายงานที่ชัดเจนและเพียงพอ เสนอผู้บริหารสายงานที่รับผิดชอบ
ทั้งนี้เพื่อให้บรรลุวัตถุประสงค์ดังต่อไปนี้

1. เพื่อความมีประสิทธิภาพและประสิทธิผลของการปฏิบัติงาน
รวมทั้งการใช้ทรัพยากรเพื่อก่อให้เกิดประโยชน์สูงสุดต่อ บริษัทฯ

2. เพื่อความถูกต้อง เชื่อถือได้และทันเวลาของรายงานทางการเงิน

3. เพื่อให้การปฏิบัติงานของบริษัทฯ เป็นไปตามกฎระเบียบ ข้อบังคับ รวมทั้งกฎหมายต่างๆ
ที่เกี่ยวข้อง

คณะกรรมการบริษัทฯ
ได้ตระหนักและให้ความสำคัญต่อการบริหารความเสี่ยงและมีหน้าที่รับผิดชอบโดยตรงในการ
บริหารความเสี่ยงขององค์กร
โดยมีวัตถุประสงค์เพื่อสนับสนุนการปฏิบัติงานของฝ่ายจัดการของบริษัทฯ ให้ดำเนินไปอย่างรัดกุมมี
ประสิทธิภาพ ประสิทธิผลและบรรลุวัตถุประสงค์ ทางคณะกรรมการบริษัทฯ
ได้กำหนดและเปิดเผยนโยบายบริหารความเสี่ยงและ การควบคุมภายในบนเว็บไซต์ของบริษัทฯ
และในหัวข้อ “การควบคุมภายใน” ในแบบแสดงรายการข้อมูลประจำปีนี้

5.3 การประชุมคณะกรรมการบริษัทฯ

คณะกรรมการบริษัทฯ มีการประชุมโดยปกติเป็นประจำทุกไตรมาส
(ยกเว้นในไตรมาสแรกที่อาจจะมีการประชุมคณะ กรรมการ 2 ครั้ง)
และมีการประชุมพิเศษเพิ่มตามความจำเป็น โดยมีการกำหนดวาระการประชุมอย่างชัดเจน ล่วงหน้า
และมีวาระ พิจารณาติดตามผลการดำเนินงานเป็นประจำ โดยเลขานุการบริษัทฯ
ได้จัดส่งหนังสือเชิญประชุมพร้อมระเบียบวาระการประชุมและ
เอกสารประกอบการพิจารณาในแต่ละวาระก่อนการประชุมล่วงหน้าอย่างน้อย 7 วัน
เพื่อให้คณะกรรมการบริษัทฯ ได้มีเวลาศึกษา ข้อมูลอย่างเพียงพอก่อนเข้าร่วมประชุม

โดยปกติการประชุมคณะกรรมการบริษัทฯ จะมีขึ้นภายหลังจากการประชุมคณะกรรมการตรวจสอบ 7
ถึง 10 วัน ทั้งนี้
เพื่อให้รายงานการประชุมของคณะกรรมการตรวจสอบได้ถูกเสนอเข้าไปในการประชุมคณะกรรมการบริษัทฯ
เพื่อให้คณะกรรมการ บริษัทฯ พิจารณาและรับทราบ
อย่างไรก็ตามในกรณีที่กรรมการท่านใดมีข้อสงสัยหรือคำถาม กรรมการท่านนั้นสามารถสอบถาม
ข้อสงสัยหรือคำถามดังกล่าวได้โดยตรงกับผู้บริหารบริษัทฯ ได้ตลอดเวลา

ในการประชุมคณะกรรมการบริษัทฯ ทุกครั้ง
ได้มีการจดบันทึกการประชุมและจัดทำอย่างเป็นลายลักษณ์อักษร มีการ ตรวจสอบ
และรับรองรายงานการประชุมดังกล่าวจากคณะกรรมการบริษัทฯ โดยเลขานุการบริษัทฯ
เป็นผู้จัดเก็บรายงานการ ประชุม พร้อมให้คณะกรรมการบริษัทฯ และผู้ที่เกี่ยวข้องตรวจสอบได้

ปกติการประชุมแต่ละครั้งจะใช้เวลาประมาณ 2-3 ชั่วโมง โดยในปี 2553
ที่ผ่านมาคณะกรรมการบริษัทฯ มีการประชุม ตามวาระปกติจำนวน 4 ครั้ง (ปี 2552: 4 ครั้ง)
และไม่มีการประชุมตามวาระพิเศษ (ปี 2552: ไม่มีการประชุมตามวาระพิเศษ) โดย
การเข้าร่วมประชุมของกรรมการบริษัทฯ แต่ละท่านสรุปได้ดังนี้

[]

คณะกรรมการที่ไม่เป็นผู้บริหารสามารถจัดให้มีการประชุมระหว่างกัน
เพื่อที่จะพูดคุยในประเด็นที่เกี่ยวข้องกับการบริหาร
งานและผลการดำเนินงานของกรรมการที่เป็นผู้บริหารได้

5.4 การประเมินคณะกรรมการบริษัทฯ

การประชุมคณะกรรมการบริษัทฯ เมื่อวันที่ 6 พฤษภาคม 2553 ได้มีการพิจารณาเรื่อง
“การประเมินการปฏิบัติงานของ คณะกรรมการบริษัทฯ” (Board Self Assessment)
ซึ่งมีหัวข้อสำหรับการประเมินเป็นไปตามแนวทางของตลาดหลักทรัพย์ฯ ได้แก่

-   โครงสร้างและคุณสมบัติของกรรมการ

-   บทบาท หน้าที่และความรับผิดชอบของคณะกรรมการ

-   ความพร้อมของกรรมการ

-   การกำหนดกลยุทธ์และการวางแผนธุรกิจ

-   การจัดการความเสี่ยงและการควบคุมภายใน

-   การดูแลไม่ให้เกิดความขัดแย้งทางผลประโยชน์

-   การติดตามดูแลรายงานทางการเงินและการดำเนินงาน

-   การประชุมคณะกรรมการบริษัทฯ

-   การทำหน้าที่ของกรรมการ

-   ความสัมพันธ์กับฝ่ายจัดการ

-   การพัฒนาตนเองของกรรมการและการพัฒนาผู้บริหาร

-   การสรรหา

-   การพิจารณาค่าตอบแทน

-   การประเมินผลการปฏิบัติงานของกรรมการผู้จัดการ

ผลการประเมินการปฏิบัติงานของคณะกรรมการบริษัทฯ
โดยรวมอยู่ในเกณฑ์ที่ดีเลิศและคณะกรรมการบริษัทฯ จะนำผล
การประเมินที่ได้ไปปรับปรุงการปฏิบัติหน้าที่ของคณะกรรมการบริษัทฯ โดยบริษัทฯ
มีความตั้งใจที่จะประเมินการปฏิบัติงานของ คณะกรรมการบริษัทฯ เป็นประจำทุกปี
ซึ่งเป็นไปตามหลักการกำกับดูแลกิจการที่ดี ซึ่งการประเมินคณะกรรมการบริษัทฯ ครั้ง
ต่อไปจะมีขึ้นในปี 2554

5.5 ค่าตอบแทนกรรมการและผู้บริหาร

ค่าตอบแทนผู้บริหารถูกกำหนดขึ้นตามหลักการและนโยบายที่คณะกรรมการบริษัทฯ
กำหนดและค่าตอบแทนของ
กรรมการบริหารและกรรมการที่บริหารงานเต็มเวลาในบริษัทย่อยจะถูกพิจารณาอนุมัติโดยคณะกรรมการบริษัทฯ
โดยพิจารณาจาก ค่าตอบแทนสำหรับตำแหน่งที่เทียบเท่าในอุตสาหกรรม
ฐานะทางการเงินและผลประกอบการของบริษัทฯ รวมทั้งผลการปฏิบัติงาน ของแต่ละคนที่ผ่านมา

ตั้งแต่ปี 2550 คณะกรรมการบริษัทฯ
ได้พิจารณาแต่งตั้งและมอบหมายให้คณะกรรมการพิจารณาค่าตอบแทนกำหนด หลักเกณฑ์
และวิธีการพิจารณาค่าตอบแทนสำหรับกรรมการบริษัทฯ
และผู้บริหารเพื่อให้สอดคล้องกับมาตรฐานสากล และ
สามารถเทียบเคียงกับบริษัทจดทะเบียนโดยทั่วไปและกลุ่มบริษัทในอุตสาหกรรมขนส่งได้

รูปแบบค่าตอบแทนของกรรมการบริหารและผู้บริหารประกอบด้วย เงินเดือน โบนัสและอื่นๆ เช่น
ค่าภาษีเงินได้ ค่าเช่าบ้าน และค่าตอบแทนกรรมการกำหนดเป็นเบี้ยประชุมรายปี
ซึ่งได้รับการอนุมัติจากที่ประชุมผู้ถือหุ้น โดยการจ่ายค่าตอบแทนต่างๆ ของ
กรรมการและผู้บริหารของบริษัทฯ ได้เปิดเผยไว้ในหัวข้อ “การเปิดเผยข้อมูลและความโปร่งใส”

5.6 การพัฒนากรรมการและผู้บริหาร

คณะกรรมการบริษัทฯ ให้ความสำคัญต่อการเพิ่มคุณค่าของกรรมการ
โดยจัดให้มีการเข้าร่วมกิจกรรมหลักสูตรและเข้า ร่วมสัมมนาต่างๆ
เพื่อเป็นการเพิ่มพูนองค์ความรู้และทันต่อการเปลี่ยนแปลงของสภาพแวดล้อมทางธุรกิจอย่างต่อเนื่อง
โดย กรรมการบริษัทฯ ทุกท่าน ได้มีการเข้าร่วมสัมมนาหลักสูตรที่สำคัญและเป็นประโยชน์ต่อองค์กร
เช่น หลักสูตร Director Certification Program (DCP),
หรืออย่างน้อยต้องเข้าร่วมอบรมในหลักสูตร Director Accreditation Program (DAP)
ซึ่งจัดโดย สมาคมส่งเสริมสถาบันกรรมการบริษัทไทย (IOD)

ตัวอย่างเช่น นายปีเตอร์ เฟ็ดเด้อร์เซ่น (กรรมการอิสระ ปัจจุบัน
ได้ลาออกจากการเป็นกรรมการบริษัทเมื่อวันที่ 14 มีนาคม 2554) เข้าร่วมอบรมหลักสูตร
Financial Statements Demystified for Directors
ภาคภาษาอังกฤษที่จัดโดยสมาคมส่งเสริมสถาบันกรรมการบริษัทไทย

การปฐมนิเทศกรรมการใหม่

ในกรณีที่มีบุคคลใดได้รับการแต่งตั้งเข้ามาเป็นกรรมการในคณะกรรมการบริษัทฯ
โดยการอนุมัติจากผู้ถือหุ้น เลขานุการ บริษัทฯ
จะดำเนินการรายงานและจัดเตรียมเอกสารสำหรับกรรมการใหม่ เช่น คู่มือกรรมการ
เอกสารการจดทะเบียนบริษัทฯ คู่มือ นโยบายการกำกับดูแลกิจการ
คู่มือจริยธรรมธุรกิจและแนวทางปฏิบัติ กฎหมาย ระเบียบ แนวทางปฏิบัติที่เกี่ยวข้องในการซื้อขาย
หุ้นของบริษัทฯ เป็นต้น

(5) การดูแลเรื่องการใช้ข้อมูลภายใน

บริษัท พรีเชียส ชิพปิ้ง จำกัด (มหาชน)
มีนโยบายเพื่อให้มั่นใจว่ามีการเปิดเผยข้อมูลอย่างถูกต้องและเพียงพอ ทั้งรายงาน
ทางการเงินและข้อมูลอื่นๆ
ที่สำคัญหรือข้อมูลที่เกี่ยวข้องกับธุรกิจด้วยความโปร่งใสและทันต่อเวลาให้กับผู้ถือหุ้น นักลงทุน และ
บุคคลทั่วไป

ทั้งนี้คณะกรรมการบริษัทฯ
ได้ปฏิบัติตามกฎหมายข้อบังคับและระเบียบที่เกี่ยวข้องเกี่ยวกับการเปิดเผยข้อมูลที่ทันต่อเวลา
และด้วยความโปร่งใส ซึ่งการดูแลการใช้ข้อมูลภายในของบริษัทฯ
ถือว่าเป็นความรับผิดชอบของกรรมการ ผู้บริหาร และพนักงาน ระดับอาวุโส
ซึ่งมีหน้าที่ที่จะต้องดูแลและป้องกันการรั่วไหลของข้อมูลที่เป็นความลับ
และข้อมูลที่เป็นประโยชน์ของบริษัทฯ อย่าง เคร่งครัด รวมถึงข้อมูลที่ยังไม่เปิดเผยต่อสาธารณะ
หรือข้อมูลที่มีผลกระทบต่อการดำเนินธุรกิจ หรือราคาหุ้นของบริษัทฯ อีกทั้ง
การห้ามใช้ข้อมูลของบริษัทฯ ที่ได้มาจากการเป็นกรรมการ ผู้บริหาร
หรือพนักงานในการหาประโยชน์ส่วนตน หรือในเรื่องการทำ ธุรกิจที่แข่งขันกับบริษัทฯ
หรือธุรกิจที่เกี่ยวเนื่อง ซึ่งบริษัทฯ ได้กำหนดเป็นนโยบายและแนวทางปฏิบัติไว้ในคู่มือจริยธรรมธุรกิจ
และแนวทางปฏิบัติที่ดีของบริษัทฯ ซึ่งได้เผยแพร่บนเว็บไซต์ของบริษัทฯ ภายใต้หัวข้อ
การกำกับดูแลกิจการ

ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 กำหนดให้กรรมการ
ผู้บริหาร (และรวมถึง คู่สมรส และบุตรที่ยังไม่บรรลุนิติภาวะ)
รายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับ
หลักทรัพย์และตลาดหลักทรัพย์ ซึ่งกรรมการ และผู้บริหารของบริษัทฯ
ได้ปฏิบัติตามทั้งหมดในระหว่างปีที่ผ่านมา นอกจากนี้ บริษัทฯ
ได้กำหนดให้กรรมการบริหารซึ่งเป็นพนักงานประจำของบริษัทฯ (หรือ บริษัทย่อย)
และผู้บริหารระดับสูง ไม่สามารถ ซื้อขาย/โอนหุ้นของบริษัทฯ ในช่วง 3
สัปดาห์ก่อนการเปิดเผยงบการเงินสำหรับปีที่ตรวจสอบแล้วต่อสาธารณะ และ 2 วันหลัง
เปิดเผยงบดังกล่าวแล้ว (และ 2
สัปดาห์ก่อนการเปิดเผยงบการเงินรายไตรมาสที่สอบทานแล้วต่อสาธารณะ) และอย่างน้อย 3 วัน
ก่อนการเปิดเผยรายการสำคัญต่อสาธารณะ
และฝ่ายบริหารได้ถูกขอให้ความร่วมมือปฏิบัตินโยบายนี้อย่างเคร่งครัด โดยระหว่าง
ปีที่ผ่านมาฝ่ายบริหารได้ปฏิบัติตามนโยบายดังกล่าว

(6) บุคลากร

บริษัทฯ มีพนักงานประจำสำนักงานและลูกเรือ ซึ่งมีรายละเอียดดังนี้ :

+------------------------------------------+-------------+-------------+
| รายละเอียด                                | 2553        | 2552        |
+------------------------------------------+-------------+-------------+
| จำนวนพนักงาน ประจำสำนักงานและลูกเรือ ณ วันสิ้นปี | 667         | 620         |
+------------------------------------------+-------------+-------------+
| เงินเดือ                                   | 657         | 1,183       |
| นและค่าแรงและผลประโยชน์อื่นของพนักงานและลูกเรือ |             |             |
|                                          |             |             |
| (ล้านบาท)                                 |             |             |
+------------------------------------------+-------------+-------------+
| ค่าตอบแทนผู้บริหาร (ล้านบาท)                  | 104         | 138         |
+------------------------------------------+-------------+-------------+

ผลประโยชน์พนักงาน : บริษัทฯ บริษัทย่อย
และพนักงานได้ร่วมกันจัดตั้งกองทุนสำรองเลี้ยงชีพขึ้นตามพระราชบัญญัติกองทุนสำรองเลี้ยงชีพ พ.ศ.
2530 บริษัทฯ บริษัทย่อย และพนักงานจะจ่ายสมทบเข้ากองทุนเป็นรายเดือนในอัตราร้อยละ 5
ของเงินเดือน กองทุนสำรองเลี้ยงชีพนี้บริหารโดย ธนาคารกรุงเทพ จำกัด (มหาชน)
และจะจ่ายให้แก่พนักงานเมื่อพนักงานออกจากงานตามระเบียบว่าด้วยกองทุนของบริษัทฯและบริษัทย่อย
ในระหว่างปี 2553 บริษัทฯและบริษัทย่อยได้จ่ายเงินสมทบกองทุนเป็นจำนวนเงิน 2.67 ล้านบาท
(2552: 2.66 ล้านบาท) (งบการเงินเฉพาะกิจการ: 2.42 ล้านบาท (2552: 2.40 ล้านบาท)
ตั้งแต่วันที่ 1 มกราคม 2553
บริษัทฯและบริษัทย่อยเปลี่ยนผู้บริหารกองทุนสำรองเลี้ยงชีพเป็นธนาคารกสิกรไทย จำกัด (มหาชน)

บริษัทฯ มีนโยบายในการพัฒนาพนักงานดังนี้

1.  ให้พนักงานเข้าร่วมการอบรม สัมมนา การประชุมเพื่อเพิ่มพูนความรู้ความสามารถ

2.  ให้ทุนการศึกษาแก่นักเรียนดีเด่นของศูนย์ฝึกพาณิชย์นาวีและให้โอกาสนักเรียนเข้าร่วมฝึกงานกับบริษัทฯรวมทั้งการรับเข้าเป็นพนักงานของบริษัทฯเมื่อจบการศึกษา

3.  ให้ทุนสำหรับลูกเรือในการศึกษาเพิ่มเติมทางด้านการจัดการเดินเรือ

4.  สนับสนุนให้พนักงานเข้าเป็นสมาชิกสมาคมวิชาชีพต่างๆ

การพัฒนาลูกเรือ

ศูนย์ฝึกอบรมและพัฒนาลูกเรือได้ก่อตั้งขึ้นภายในสำนักงานของบริษัทฯ ที่กรุงเทพฯตั้งแต่ปี 2551
โดยภายในศูนย์ฝึกอบรมนี้ได้จัดให้มี ห้องเรียน อุปกรณ์การเรียนการสอนต่างๆครบครัน
รวมถึงการติดตั้งเครื่องฝึกการเดินเรือ (Bridge Navigation Simulator)
เป็นการจำลองการเดินเรือเสมือนการเดินเรือจริง นอกจากนี้บริษัทฯ ยังจัดให้มีหลักสูตร
ฝึกอบรมที่สำคัญต่างๆ เช่น หลักสูตรการจัดการทรัพยากรทางทะเล (Maritime Resource
Management : MRM) สำหรับการฝึกอบรมนายประจำ เรือทั้งนักเดินเรือและนายช่างกลเรือ
รวมถึงพนักงานระดับสูงในออฟฟิตที่เกี่ยวข้องกับการบริหารงานเรือให้มีความรู้ความเข้าใจ
ถึงขีดความสามารถและขีดจำกัดของมนุษย์
และเพื่อสร้างเสริมให้เกิดทัศนคติที่เป็นบวกต่อความปลอดภัยและการทำงานเป็นทีม หลักสูตร MRM
นี้ได้มีการยอมรับกันอย่างกว้างขว้างว่าเป็นวิธีการที่ดีที่สุดในการช่วยเพิ่มทักษะการทำงานร่วมกันเป็นทีม
และ ช่วยลดความเสี่ยงของการเกิดอุบัติเหตุทางทะเลที่มีสาเหตุมากจากความผิดพลาดของมนุษย์
และจากการขาดการบริหารจัดการ ในการทำงานเป็นทีมเวอร์คที่มีประสิทธิภาพ หลักสูตร MRM
นี้ได้จัดทำขึ้นโดย The Swedish Club ซึ่งเป็นหนึ่งในผู้ให้ประกันภัย ทางทะเลรายใหญ่ของโลก
ซึ่งทางบริษัทได้รับใบอนุญาตในการนำหลักสูตรนี้มาใช้ฝึกคนประจำเรือของบริษัท นอกจากนี้ภายใน
ศูนย์ฝึกอบรมของบริษัทยังมีโปรแกรมหลักสูตรการฝึกอบรมต่างๆอีกมากมายรวมถึงโปรแกรมการฝึกอบรมโดยใช้คอมพิวเตอร์
และวีดีทัศน์ Video-Based Training (VBT) and Computer based training (CBT)
การฝึกอบรมหลักสูตรการจัดการการเดินเรือ เป็นทีม Bridge Team Management (BTM)
การฝึกทักษะการนำเรือและบังคับเรือ Bridge Team Competency (BTC)
การฝึกหน้าที่การปฏิบัติงานเข้าเวรยามบนเรือ Officer Of the Watch (OOW)
การฝึกเรียนรู้การปฏิบัติงานในตำแหน่งต้นเรือ Chief Mate Course (CMC)
การฝึกเรียนรู้การปฏิบัติงานในตำแหน่งกัปตันเรือ Command Course (Command)
การฝึกความปลอดภัยในการปฏิบัติงานบนเรือ Shipboard Safety Course (SSC)
การอบรมสรุปปัญหาการทำงานบนเรือ Maritime Professional Briefing (MPB)
การฝึกอบรมการใช้ภาษาอังกฤษสำหรับคนเรือซึ่งแบ่งออกเป็น 5 ระดับ และในปี 2553
ทางศูนย์ฝึกอบรมได้เพิ่มหลักสูตรการสื่อสารทางทะเลที่ต้องใช้คำศัพท์ที่ใช้เฉพาะทางทะเลเท่านั้น
เพื่อให้นายประจำเรือของบริษัทมีทักษะ
การใช้ภาษาที่เป็นสากลสามารถสื่อสารกับเจ้าหน้าที่ควบคุมการจราจรทางน้ำของเมืองท่าต่างๆได้
หลักสูตรต่างๆเหล่านี้ได้มีการ ปรับปรุงพัฒนาตลอดเวลา
และถือได้ว่าเป็นรากฐานสำคัญต่อการฝึกอบรมคนประจำเรือของบริษัทให้มีคุณภาพและเข้าใจถึง
ปัญหาและการเรียนรู้ใหม่ๆ เพื่อใช้ในการปฎิบัติงานจริงบนเรือ

ศูนย์ฝึกอบรมของบริษัทได้มีการประสานความร่วมมืออย่างใกล้ชิด
กับบุคคลากรด้านเทคนิคเรือชั้นสูงของบริษัทในการที่จะ
เสาะหาและกำหนดการฝึกอบรมที่จำเป็นสำหรับนายประจำเรือและลูกเรือ
รวมถึงการออกแบบหลักสูตรฝึกอบรมพิเศษต่างๆให้ เหมาะสมกับความต้องการ
ด้วยเหตุนี้จึงได้เกิดหลักสูตรฝึกอบรมใหม่ๆด้านเทคนิคสำหรับนายช่างกลเรือของบริษัทคือ หลักสูตร
เสริมสร้างทักษะและการจัดการสำหรับนายช่างกลเรือระดับบริหาร Engine Room Management
and Competency Enhancement (EMC)
และหลักสูตรสำหรับการปฏิบัติงานเข้าเวรยามสำหรับนายช่างกลเรือระดับปฏิบัติการ Engineer on
Watch (EOW) และในอนาคตได้มีแผนการที่จะเพิ่มเติมหลักสูตรอีกเช่นหลักสูตรสำหรับ
“ระบบการทำงานของซีลเพลาใบจักร” “การ
ทำงานของอุปกรณ์ยกขนสินค้าโดยเฉพาะระบบไอดรอลิก” และ
“ความปลอดภัยในการปฏิบัติงานบนเรือสำหรับลูกเรือ”
โดยทางศูนย์ฝึกอบรมของบริษัทได้ทำการติดตั้งอุปกรณ์เครื่องจักรที่เป็นพื้นฐานสำคัญเช่น
เครื่องเทอร์โบชาร์จเจอร์ และเครื่องแยกกรอง น้ำมัน
เพื่อใช้สำหรับการฝึกภาคปฏิบัติจริงเพิ่มเติมจากการเรียนรู้ภาคทฤษฎีในห้องเรียน
การติดตั้งอุปกรณ์เครื่องจักรเหล่านี้
ร่วมกับเครื่องฝึกจำลองการเดินเรือจะเป็นการช่วยเพิ่มประสิทธิภาพในการฝึกอบรมที่จำเป็นให้กับคนประจำเรือทั้งฝ่ายปากเรือ
(นักเดินเรือ) และฝ่ายห้องเครื่อง (นายช่างกลเรือ)

โปรดดูรายละเอียดเพิ่มเติมเกี่ยวกับพนักงานและลูกเรือได้ในหัวข้อ “การกำกับดูแลกิจการ 3.
บทบาทของผู้มีส่วนได้เสีย - ด้านพนักงาน”

(7) รายงานด้านความรับผิดชอบต่อสังคม

[]

บริษัทฯ มีความมุ่งมั่นดำเนินธุรกิจภายใต้หลักการกำกับดูแลกิจการที่ดี
มีเจตนารมณ์ที่จะดำเนินธุรกิจอย่างมีคุณธรรม ควบคู่
ไปกับการมีส่วนร่วมรับผิดชอบต่อสังคมและสิ่งแวดล้อม บริษัทฯ ตระหนักดีว่า การที่บริษัทฯ
มีเรือเดินทะเลเดินเรืออยู่ทั่วโลก และ เรือได้ถือธงสัญชาติไทยนั้น
ซึ่งเป็นเสมือนตัวแทนของประเทศ จึงเป็นหน้าที่ของบริษัทฯ ที่จะต้องปฏิบัติตามข้อบังคับต่างๆ อย่าง
เคร่งครัด

บริษัทฯ กำหนดให้ความรับผิดชอบต่อสังคมเป็นเรื่องที่สำคัญ ซึ่งบริษัทฯ
ได้บัญญัติเรื่องดังกล่าวไว้ในพันธกิจ และภารกิจ ของบริษัทฯ นอกจากนี้บริษัทฯ
ได้จัดสรรงบประมาณไว้ร้อยละ 0.50 ของกำไรสุทธิประจำปีให้กับการทำกิจกรรมทางสังคม ซึ่ง
งบประมาณดังกล่าว ถูกสะสมและมีจำนวนขั้นต่ำ 1.75 ล้านบาท และไม่เกิน 25 ล้านบาทต่อปี
สำหรับการเบิกใช้งบประมาณ ดังกล่าวจะพิจารณาโดยผู้บริหารระดับสูง
และนำเสนอรายงานให้คณะกรรมการบริษัทฯ รับทราบภายในช่วงเวลาที่กำหนดไว้

พันธกิจและภารกิจที่สำคัญของบริษัทฯ มีดังต่อไปนี้

พันธกิจของบริษัทฯ

-   เป็นบริษัทเดินเรือที่ได้รับความไว้วางใจสูงสุดในโลกและให้บริการดีที่สุด
    และเป็นทางออกสำหรับการขนส่งสินค้าแห้ง เทกองระหว่างประเทศ

ภารกิจที่สำคัญ

-   บริษัทฯ จะดำเนินธุรกิจทั้งหมดโดยยึดหลักการกำกับดูแลกิจการที่ดี
    ซึ่งส่วนหนึ่งในการกำกับดูแลกิจการนั้นบริษัทมีคู่มือ การกำกับดูแลกิจการ และบริษัทฯ
    ได้ปฏิบัติตามอย่างเคร่งครัด

-   บริษัทฯ จะให้บริการลูกค้าอย่างมีประสิทธิภาพ เชื่อถือได้ และให้บริการอย่างมืออาชีพ

-   บริษัทฯ จะปฏิบัติตามกฎ ระเบียบ ข้อบังคับต่างๆ
    ที่เกี่ยวข้องและปฏิบัติตามมาตรฐานความปลอดภัยสูงสุดในการ จัดการเรือของบริษัทฯ
    เพื่อไม่ให้มีหรือให้มีน้อยที่สุดในเรื่องการบาดเจ็บ การเสียชีวิตของลูกเรือ
    รวมทั้งการทำลายสิ่ง แวดล้อม

-   บริษัทฯ จะพยายามสร้าง รักษาไว้ และเพิ่มพูนมูลค่าของกิจการในระยะยาวเพื่อผู้ถือหุ้น

-   บริษัทฯ จะดำเนินงานด้วยความโปร่งใส ซื่อสัตย์
    และเชื่อถือได้เพื่อประโยชน์สูงสุดแก่ผู้มีส่วนได้เสียทุกฝ่าย

-   บริษัทฯ
    จะจัดให้มีสภาพแวดล้อมที่สนับสนุนและให้รางวัลในการทำงานสำหรับพนักงานทุกคนเพื่อเปิดโอกาสให้พนักงาน
    มีการพัฒนาความสามารถและการเติบโตในองค์กร

-   กิจกรรมทางสังคมของบริษัทฯ เกี่ยวข้องกับส่วนต่างๆ ได้แก่ 1. ลูกค้าของบริษัทฯ 2.
    การปฏิบัติตามกฎหมายและ ข้อกำหนดที่เกี่ยวข้อง 3.
    ความปลอดภัยและอาชีวอนามัยของพนักงาน 4. การป้องกันและพิทักษ์สิ่งแวดล้อม และ 5.
    ชุมชนและสังคม

บริษัทฯ
เชื่อว่าความสำเร็จจากการทำกิจกรรมทางสังคมในทุกส่วนจะเป็นพื้นฐานที่ยั่งยืนที่จะช่วยให้บรรลุพันธกิจของบริษัทฯ

1. ลูกค้า: บริษัทฯ ตระหนักเป็นอย่างดีว่าการประสบความสำเร็จของอุตสาหกรรมเรือเดินทะเล
ซึ่งเป็นการขนส่งสินค้า จากแหล่งผู้ผลิตส่งต่อไปยังแหล่งผู้บริโภคนั้นขึ้นอยู่กับการเพิ่มมูลค่าให้กับลูกค้า
ซึ่งเป็นส่วนหนึ่งของความรับผิดชอบของบริษัทฯ บริษัทฯ
ตระหนักถึงการตอบข้อสงสัยของลูกค้าอย่างละเอียดโดยทันทีภายใต้การปฏิบัติงานตามข้อตกลงในสัญญาตลอด
24 ชั่วโมง และไม่มีวันหยุดในการทำงานบนเรือ
ในการดำเนินธุรกิจตามสัญญาเมื่อลูกค้าประสบเหตุการณ์หรือปัญหาใดๆ ก็ตาม บริษัทฯ
จะพยายามแก้ไขปัญหาที่เกิดขึ้นนั้น ถึงแม้ว่าเรือของบริษัทฯ
จะไม่เกี่ยวข้องกับสถานการณ์ดังกล่าวก็ตาม ทางบริษัทฯ
ยินดีที่จะรายงานว่าการให้บริการลูกค้าของเรานั้นได้รับการตอบรับอย่างดี
ดังตัวอย่างที่ได้รับการแจ้งกลับมาทางลูกค้า เช่น

“ขอขอบคุณเจ้าของเรือเป็นอย่างมากสำหรับการแก้ปัญหาให้อย่างเร่งด่วน”

“เป็นเรื่องที่น่าพอใจเป็นอย่างมากที่เจ้าของเรือมีความจริงใจในการแก้ไขปัญหาต่างๆ ให้ราบรื่น

โดยไม่คำนึงถึงช่วงเวลาของการทำงาน”

“ขอขอบคุณสำหรับความร่วมมือเป็นอย่างดี และความรวดเร็วในการหาสาเหตุของปัญหา

ซึ่งทำให้เรารู้สึกพึงพอใจเป็นอย่างมาก”

การจัดการฐานข้อมูลคอมพิวเตอร์ใหม่: เช่นเดียวกับการรายงานเมื่อปีก่อน บริษัทฯ
ปรับปรุงโปรแกรม คอมพิวเตอร์ใหม่
ซึ่งครอบคลุมทุกการปฏิบัติงานในสำนักงานใหญ่และเชื่อมต่อกับกองเรือของบริษัทฯ
โปรแกรมคอมพิวเตอร์นี้ให้ ข้อมูลแบบทันที เกี่ยวกับการปฏิบัติงานบนเรือ
รวมถึงแสดงต้นทุนที่เกิดขึ้นและข้อมูลอื่นๆ ในทันที และช่วยให้สำนักงานใหญ่
สามารถติดต่อกับกัปตันเรือทุกคนบนเรือทุกลำได้อย่างใกล้ชิด
ทำให้การตัดสินใจเมื่อเกิดเหตุการณ์มีประสิทธิภาพมากยิ่งขึ้น
นอกจากนี้โปรแกรมคอมพิวเตอร์ดังกล่าว ยังช่วยให้บริษัทฯ สามารถให้บริการลูกค้าได้ดียิ่งขึ้น
และสนับสนุนให้การทำงานระหว่าง พนักงานในสำนักงานใหญ่กับกองเรือมีประสิทธิภาพยิ่งขึ้นด้วย

2. การปฏิบัติตามกฎข้อบังคับและอนุสัญญาต่างๆ: ดังที่ได้กล่าวไว้ในตอนต้น กองเรือของบริษัทฯ
ส่วนใหญ่ ถือธงสัญชาติไทย บริษัทฯ จึงพยายามเพื่อปกป้องและรักษาไว้ซึ่งชื่อเสียงของประเทศไทย
บริษัทฯ มีความพยายามที่จะรักษาความ น่าเชื่อถือของประเทศไทย โดยเรือทุกลำของบริษัทฯ
มีมาตรการความปลอดภัยตามข้อบังคับระเบียบปฏิบัติที่ได้รับการยอมรับโดย ทั่วไป
ดังเช่นหนึ่งในอนุสัญญาที่ต้องปฏิบัติ คือ ISM Code ซึ่งมีรายละเอียดดังนี้

ประมวลกฎระเบียบเกี่ยวกับการจัดการเพื่อความปลอดภัยระหว่างประเทศ (ISM Code) การเรียน
รู้จากประสบการณ์เหตุการณ์ทางทะเลตลอดหลายปีที่ผ่านมา
ได้นำมาซึ่งประมวลกฎระเบียบเกี่ยวกับการจัดการเพื่อความปลอดภัย ระหว่างประเทศ
International Safety Management Code หรือ ISM Code
และได้ถูกเผยแพร่โดยองค์กรการเดินเรือระหว่าง ประเทศ ในการส่งเสริมการรักษาความปลอดภัย
สำหรับการดำเนินงานของเรือเดินทะเลและการป้องกันมลพิษต่างๆ ในวันที่ 1 กรกฎาคม 2541
ISM Code ได้กลายเป็นข้อบังคับสำหรับเรือขนส่งผู้โดยสารรวมถึงเรือเร็วสำหรับขนส่งผู้โดยสาร
เรือบรรทุก น้ำมัน เรือบรรทุกสารเคมี เรือบรรทุกก๊าซ เรือบรรทุกเทกอง
และเรือบรรทุกสินค้าที่มีความเร็วสูงที่มีระวางขับน้ำจดทะเบียนตั้งแต่ 500 ตันกรอสขึ้นไป ซึ่งบริษัทฯ
ได้ปฏิบัติตามข้อกำหนดต่างๆ และได้รับการรับรองตั้งแต่ปี 2538 ประมวลกฎข้อบังคับนี้ถูกนำไป
ใช้บนเรือและที่สำนักงาน มีจุดมุ่งหมายเพื่อให้เป็นมาตรฐานสากลของการบริหารความปลอดภัย
และการเดินเรือ รวมทั้งการ ป้องกันมลพิษ โดยวัตถุประสงค์ทั่วไปของ ISM Code มีดังนี้

1. เพื่อให้เกิดความปลอดภัยในการเดินเรือ

2. เพื่อป้องกันการบาดเจ็บและสูญเสียชีวิต

3. เพื่อหลีกเลี่ยงการกระทำความเสียหายต่อสิ่งแวดล้อม

การตรวจสอบภายในบนเรือประจำปีไม่ได้เจาะจงเฉพาะการสอบทานการปฏิบัติตาม ISM Code
เท่านั้น แต่ยังรวมถึงกฎ ระเบียบ ข้อบังคับต่างๆ ของบริษัทฯ อีกด้วย
การตรวจสอบจะถูกดำเนินการโดยทีมงานที่มีคุณสมบัติและประสบการณ์ที่เหมาะสม
และผู้ตรวจสอบภายในบนเรือจะรายงานผลการปฏิบัติงานต่อกรรมการผู้จัดการโดยตรง
ในกรณีที่เกิดการไม่ปฏิบัติตามกฎระเบียบ ข้อบังคับต่างๆ ที่เกี่ยวข้องหรืออุบัติเหตุต่างๆ
จะถูกนำไปสืบสวนและวิเคราะห์เพื่อหาสาเหตุ ขั้นตอนการดำเนินงานต่างๆ จะถูก นำมาทบทวนทันที
มาตรการการป้องกันจะถูกกำหนดและนำไปปฏิบัติใช้ทั้งกองเรือของบริษัทฯ
เพื่อหลีกเลี่ยงการเกิดขึ้นซ้ำอีกครั้ง นอกจากนี้บริษัทฯ ยังได้กำหนดให้มีการประเมินจุดแข็ง จุดอ่อน
และทิศทางของระบบต่างๆ ที่จะมีขึ้นในอนาคต และการวิเคราะห์ ผลการไม่ปฏิบัติตามกฎ
ระเบียบและข้อบังคับต่างๆ ประจำปี รวมทั้งการจัดประเภทของการไม่ปฏิบัติตามดังกล่าวออกเป็น
หมวดหมู่อย่างชัดเจน เช่น จำนวนผู้ได้รับบาดเจ็บ เครื่องยนต์เสียหาย สินค้าเสียหาย การเกยตื้น
เป็นต้น สิ่งเหล่านี้จะถูกนำมา วิเคราะห์ ซึ่งผลของการวิเคราะห์ปัญหาที่เกิดซ้ำๆ จะถูกหยิบยกขึ้น
ขั้นตอนการดำเนินงานต่างๆ จะถูกนำมาทบทวนและมาตรการ
การป้องกันจะถูกนำมาใช้เหล่านี้จะช่วยพัฒนาระบบการบริหารความปลอดภัย (Safety
Management System) ให้ดีขึ้นอย่าง ต่อเนื่อง บทเรียนต่างๆ
ที่ได้จากการเรียนรู้จากอุบัติเหตุต่างๆ และความผิดพลาดเล็กๆ น้อยๆ
ที่เกิดขึ้นจะถูกถ่ายทอดโดยบริษัท เดินเรือต่างๆ ผ่าน Marine Accident Reporting Scheme
(MARS) เพื่อผลประโยชน์ของอุตสาหกรรมเรือ และทำให้ความปลอดภัย
ของการเดินเรือโดยทั่วไปสูงขึ้น The Nautical Institute กรุงลอนดอน ประเทศอังกฤษ
ซึ่งเป็นผู้ออกเอกสาร Marine Accident Reporting Scheme (MARS) ทุกเดือน
ได้ขอบคุณบริษัทฯ เกี่ยวกับการให้ความร่วมมือกับ MARS ในการส่งเสริมและคงไว้ซึ่ง
การจัดการที่มีคุณภาพและมีความรับผิดชอบต่อสังคมอย่างสูงสุด

3. พนักงาน ความปลอดภัย และอาชีวอนามัย: บริษัทฯ
ตระหนักเป็นอย่างดีว่าการเคารพในสิทธิมนุษยชนเป็น รากฐานของการพัฒนาทรัพยากรบุคคล
ซึ่งเป็นการเพิ่มมูลค่าให้กับธุรกิจ นอกจากนี้ทรัพยากรบุคคลเป็นปัจจัยหลักในการสร้าง
ความสำเร็จทางธุรกิจและเพิ่มมูลค่าให้กับบริษัทฯ ในทุกๆ ด้าน เป็นนโยบายของบริษัทฯ
ที่จะสนับสนุนกิจกรรมเพื่อส่งเสริม สุขอนามัยและความปลอดภัยของพนักงาน
ดังนั้นการดำเนินงานของบริษัทฯ และพนักงานจะสนับสนุนความปลอดภัยและอาชีว อนามัยของสิ่งอื่นๆ
ด้วย บริษัทฯ ให้ความสำคัญต่องานด้านสุขภาพ
และความปลอดภัยเท่าเทียมกับงานเชิงพาณิชย์และงานด้าน การปฏิบัติงาน
และเห็นว่าเป็นความรับผิดชอบของผู้บริหาร
กล่าวคือความรับผิดชอบเกี่ยวกับสุขภาพและความปลอดภัยของ
ลูกเรือมีความชัดเจนและกำหนดเป็นสัดส่วน โดยมีจุดมุ่งหมายว่าอุบัติเหตุนั้น
สามารถป้องกันได้โดยการจัดการความเสี่ยง

[]

บริษัท พรีเชียส ชิพปิ้ง จำกัด (มหาชน) หรือ “พีเอสแอล” ได้ร่วมรำลึกถึงวันเดินเรือทะเลสากล
โดยการจัดงาน “วิ่งวันเดินเรือทะเล” ครั้งที่ 7 ขึ้นที่สวนลุมพินีเมื่อวันศุกร์ที่ 15 มกราคม 2553

วันเดินเรือทะเลสากลที่ผ่านมาได้ให้ความสำคัญในเรื่องความปลอดภัยในการขนส่งทางน้ำ
ความปลอดภัยในการเดินเรือและการรักษา สิ่งแวดล้อมทางทะเล
เพื่อให้ทุกฝ่ายที่เกี่ยวข้องให้ความสำคัญกับงานของ IMO ในปีนี้ คำขวัญของวันเดินเรือทะเลสากล ปี
2010 คือ “ปีของชาวเรือ” (The Year of the Seafarer) เพื่อให้สอดคล้องกับคำขวัญ
ลูกเรือของบริษัทฯ และนักเรียนเดินเรือจากศูนย์ฝึกพาณิชย์นาวีที่จะได้เป็นชาวเรือในวัน ข้างหน้า
ได้มาเข้าร่วมวิ่งเป็นจำนวนมาก

จากภาพ: พนักงานของบริษัทฯ ก่อนการวิ่ง

บริษัทฯ
ได้กำหนดนโยบายเกี่ยวกับยาเสพติดและการดื่มเครื่องดื่มที่มีแอลกอฮอล์ให้เป็นไปตามข้อเสนอแนะของ
OCIMF ในเรื่อง “คำแนะนำสำหรับการควบคุมยาเสพติดและเครื่องดื่มที่มีแอลกอฮอล์บนเรือ”
ซึ่งรายละเอียดจะระบุอยู่ในคู่มือระบบการ จัดการ
เพื่อความปลอดภัยบนเรือทุกลำรวมทั้งประกาศให้พนักงานทุกคนรับทราบ

ลูกเรือแต่ละคนต้องได้รับการพักผ่อนที่เพียงพอซึ่งถือว่าเป็นสิ่งจำเป็น เพื่อหลีกเลี่ยงความเหนื่อยล้า
และความตึงเครียด ซึ่งอาจมีส่วนเกี่ยวข้องกับการเกิดอุบัติเหตุบนเรือ ดังนั้นบริษัทฯ
จึงปฏิบัติตามข้อกำหนดเกี่ยวกับเวลาการพักผ่อนอย่างน้อยที่สุด ตามอนุสัญญาระหว่างประเทศ
ว่าด้วยการฝึกอบรม การออกประกาศนียบัตรและการเข้ายามสำหรับคนบนเรือ ค.ศ. 1995 (STCW
95) และอนุสัญญาองค์การแรงงานระหว่างประเทศ 180

บริษัทฯ จัดระบบเวชกรรมที่เหมาะสมในระดับที่สูงกว่ามาตรฐานของ International Labor
Organization (ILO) รวมทั้ง ข้อบังคับอื่นๆ ที่เกี่ยวข้อง ซึ่งทำให้บริษัทฯ
ประสบปัญหากรณีลูกเรือล้มป่วยน้อยมาก

การทำงานเป็นทีม: บริษัท เกรท เซอร์เคิล ชิปปิ้ง เอเยนซี่ จำกัด ซึ่งเป็นบริษัทย่อยของบริษัทฯ
และรับผิดชอบด้าน การบริหารการเดินเรือ สำหรับกองเรือทั้งหมดของบริษัทฯ
โดยเจ้าหน้าที่ทุกคนมีการทำงานเป็นทีมและจัดให้มีการประสานงานที่ดี ซึ่งช่วยทำให้บริษัทฯ
ประสบความสำเร็จในการบริหารการเดินเรือ บริษัท เกรท เซอร์เคิล ชิปปิ้ง เอเยนซี่ จำกัด
ยังได้รับ ประกาศนียบัตรของ ISM Code และการรับรองมาตรฐานคุณภาพ ISO 9001:2008 ด้วย

[]

การฝึกอบรมและการพัฒนา: ตลอดหลายปีที่ผ่านมา บริษัทฯ
ไม่เพียงแต่มีการฝึกอบรมความชำนาญด้าน การบริหารการเดินเรือเท่านั้น
แต่ยังได้มีการพัฒนาด้านคุณภาพและความสามารถของพนักงานทั้งบนเรือและที่สำนักงานอีกด้วย
ทั้งนี้บริษัทฯ เห็นว่าบริษัทฯ
จะสามารถประสบความสำเร็จตามเกณฑ์คุณภาพและความปลอดภัยในการเดินเรือได้ด้วยการอุทิศตน
และความซื่อสัตย์ของลูกเรือ ผู้จัดการฝ่ายต่างๆ และฝ่ายตรวจสอบบนเรือ บริษัทฯ
จึงมีนโยบายที่จะสนับสนุนและส่งเสริมความรู้
ความสามารถและประสิทธิภาพของคนประจำเรือและให้โอกาสพวกเขาได้มีความก้าวหน้าในองค์กรต่อไป

พนักงานประจำเรือทุกนาย (ระดับ Officer) ของบริษัทฯ
ถูกกำหนดให้เข้าร่วมฟังการบรรยายสรุป ณ สำนักงานใหญ่ ของบริษัทฯ กรุงเทพฯ
ก่อนที่จะถูกมอบหมายให้ปฏิบัติหน้าที่บนเรือของบริษัทฯ
พนักงานประจำเรือจะได้รับข้อมูลข่าวสารที่เป็น ประโยชน์ที่เป็นปัจจุบันอย่างสม่ำเสมอ
โดยเฉพาะกฎระเบียบ ข้อบังคับต่างๆ ที่เกี่ยวข้อง และบ่อยครั้งที่พนักงานประจำเรือจะถูก
ส่งไปอบรม เพื่อเพิ่มเติมความรู้และประสบการณ์ โดยบริษัทฯ
จะเป็นผู้รับผิดชอบด้านค่าใช้จ่ายทั้งหมดที่เกิดขึ้น

บริษัทฯ กำหนดให้พนักงาน และลูกเรือบนเรือ สามารถส่งคำติเตียน หรือข้อแนะนำต่างๆ
ของพวกเขามายังสำนักงาน ของบริษัทฯ ซึ่งบริษัทฯ
หวังว่าจะเป็นการสนับสนุนให้พนักงานบนเรือปฏิบัติงานอย่างมีประสิทธิผล
และเป็นการช่วยปรับปรุงการ ดำเนินงานของบริษัทฯ ให้ดียิ่งขึ้นอีกด้วย

ทั้งนี้ บริษัทฯ ยังมีการฝึกอบรมโดยนำโปรแกรมวีดีทัศน์เกี่ยวกับความปลอดภัยบนเรือที่ดีมาใช้อีกด้วย

เพื่อให้เกิดแรงจูงใจต่อพนักงานประจำเรือใหม่
และให้เกิดการเรียนรู้ตลอดเวลาที่ประจำการบนเรือ บริษัทฯ จึงกำหนดให้
นายประจำเรืออาวุโสทำกิจกรรมร่วมกัน และเพื่อทดสอบวัดระดับความสามารถ บริษัทฯ
ได้จัดหาคอมพิวเตอร์สำหรับวัดระดับ ความสามารถไว้ประจำบนเรือ
โดยผลของการทดสอบดังกล่าวทำให้พนักงานประจำเรือสามารถทราบจุดอ่อนของตนเอง และ
กำหนดแนวทางแก้ไขเพื่อปรับปรุงจุดอ่อนดังกล่าวต่อไป

ศูนย์ฝึกอบรมการเดินเรือทะเลและหอบังคับการเดินเรือจำลอง: บริษัทฯ ได้จัดตั้งศูนย์ฝึกอบรมการ
เดินเรือทางทะเลและหอบังคับการเดินเรือจำลอง ณ สำนักงานใหญ่ กรุงเทพฯ
โดยศูนย์ฝึกอบรมดังกล่าวของบริษัทฯ ได้เปิดให้ ใช้งานได้อย่างสมบูรณ์ในเดือนมีนาคม 2551
โดยสิ่งเหล่านี้จะเป็นการวางรากฐานที่มั่นคงของกระบวนการฝึกอบรมต่างๆ ของ บริษัทฯ
และสามารถทำให้ทั้งพนักงานและลูกเรือได้มีการพัฒนาเรื่องของการดำเนินการเดินเรือทะเลอย่างทันสมัย
สำหรับ หอบังคับการเดินเรือจำลองจะถูกสร้างให้เหมือนหอบังคับการจริงของเรือ
โดยสร้างสถานการณ์ขณะนำเรือเข้าสู่ท่าเรือหลักเพื่อ
ให้พนักงานและลูกเรือได้เห็นภาพและเข้าใจระบบการนำเรือเข้าเทียบท่า ในระหว่างปี 2553
ได้มีการเริ่มจัดอบรมหลักสูตรพิเศษ เพื่อที่จะพัฒนานายช่างกลเรือในระดับบริหาร
และนายช่างกลเรือในระดับปฏิบัตการ ศูนย์ฝึกอบรมการเดินเรือทะเลนี้เป็นก้าวที่ สำคัญของ บริษัทฯ
ที่จะดำเนินการฝึกอบรมให้พนักงานและลูกเรือมีการดูแลตัวเองที่ดีและดูแลเรือที่ต้องประจำการ
ทั้งหมดนี้คือ
ความมุ่งหมายเพื่อให้มั่นใจในความปลอดภัยของลูกเรือและเป็นการป้องกันอุบัติเหตุและเป็นการอนุรักษ์สิ่งแวดล้อมด้วย

4. การปกป้องและพิทักษ์สิ่งแวดล้อม:

มาตรฐานระบบการจัดการสิ่งแวดล้อม มอก. 14001 (ISO 14001) เพื่อแสดงถึงความตั้งใจของ
บริษัทฯ ในการป้องกันและรักษาสิ่งแวดล้อม และการลดก๊าซคาร์บอน บริษัทฯ
ได้รับใบรับรองมาตรฐานระบบการจัดการ สิ่งแวดล้อม มอก.14001:2004 (ISO 14001:2004)
ในปี 2552 ซึ่ง ISO 14001:2004 ได้วางมาตรฐานเพื่อให้เกิดความสมบูรณ์ ของระบบการจัดการ
การวางนโยบายต่อสิ่งแวดล้อมของบริษัทฯ การวางแผนการดำเนินงานที่ส่งผลต่อความรับผิดชอบของ
บริษัทฯ ที่มีต่อสิ่งแวดล้อมในองค์กร จากการดำนินงานที่ผ่านมา 1 ปีหลังจากที่บริษัทฯ
ได้รับการรับรอง บริษัทฯ ประสบความสำเร็จ สำหรับการตรวจสอบประจำปี
จากการตรวจสอบโดยสมาคมผู้ตรวจสอบเรือแห่งประเทศญี่ปุ่น (Class NK) ซึ่งได้ยืนยันว่าบริษัทฯ
ปฏิบัติตามมาตรฐานดังกล่าวอย่างครบถ้วน

ความต้องการในการรักษาสิ่งแวดล้อมเพิ่มขึ้นจากทุกอุตสาหกรรมในรอบหลายปีที่ผ่านมา
ไม่เว้นแม้แต่อุตสาหกรรมใน การเดินเรือ บริษัทฯ ได้จัดทำ “นโยบายการป้องกันสิ่งแวดล้อม”
ขึ้นมาใหม่ ซึ่งเป็นส่วนที่เพิ่มขึ้นนอกเหนือจากข้อกำหนดพื้นฐาน
ตามอนุสัญญาระหว่างประเทศและกฎข้อบังคับต่างๆ เกี่ยวกับสิ่งแวดล้อม บริษัทฯ
จะปรับปรุงระบบการจัดการสิ่งแวดล้อม (EMS) (Environment Management System)
ให้เป็นไปตามมาตรฐานของระบบการจัดการสิ่งแวดล้อม มอก. 14001 (ISO 14001) ซึ่ง ระบบ
EMS ใหม่นี้จะเป็นระบบที่เข้ามาเสริมระบบมาตรฐานการจัดการที่มีอยู่ปัจจุบัน
เพื่อให้เป็นไปตามมาตรฐานการจัดการด้านคุณภาพ มอก. 9001 (ISO 9001)
และข้อกำหนดของการจัดการเพื่อความปลอดภัยระหว่างประเทศ (International Safety
Management (ISM) code)
การรวมระบบการจัดการที่มีคุณภาพจะเป็นที่รู้จักในนามระบบการจัดการความปลอดภัยและ
สิ่งแวดล้อมที่มีคุณภาพ (ISQEMS) (Safety Quality and Environment Management
System) ผู้จัดการทางด้านเทคนิคของ บริษัทฯ ซึ่งเป็นผู้บริหารในบริษัทฯ ด้วยนั้น
ได้รับการแต่งตั้งให้เป็นตัวแทนทางด้านการจัดการในหน่วยงานการจัดการความปลอดภัย
และสิ่งแวดล้อมที่มีคุณภาพ (SQEMS)
และยังเป็นตัวแทนพื่อให้บรรลุวัตถุประสงค์เกี่ยวกับประมวลระเบียบเกี่ยวกับการจัดการเพื่อ
ความปลอดภัยระหว่างประเทศ (ISM)

บริษัทฯ ได้มีการพัฒนาคู่มือการดำเนินการโดยผู้เชี่ยวชาญภายในบริษัทฯ
หลังจากการตรวจสอบอย่างละเอียดและ ปรับปรุงแก้ไขแล้ว สมาคมผู้ตรวจเรือแห่งประเทศญี่ปุ่น
(Class NK) ได้ออกประกาศนียบัตรรับรอง ซึ่งบริษัทฯ ได้ใช้โอกาสนี้ใน
การเปลี่ยนแปลงการจัดการด้านคุณภาพ (QMS) จากปัจจุบันใช้รุ่น 2000 เปลี่ยนเป็นรุ่นใหม่ปี 2008
ตาม มอก. 9001 (ISO 9001)

การดำเนินการที่สำคัญ:

1) นโยบายในการป้องกันสิ่งแวดล้อม ที่กล่าวถัดไป ได้ถูกจัดทำขึ้นในมาตรฐานเดียวกันกับ มอก.
14001 :

นโยบายของบริษัทฯ ในการรักษาสิ่งแวดล้อมอย่างยั่งยืน
ในการที่จะป้องกันสิ่งแวดล้อมและความเป็นอยู่ที่ดีขึ้นบนโลกใน ปัจจุบันและในอนาคต บริษัทฯ
ได้จัดให้มีระบบการจัดการสิ่งแวดล้อม (EMS) เพื่อให้บรรลุวัตถุประสงค์นี้ ในการปรับปรุงสิ่งต่างๆ
เพื่อให้เป็นไปตามนโยบายที่บริษัทฯ กำหนดไว้ ต้องกระทำดังต่อไปนี้

-   ลดมลพิษที่กระทบต่อสิ่งแวดล้อม

-   ปฏิบัติตามกฎระเบียบ หรือกฎข้อบังคับต่างๆ ที่กำหนดในประเทศ
    และระหว่างประเทศที่เกี่ยวกับมลพิษทางด้าน สิ่งแวดล้อม

-   จัดทำการดำเนินการเกี่ยวกับการใช้ทรัพยากรอย่างมีประสิทธิภาพ

-   ปลุกจิตสำนึกของพนักงานในการใช้สิ่งแวดล้อม

-   ทำการใดๆ เพื่อให้มั่นใจว่าบริษัทฯ
    ยังคงมีการดูแลการดำเนินการเกี่ยวกับสิ่งแวดล้อมที่มีประสิทธิภาพ

-   ทำการใดๆ เพื่อให้มั่นใจว่าบริษัทฯ
    มีการปรับปรุงการดำเนินการด้านสิ่งแวดล้อมและการป้องกันมลพิษอย่างต่อ เนื่อง

บริษัทฯ ตั้งเป้าหมายและวัตถุประสงค์สำหรับการปรับปรุงเกี่ยวกับการจัดการสิ่งแวดล้อม
และการเปิดเผยรายละเอียด เกี่ยวกับการจัดการดังกล่าวต่อสาธารณะ

พนักงานทุกคนปฏิบัติตามกฎระเบียบในการดูแลสิ่งแวดล้อม บริษัทฯ
จัดบุคคลที่มีความรับผิดชอบในการดูแล
สิ่งแวดล้อมและแบ่งให้มีฝ่ายบริหารในแต่ละแผนกดูแลเรื่องดังกล่าวในองค์กร

นโยบายนี้ได้ถูกสอบทานอย่างสม่ำเสมอเพื่อให้มั่นใจว่ามีการปฏิบัติตามกฎระเบียบเกี่ยวกับการรักษาสิ่งแวดล้อมใน
องค์กรอย่างต่อเนื่อง

2)
เป้าหมายและวัตถุประสงค์ในการจัดการสิ่งแวดล้อมได้ถูกกำหนดและนำมาใช้กับพนักงานทั้งในสำนักงานและพนักงาน
ที่อยู่บนเรือ โดยได้กำหนดระยะเวลาในการดำเนินการและให้มีการปฏิบัติ บริษัทฯ
ตระหนักดีว่าการอบรมและปรับปรุงความนึกคิด
ของพนักงานทุกระดับจะเป็นสิ่งที่นำไปสู่ความสำเร็จในนโยบายสิ่งแวดล้อม
และความสำเร็จนี้ได้แสดงผ่านการอบรมพนักงาน ในบริษัทฯ

3) บริษัทฯ มีการประเมินผลกระทบที่สำคัญต่อสิ่งแวดล้อมสำหรับเรือของบริษัทฯ
และการทำงานในสำนักงาน และพบ ว่าระเบียบและขั้นตอนการดำเนินการต่างๆ
ที่มีอยู่ปัจจุบันสามารถลดผลกระทบที่มีต่อสิ่งแวดล้อมอย่างมีประสิทธิภาพ

4) โครงการฝึกอบรมภายในองค์กรฯ ที่จัดขึ้นเพื่อพนักงานทุกคน (ทั้งที่สำนักงานบริษัทฯ
และบนเรือ) ซึ่งเป็นไปตาม นโยบายของระบบการจัดการสิ่งแวดล้อม (EMS Policy)
ซึ่งมีวัตถุประสงค์ในการจัดตั้งและปลูกจิตสำนึกเกี่ยวกับสิ่งแวดล้อม โดย
โครงการฝึกอบรมนี้ได้จัดฝึกการอบรมทั้งที่ศูนย์ฝึกอบรมของบริษัทฯ
และผ่านทางผู้ตรวจสอบภายในเกี่ยวกับเรือที่ไปตรวจเรือ

5) บริษัทฯ มีความพยายามเป็นอย่างยิ่งในการโน้มน้าวและสนับสนุนให้คู่ค้าบริษัทฯ
ทุกรายให้ความร่วมมือในการ ปฏิบัติตามมาตรฐานสิ่งแวดล้อมและแนวปฏิบัติที่ดี

6) การประชุมประจำปีที่มีการจัดขึ้นทุกปี
จะมีการพูดคุยและพัฒนาในประเด็นเกี่ยวกับการจัดการความปลอดภัยและ สิ่งแวดล้อมที่มีคุณภาพ
(SQEMS)

จากการสอบทานและการปรับปรุงอย่างต่อเนื่องเกี่ยวกับหน่วยงานการจัดการความปลอดภัยและสิ่งแวดล้อมที่มีคุณภาพ
(SQEMS) บริษัทฯ หวังเป็นอย่างยิ่งว่า
จะมีการประเมินการปฏิบัติงานด้านสิ่งแวดล้อมในปีถัดไปและจะมีการพัฒนาการให้ความ
สำคัญในการรักษาสิ่งแวดล้อมและการลดการใช้คาร์บอนอย่างต่อเนื่อง

บริษัทฯ ตระหนักดีว่าการดำเนินงานของธุรกิจเดินเรือ
ถ้าขาดความรับผิดชอบแล้วอาจมีผลกระทบต่อสภาพแวดล้อม โดย
เฉพาะอย่างยิ่งมลพิษทางน้ำและ/หรือมลพิษทางอากาศ สำหรับนโยบายการป้องกันรักษาสิ่งแวดล้อม
บริษัทฯ ได้ให้ความสำคัญ เพื่อการป้องกันและอนุรักษ์สิ่งแวดล้อม
และจัดระดับความสำคัญของการอนุรักษ์สิ่งแวดล้อมให้เทียบเท่ากับแผนการดำเนินงาน
ทางด้านการพาณิชย์ และการปฏิบัติงาน การดำเนินงานด้านสิ่งแวดล้อม
เพื่อให้เป็นไปตามนโยบายดังกล่าว มีดังนี้

-   สนับสนุนวิธีการและการปฏิบัติตามมาตรการป้องกันสิ่งแวดล้อมตามกฎหมายที่ใช้ในปัจจุบันรวมทั้งข้อกำหนดและ
    วิธีปฏิบัติของอุตสาหกรรม

-   เพิ่มเติมมาตรการใดๆ เพื่อปรับปรุงคุณภาพของสิ่งแวดล้อม

-   การอธิบายทิศทางการจัดการของบริษัทฯ ด้านสิ่งแวดล้อมที่ชัดเจน
    เพื่อจูงใจให้พนักงานได้ปฏิบัติการเกี่ยวกับ สิ่งแวดล้อมด้วยความรู้สึกรับผิดชอบ

-   ออกแบบและดำเนินการเกี่ยวกับเรือให้มีประสิทธิภาพมากที่สุด
    เพื่อกระทบต่อสิ่งแวดล้อมให้น้อยที่สุดเท่าที่จะเป็น ไปได้
    และเพื่อให้มั่นใจว่าการทิ้งของเสียใดๆ ได้กระทำภายใต้ข้อกำหนดอย่างเคร่งครัด

-   จัดทำแผนฉุกเฉินให้สอดคล้องกับกฎหมาย และการปฏิบัติที่ดี

-   ให้ความรู้และอำนาจหน้าที่ที่เหมาะสมกับพนักงาน
    เพื่อจัดการเกี่ยวกับการดำเนินการต่อสิ่งแวดล้อม

-   ควบคุมและดูแลการดำเนินการต่อสิ่งแวดล้อม
    เพื่อแน่ใจว่าได้มีการนำนโยบายไปใช้ปฏิบัติและเป็นไปตาม ความต้องการของกฎหมาย

บริษัทฯ ปฏิบัติตามข้อบังคับเพื่อการอนุรักษ์สิ่งแวดล้อมของอนุสัญญาระหว่างประเทศต่างๆ
ที่เกี่ยวข้องดังต่อไปนี้

-   อนุสัญญาระหว่างประเทศว่าด้วยการป้องกันมลภาวะจากเรือ (MARPOL)
    ซึ่งอนุสัญญาดังกล่าวได้ถูกแบ่งออกเป็น 6 เรื่อง คือ

1.  การป้องกันมลพิษจากน้ำมัน

2.  การควบคุมมลพิษจากสารเคมีเหลว

3.  การป้องกันมลพิษจากสารอันตรายที่บรรจุหีบห่อหรือตู้คอนเทนเนอร์หรือถังบรรจุ

4.  การป้องกันมลพิษจากน้ำเสียของเรือ

5.  การป้องกันมลพิษจากขยะของเรือ

6.  การป้องกันมลพิษทางอากาศจากเรือ

-   อนุสัญญาระหว่างประเทศว่าด้วยการจัดการน้ำบัลลาสถ่วงเรือและตะกอน ปี ค.ศ.2004
    (BWM) (International Convention for the Control and Management of
    Ship’s Ballast Water and Sediments, 2004)

-   อนุสัญญาระหว่างประเทศว่าด้วยการควบคุมวิธีการป้องกันเพรียงที่เป็นอันตรายในยานพาหนะทางน้ำ
    (AFS) (International Convention on the Control of Harmful
    Anti-Fouling Systems, 2001 (ANTI-FOULING))

-   อนุสัญญาระหว่างประเทศว่าด้วยความรับผิดทางแพ่งสำหรับความเสียหายอันเกิดจากมลพิษของน้ำมัน
    ค.ศ. 2001 (International Convention on Civil Liability for Bunker
    Oil Pollution Damage, 2001 (Bunkers Convention))

-   อนุสัญญาทางทะเลระหว่างประเทศว่าด้วยสินค้าอันตราย (International Maritime
    Dangerous Goods Code (IMDG CODE))

-   กฎหมายที่เกี่ยวข้องในภูมิภาคหรือในท้องถิ่นอื่นที่มีความเข้มงวดกว่ากฎหมายระหว่างประเทศได้กำหนดไว้
    เช่น กฎหมายการปกป้องสิ่งแวดล้อมของประเทศสหรัฐอเมริกา
    คำสั่งเกี่ยวกับมลพิษทางอากาศของสหภาพยุโรป เป็นต้น

-   บริษัทได้กำหนดหลักเกณฑ์ที่สำคัญในการทำงานของเรือ ซึ่งมีผลกระทบต่อสิ่งแวดล้อม ดังต่อไปนี้

-   การปล่อยก๊าซเรือนกระจกสู่บรรยากาศ เช่น ก๊าซคาร์บอนไดอ๊อกไซด์,
    ก๊าซซัลเฟอร์ไดออกไซด์, ก๊าซไนโตรเจน อ๊อก ไซด์, ก๊าซซาล่อน และคลอโรฟลูริด คาร์บอน

-   การถ่ายของเสียหรือสารกันเปื้อนสู่แหล่งน้ำ เช่น น้ำมัน, ขยะ, สินค้า, ศัตรูพืชและสัตว์,
    ระบบสีกันเพรียงที่ก่อให้เกิด สารพิษ

-   การถ่ายเททิ้งบนดิน เช่น ขยะ, สินค้าตกหล่น และเศษสินค้าที่เหลือจากการขนถ่าย

[]

-   การใช้วัตถุดิบและแหล่งพลังงานจากธรรมชาติ เช่น น้ำมันเชื้อเพลิง, น้ำ, กระดาษ

-   การใช้เทคโนโลยีทีทันสมัยเพื่อการพัฒนา เช่น
    เรือที่ต่อขึ้นใหม่ตามกำหนดมาตรฐานใหม่โดยคำนึงถึงผลกระทบที่มี ต่อสิ่งแวดล้อมเป็นสำคัญ

-   การเน้นย้ำ ชักจูงให้หน่วยงานอื่นๆ ที่เกี่ยวข้อง เช่น บริษัทอู่ซ่อมเรือ, เจ้าหนี้,
    หน่วยงานที่เกี่ยวข้องกับขยะ และสิ่ง ปฏิกูล ให้เห็นความสำคัญในเรื่องนี้
    และปฏิบัติงานโดยคำนึงถึงผลกระทบที่อาจจะเกิดขึ้นกับสิ่งแวดล้อม

วัตถุประสงค์และเป้าหมายด้านสิ่งแวดล้อม

จากข้อมูลเกี่ยวกับสิ่งแวดล้อมที่กล่าวไปแล้วข้างต้น บริษัทฯ
กำหนดวัตถุประสงค์และเป้าหมายที่สามารถวัดได้เกี่ยวกับ สิ่งแวดล้อมสำหรับพนักงานทุกคน
ทั้งที่ปฏิบัติงานในสำนักงาน และที่ปฏิบัติงานอยู่บนเรือ ซึ่งบริษัทฯ มีการสอบทานวัตถุประสงค์
เป้าหมาย และผลการปฏิบัติงานของบริษัทฯ อย่างต่อเนื่องเป็นระยะ

วัตถุประสงค์ที่สำคัญสำหรับพนักงานบนเรือ รวมถึงการลดการใช้พลังงานเชื้อเพลิง ลดการสร้างขยะ
การเพิ่มจำนวนของ กากน้ำมันที่จะต้องนำไปทิ้งบนบก
(ซึ่งสามารถนำกลับมาใช้ใหม่โดยการแปรรูปแทนการนำไปเผาในเตาเผาขยะบนเรือ) กำจัดการใช้
Halon (green-hourse gas) ในการดับเพลิง เช่นเดียวกับวัตถุประสงค์สำหรับสำนักงานบริษัทฯ
ที่มีการลดการใช้ไฟฟ้าและกระดาษ

สำหรับสำนักงาน บริษัทฯ วิเคราะห์เกี่ยวกับข้อมูลการใช้ไฟฟ้าในช่วงไม่กี่ปีที่ผ่านมา
ซึ่งเป็นจุดเริ่มในแผนการใช้ไฟฟ้าหรือ พลังงานอื่นๆ อย่างมีประสิทธิภาพ นอกจากนี้บริษัทฯ
ยังดำเนินการให้มีการปรับอุณหภูมิของระบบเครื่องปรับอากาศในสำนักงาน ให้คงไว้ที่อุณหภูมิ 24
องศาเซลเซียส ทำให้การใช้พลังงานในสำนักงานลดลง
เพื่อให้อุณหภูมิและสิ่งแวดล้อมในสำนักงานมีความ เหมาะสม บริษัทฯ
สนับสนุนให้พนักงานลดการผูกเน็คไทหรือสวมเสื้อแจ๊กเก็ตในขณะที่การแต่งตัวในสำนักงานยังคงเป็นทางการ
อยู่ ถึงแม้จะไม่ได้ผูกเน็คไทหรือสวมเสื้อแจ๊กเก็ตก็ตาม บริษัทฯ
ยังคงดำเนินการต่อไปในเรื่องการลดก๊าซคาร์บอน

หลักการประเมินผลงานของบริษัทฯ ในการอนุรักษ์สิ่งแวดล้อม

เป็นที่ทราบกันว่า ทุกๆ 1
ลิตรของการเผาเชื้อเพลิงจะทำให้เกิดการปล่อยก๊าซคาร์บอนไดออกไซด์ประมาณ 3 กิโลกรัม
ซึ่งส่วนประกอบหลักๆ ของก๊าซจะก่อให้เกิดสภาวะเรือนกระจก
มีเพียงทางเลือกเดียวที่เป็นไปได้คือการลดการเผาผลาญเชื้อเพลิง ฟอสซิล
แต่นั่นจะไม่สามารถเป็นไปได้ เนื่องจากเป็นการลดการพัฒนา และการเจริญเติบโตของบริษัทฯ
ดังนั้นสิ่งจำเป็นที่ต้องทำ คือ
การปฏิบัติงานให้ได้ประสิทธิภาพอย่างสูงสุดในขณะที่ลดปริมาณการเผาผลาญเชื้อเพลิง ซึ่บริษัทฯ
ได้มีการปฏิบัติตาม ขั้นตอน เพื่อมุ่งไปสู่จุดหมายที่ต้องการ

มาตรการโดยทั่วไปที่กำลังจัดทำเพื่อลดการใช้เชื้อเพลิง และส่งเสริมการลดก๊าซคาร์บอนไดออกไซด์

-   ส่งเสริมให้มีการวางแผนการเดินทางดีขึ้นพร้อมกับลดจำนวนเที่ยวเรือเปล่า

-   เส้นทางการเดินเรือที่ปลอดภัยจากสภาพอากาศต่ำแปรปรวน

-   ความเร็วในการเดินเรือที่เหมาะสม

-   ลักษณะ การทรงตัวของเรือที่เหมาะสมต่อการนำเรือ

-   การบำรุงรักษาตัวเรือ

-   การใช้สีทาตัวเรือกันเพรียงที่มีส่วนผสมของซิลิคอม ซึ่งไม่ก่อให้เกิดอันตรายต่อสิ่งแวดล้อม

-   ส่งเสริมการขนถ่ายสินค้าให้มีประสิทธิภาพ เพื่อลดการตกหล่น หรือลดการเหลือเศษของสินค้า

-   การบำรุงรักษาเครื่องจักรเป็นอย่างดี เพื่อให้มีประสิทธิภาพในการทำงาน

การลดปริมาณการเผากากน้ำมัน:
การกำจัดกากน้ำมันด้วยการส่งขึ้นฝั่งไปยังผู้รับที่เหมาะสมนั้นเป็นสิ่งที่บริษัทฯ สนับสนุน
และเน้นย้ำให้เรือทุกลำปฏิบัติ
ข้อมูลจากทางเรือที่แสดงให้เห็นถึงผลที่เกิดจากการสนับสนุนของบริษัทฯ ดังนี้ คือในรอบ 12
เดือนที่ผ่านมากองเรือของบริษัทฯ ได้ส่งกากน้ำมันขึ้นฝั่งเพื่อทำการกำจัดอย่างถูกต้องจำนวน 370
ตัน หรือเท่ากับ 370,000 ลิตร

กากน้ำมันจะมีปริมาณ 1% จากการใช้น้ำมันเชื้อเพลิง ซึ่งมีน้ำหนักประมาณ 200 ลิตรต่อวันต่อลำ
โดยปกติแล้วกาก น้ำมันนี้จะถูกเผาทิ้งโดยเตาเผาบนเรือ
ซึ่งถ้าหากส่งขึ้นฝั่งไปยังผู้รับที่เหมาะสมแล้ว กากน้ำมันเหล่านี้สามารถที่จะนำไปแปรสภาพ
เพื่อนำกลับมาใช้ใหม่ได้เป็นผลิตภัณฑ์จำพวกสารหล่อลื่น เช่น จาระบี เป็นต้น
โดยส่วนใหญ่แล้วบริษัทฯ จะเป็นผู้รับผิดชอบค่าใช้
จ่ายในขนส่งกากน้ำมันเหล่านี้ด้วยการยึดมั่นในการปฏิบัติเช่นนี้ทั้งกองเรือของบริษัทฯ
ทำให้เราลดปริมาณการปล่อยก๊าซ คาร์บอนไดออกไซด์ได้ถึง 1,100 ตัน
รวมถึงการส่งเสริมให้กองเรือลดปริมาณขยะ และเพิ่มการส่งขยะขึ้นฝั่งเพื่อกำจัดอย่างถูกต้อง

[]

ในช่วงปีที่ผ่านมา เราไม่เคยมีเหตุการณ์ที่ก่อให้เกิดการทำลายมลภาวะอย่างมีนัยสำคัญ
ระบบการบริหารจัดการเพื่อความ ปลอดภัยของบริษัทฯ นั้นจะทำให้มั่นใจได้ว่า
กองเรือมีการเตรียมพร้อมต่อเหตุการณ์ที่อาจเกิดขึ้น เพื่อที่จะลดผลกระทบต่อ สิ่งแวดล้อม
หากเหตุการณ์เหล่านั้นเกิดขึ้นจริง

ทุกๆ
หลักเกณฑ์และมาตรการการทำงานของเรือที่เสี่ยงต่อการก่อให้เกิดมลภาวะได้ถูกระบุไว้ในข้อบังคับต่างๆ
รวมถึง คู่มือการปฏิบัติงานที่ได้ผ่านการพิจารณาแล้ว จะมีเก็บไว้ประจำบนเรือทุกๆ ลำ นายเรือทุกๆ
คนเข้าใจอย่างถ่องแท้ถึงความ รับผิดชอบของตนที่จะต้องทำให้ลูกเรือทุกๆ คน ปฏิบัติตามกฎ
ข้อบังคับ เหล่านั้นเพื่อป้องกันเหตุการณ์ใดๆ ก็ตามที่จะส่งผลเสีย ต่อสภาพแวดล้อม
โดยสรุปและที่ผ่านมายังไม่เคยเกิดเหตุอันเนื่องมาจากการปฏิบัติงานของบริษัทฯ
ที่ก่อให้เกิดผลกระทบต่อ สิ่งแวดล้อม

การใช้เทคโนโลยีและนวัตกรรมใหม่ๆ:

สัญญาการต่อเรือใหม่ของบริษัทฯ กับอู่ต่อเรือ ABG ที่ประเทศอินเดียสำหรับเรือจำนวนทั้งสิ้น 21 ลำ
(เรือขนส่งสินค้า แห้งเทกอง 18 ลำ และเรือขนส่งซีเมนต์จำนวน 3 ลำ)
เป็นสิ่งที่แสดงถึงความมุ่งมั่นของบริษัทฯ ในการปกป้องและรักษาสภาพ แวดล้อม
รวมถึงการป้องกันมิให้เกิดมลภาวะ เรือทุกลำที่ต่อใหม่จะปฏิบัติตามข้อกำหนดต่างๆ
ที่บังคับใช้อยู่ในปัจจุบัน รวมถึงที่ จะบังคับใช้ในอนาคตอันใกล้นี้ด้วย หรือกล่าวอีกนัยหนึ่งคือ
คุณสมบัติเฉพาะของเรือที่ต่อใหม่นั้นเกินกว่าที่ข้อบังคับต่างๆ ระบุไว้ เท่าที่จะถือปฏิบัติได้
ทั้งนี้เพื่อเป็นการเพิ่มประสิทธิภาพในการปกป้องและรักษาสภาพแวดล้อม
รวมถึงทำให้การปฏิบัติงานบนเรือ มีความสะดวกยิ่งขึ้น

ส่วนหนึ่งของคุณสมบัติ “สีเขียว” ของเรือที่กำลังต่อใหม่ มีดังต่อไปนี้

1) โครงสร้างผนังต่อเรือสองชั้นเพื่อประโยชน์ในการลดผลกระทบต่อสิ่งแวดล้อม
หากเกิดอุบัติเหตุกับตัวเรือ

2) การใช้เทคโนโลยีสมัยใหม่ในการออกแบบตัวเรือ และการพิจารณาหลายๆ
ครั้งเพื่อให้ได้รูปแบบของตัวเรือที่ดีที่สุด เหมาะสมที่สุด ทั้งขนาดและรูปลักษณ์
เพื่อให้เรือสามารถที่จะทำความเร็วตามต้องการ ในขณะที่มีการเผาผลาญเชื้อ เพลิงที่ต่ำ

3) เครื่องจักรที่ใช้เป็นไปตามมาตรฐานการปล่อยควันไนโตรเจนออกไซด์

4) ผนังระวางสินค้าแบบเรียบ เพื่อลดการสะสมของสินค้าตกค้างในระวาง
ซึ่งจะเป็นการลดการใช้สารเคมีที่เป็นอันตราย ในการชะล้างสินค้าตกค้างเหล่านี้
เพราะว่าระวางสินค้าแบบนี้สามารถที่จะใช้น้ำเพียงอย่างเดียวในการทำความสะอาด ก็เพียงพอแล้ว

5) ระบบสูบจ่ายน้ำมันหล่อลื่นให้ไหลเวียนในเครื่องจักรใหญ่
จะเป็นการลดน้ำมันหล่อลื่นที่ต้องใช้ทั้งหมด ซึ่งเป็นการ ลดปริมาณของกากน้ำมัน

6) การออกแบบใบจักรใหม่ที่ช่วยการใช้เชื้อเพลิง ใบจักรชนิด Propeller Boss Cap Fins
ซึ่งนี่คือนวัตกรรมใหม่ในการ เพิ่มประสิทธิภาพในระบบขับเคลื่อนของเรือ
ซึ่งในที่สุดก็จะเป็นการลดการใช้เชื้อเพลิงในการเดินเครื่องกำเนิดไฟฟ้า บนเรือ

7) เครื่องกำเนิดไฟฟ้าจากเพลาใบจักรของเรือ
จะถูกติดตั้งบนเรือทุกลำเพื่อเป็นการลดการใช้น้ำมันเชื้อเพลิงในการเดิน เครื่องกำเนิดไฟฟ้าบนเรือ

8) เตาเผาขยะขนาดใหญ่ เป็นไปตามมาตรฐานการทำงานที่กำหนดโดย IMO
ซึ่งสามารถใช้เผาพลาสติกได้ถ้าจำเป็น

9) เรือทุกลำจะติดตั้งเตาเผาขยะขนาดใหญ่ดังที่ได้กล่าวมาแล้วนั้นเป็นไปตามมาตรฐานของ
MEPC.76(40) Marine Environment Protection Committee
(คณะกรรมการป้องกันสภาวะแวดล้อมทางทะเล) ซึ่งระบุว่าสามารถใช้เผาขยะ และกากน้ำมันได้
ทั้งนี้จะเป็นการเพิ่มประสิทธิภาพของระบบบริหารจัดการขยะ และสิ่งปฏิกูลของบริษัทฯ อันเป็น
สิ่งที่กองเรือของบริษัทฯ ได้ปฏิบัติอยู่แล้ว

10)
ถังเติมน้ำมันปนเปื้อนและกากน้ำมันขนาดใหญ่ที่แยกจากกันจะช่วยให้การกำจัดสิ่งปฏิกูลเหล่านี้เป็นมิตรต่อ
สิ่งแวดล้อมมากขึ้น เพราะสามารถที่จะเลือกผู้รับกำจัดสิ่งปฏิกูลขนส่งที่ดีและมีประสิทธิภาพมากที่สุดได้

11) เครื่องบำบัดสิ่งปฏิกูลบนเรือที่ได้รับการพัฒนาจะถูกติดตั้งบนเรือที่ต่อใหม่นี้

12) เรือที่ต่อใหม่จะปฏิบัตตาม
“อนุสัญญาระหว่างประเทศว่าด้วยเรื่องความปลอดภัยและการแปรสภาพเรือแล้วนำกลับ
มาใช้ใหม่อย่างมีประสิทธิภาพ และดีต่อสิ่งแวดล้อม 2552” ที่ได้ถูกบัญญัติไว้เมื่อเดือนพฤษภาคม
2552 เป็นการ ประชุมที่ฮ่องกง โดยที่จุดมุ่งหมายของอนุสัญญาฉบับนี้ คือ เพื่อที่จะมั่นใจได้ว่า
เรือที่นำกลับมาใช้ใหม่หลังจาก ถูกปลดระวางแล้ว
จะไม่เป็นอันตรายต่อน้ำและไม่ก่อให้เกิดอันตรายต่อสุขภาพและความปลอดภัยของมนุษย์และ
สิ่งแวดล้อม เรือใหม่ของบริษัทฯ นั้นจะจัดทำบัญชีวัสดุ/อุปกรณ์ที่อันตราย
ซึ่งไม่เป็นไปตามข้อกำหนดของอนุสัญญา
โดยเฉพาะห้ามและควบคุมมิให้ใช้วัสดุที่อาจก่อให้เกิดอันตรายตั้งแต่ในขั้นตอนการต่อเรือ
หากจำเป็นต้องใช้วัสดุที่ อาจก่อให้เกิดอันตรายเหล่านั้นแล้วก็จะจัดเก็บบัญชีรายการวัสดุแหล่งน้ำไว้
ซึ่งจะทำให้เรือมีสิทธิ์ที่จะยื่นขอใบ ประกาศนียบัตรบัญชีวัสดุอันตราย หรือ”หนังสือเดินทางสีเขียวได้”

นอกจากนี้ บริษัทฯ
ยังคงดำเนินการต่อไปอย่างต่อเนื่องในการหาวิธีและมาตรการในการลดก๊าซคาร์บอน

การลดก๊าซคาร์บอน: ดังที่กล่าวไปข้างต้นเกี่ยวกับการป้องกันและรักษาสิ่งแวดล้อม บริษัทฯ
ประสบความสำเร็จใน การช่วยลดก๊าซคาร์บอน โดยเรือของบริษัทฯ
มีการปรับเปลี่ยนอย่างเหมาะสม ซึ่งมีส่วนช่วยในการลดก๊าซคาร์บอนด้วยอย่างดี ใน
แง่ของพลังงานที่ใช้ในการขับเคลื่อนที่เรียกว่าน้ำมันหนักหรือน้ำมันเตา
โดยปกติส่วนที่เหลือจากการกลั่นน้ำมันดิบจะได้น้ำมันซึ่งใช้ สำหรับน้ำมันเครื่องบิน แก๊สโซลีน
และอื่นๆ หลังจากการกลั่น น้ำมันเตาก็จะได้น้ำมันดินและยางมะตอยที่นำมาใช้ในการสร้างถนน
และหลังคา
พลังงานที่ได้จากการเผาผลาญเชื้อเพลิงในเครื่องยนต์บนเรือจะถูกเปลี่ยนเป็นพลังงานขับเคลื่อนบนเรือ
ความร้อนส่วน ที่เหลือที่ได้จากการเผาเชื้อเพลิงนั้นจะถูกนำไปใช้ให้เกิดประโยชน์
โดยสามารถนำไปใช้ในกระบวนการแยกเกลือออกจากน้ำทะเล
ทำให้ได้น้ำบริสุทธิ์มาใช้เพื่อการอุปโภคบริโภคบนเรือและเป็นการทดแทนการบรรทุกน้ำจากที่อื่น
สำหรับแก๊สเสียที่หลงเหลืออยู่
ส่วนใหญ่จะใช้เป็นตัวขับเคลื่อนเครื่องอัดอากาศเพื่อให้เครื่องจักรทำงานอย่างมีประสิทธิภาพมากขึ้น
และส่วนที่เหลือจะนำไปใช้ใน การเปลี่ยนน้ำให้เป็นไอน้ำ
ซึ่งไอน้ำนี้สามารถนำไปใช้ในการให้ความร้อนได้หลายทาง โดยสิ่งสำคัญที่สุดคือ
เอาไปให้ความร้อนกับ น้ำมันเตาเพื่อให้ติดไฟได้ง่ายขึ้น

บริษัทฯ รู้สึกยินดีเป็นอย่างยิ่งที่จะแจ้งว่า การจัดพิมพ์รายงานประจำปี
สำหรับปีนี้ได้ใช้กระดาษที่นำกลับมาใช้ใหม่ (recycled paper) เพื่อต้องการที่จะรักษาสิ่งแวดล้อม
และลดก๊าซคาร์บอน ซึ่งเป็นไปตามความประสงค์ของบริษัทฯ

ระบบการกู้ภัยเรือร่วมกัน Automated Mutual assistance Vessel Rescue System
(AMVER)

โดยได้รับการสนับสนุนจากหน่วยนาวิกโยธินลาดตระเวนชายฝั่งของสหรัฐอเมริกา (USCG)
ซึ่งเป็นโครงการที่มี เอกลักษณ์โดดเด่นเฉพาะ ควบคุมโดยใช้ระบบคอมพิวเตอร์
มีเรือพาณิชย์ทั่วโลกอาสาสมัครเข้าร่วมโครงการเป็นระบบเครือข่าย การแจ้งข่าวสาร การค้นหา
และการกู้ภัยเรือที่ครอบคลุมทั่วโลก เพื่อให้การช่วยเหลือเรือที่ประสบภัยในทะเล ซึ่งบริษัทฯ
ได้เข้าร่วม โครงการนี้อย่างต่อเนื่องและมีผลการปฏิบัติงานที่ดีจากการรับรองโดย USCG
โดยบริษัทฯ ได้รับรางวัล AMVER ทุกปีจากตัวแทน ของสถานฑูตสหรัฐอเมริกา ณ กรุงเทพฯ

5. การสนับสนุนกิจกรรมชุมชนและสังคม บริษัทฯ
ตระหนักเป็นอย่างดีว่าชุมชนและสังคมที่ดีเป็นปัจจัยหลักที่ สนับสนุนธุรกิจของบริษัทฯ ดังนั้นบริษัทฯ
จึงสนับสนุนและเข้าไปมีส่วนร่วมในกิจกรรมของชุมชนและสังคมอย่างสม่ำเสมอ บริษัทฯ
ตระหนักถึงความรับผิดชอบต่อชุมชนและสังคม
และการเอาใจใส่ต่อผลกระทบต่อผู้ที่อยู่รอบข้างมากกว่าที่กฎหมายกำหนดไว้และ
พยายามทีละน้อยที่จะเข้าไปมีส่วนร่วมทางสังคม การจัดตั้ง
และขยายกองทุนเพื่อทำกิจกรรมชุมชนและสังคมจะช่วยให้เกิดกรอบ
ความคิดและการทำงานอย่างยั่งยืน เพื่อสนับสนุนกิจกรรมทางสังคมของบริษัทฯ

สำหรับกิจกรรมด้านสังคมและชุมชน ซึ่งบริษัทฯ ให้การสนับสนุน มีรายละเอียดดังต่อไปนี้

-   บริษัทฯ ให้การสนันสนุนการฝึกอบรมบุคลากรของศูนย์ฝึกพาณิชยนาวี (Merchant Marine
    Training Center) โดย
    การให้ทุนการศึกษาแก่ผู้มีผลการเรียนดีโดยมอบรางวัลเหรียญทองแก่นักเรียนของศูนย์ฝึกพาณิชยนาวีที่มีผลการ
    เรียนดีเด่นและประพฤติดีเป็นประจำทุกปี ตั้งแต่ปี พ.ศ. 2541 เป็นต้นมา นอกจากนี้บริษัทฯ
    ได้บริจาคหนังสือเรียน ให้กับศูนย์ฝึกพาณิชยนาวีอย่างสม่ำเสมอด้วย

-   บริษัทฯ ได้จัดตั้งทุนการศึกษาสำหรับนักเรียนของศูนย์ฝึกพาณิชยนาวี (MMTC) โดยในปี 2553
    บริษัทฯ ได้ให้ทุน การศึกษารวมทั้งสิ้น 2,355,120 บาท แก่นักเรียนที่ขาดแคลนเงินทุน

[]

-   บริษัทฯ ได้รับนักเรียนที่จบการศึกษาจากศูนย์ฝึกพาณิชยนาวีมาเป็นพนักงาน/ลูกเรือของบริษัทฯ
    และให้การส่งเสริม เพื่อพัฒนาคุณภาพของพนักงาน/ลูกเรือไทยเหล่านี้อย่างต่อเนื่อง
    ซึ่งพนักงาน/ลูกเรือเหล่านี้สามารถทำงานกับ
    เจ้าของเรือไทยทั่วไปได้โดยไม่มีข้อจำกัดว่าจะต้องทำงานกับบริษัทฯ เพียงแห่งเดียวเท่านั้น

-   จากที่เคยรายงานไว้แล้วในรายงานเมื่อปีที่แล้ว บริษัทฯ ได้ลงนามในบันทึกความเข้าใจ
    (MOU) กับสำนักงาน คณะกรรมการอาชีวศึกษา ในการปรับปรุงความรู้
    และส่งเสริมการเรียนการสอน สำหรับวิทยาลัยเทคโนโลยีและ
    อุตสาหกรรมการต่อเรือนครศรีธรรมราช ซึ่งตามบันทึกความเข้าใจนี้ บริษัทฯ ได้สร้างหอพัก
    เพื่ออำนวยความ สะดวกแก่นักศึกษาสำเร็จตามโครงการที่วางไว้เรียบร้อยแล้ว
    และได้ส่งมอบหอพักดังกล่าวให้กับวิทยาลัยเทคโนโลยีและอุตสาหกรรมการต่อเรือนครศรีธรรมราช
    ซึ่งมีมูลค่าทั้งสิ้นประมาณ 25.40 ล้านบาท บริษัทฯ ให้ความช่วยเหลือ
    ทางด้านการเงินอย่างต่อเนื่องแก่นักเรียน
    รวมการซื้อหนังสือและอุปกรณ์ทางการศึกษาในห้องสมุด ทางด้าน
    วิทยาลัยเทคโนโลยีและอุตสาหกรรมการต่อเรือนครศรีธรรมราช
    ได้เพิ่มหลักสูตรการเรียนใหม่โดยมีบริษัทฯ เป็นที่ ปรึกษา
    เพื่อเป็นการฝึกหัดและพัฒนาวิศวกรสำหรับการดำเนินอาชีพการเดินเรือในอนาคต ในการนี้
    ท่านรัฐมนตรี ช่วยว่าการกระทรวงศึกษาธิการ ได้มอบรางวัลโล่เกียรติยศให้แก่บริษัทฯ
    จากการที่บริษัทฯ มีส่วนร่วมในวิทยาลัย
    เทคโนโลยีและอุตสาหกรรมการต่อเรือนครศรีธรรมราช

[]

-   บริษัทฯ มอบทุนการศึกษาจำนวน 165,000 บาท แก่นักศึกษาวิทยาลัยพาณิชยนาวีนานาชาติ
    มหาวิทยาลัย เกษตรศาสตร์ วิทยาเขตศรีราชา
    เพื่อสนับสนุนการศึกษาให้กับนักศึกษาในหลักสูตรวิทยาศาสตร์การเดินเรือ การ
    มอบทุนการศึกษางวดสุดท้ายภายใต้โครงการนี้ได้ถูกจ่ายในเดือนเมษายน พ.ศ. 2553

[]

-   บริษัทฯ ได้ร่วมบริจาคเงินจำนวน 139,000 บาท ในโครงการ “ห่มผ้าให้น้อง ครั้งที่ 13”
    ให้กับคณะนักเรียนเดินเรือ พาณิชย์ของศูนย์ฝึกพาณิชยนาวี เพื่อนำไปจัดสร้างห้องน้ำ
    สำหรับโรงเรียนโนนผาสุก จังหวัดสระแก้ว ซึ่งเป็น โครงการนอกเหนือจากปีก่อน ได้แก่ 1)
    บริษัทฯ ได้ร่วมบริจาคเงินจำนวน 80,466 บาท ในโครงการ “ห่มผ้าให้น้อง ครั้งที่ 12”
    ให้กับคณะนักเรียนเดินเรือพาณิชย์ของศูนย์ฝึกพาณิชยนาวี เพื่อนำไปซื้อเครื่องโปรเจกเตอร์
    และจัดทำ เวทีกิจกรรมสำหรับโรงเรียนวัดบางกระเจ้า จังหวัดสมุทรสาคร และ2) บริษัทฯ
    ได้ร่วมบริจาคเงินจำนวน 100,000 บาท ในโครงการ “ห่มผ้าให้น้อง ครั้งที่ 11”
    ให้กับคณะนักเรียนเดินเรือพาณิชย์ ศูนย์ฝึกพาณิชยนาวี เพื่อนำไปใช้ใน
    การซ่อมแซมห้องเรียนและปรับปรุงห้องสมุดให้แก่ โรงเรียนบ้านใบสีทอง จังหวัดสุพรรณบุรี

[]

-   ในปี พ.ศ 2553 บริษัทฯ ได้บริจาคเครื่องคอมพิวเตอร์จำนวน 28 เครื่อง
    แก่โรงเรียนมัธยมวาริชภูมิ โรงเรียนสุโขทัย โรงเรียนบ้านค้อ โรงเรียนสัตตยาสัย
    และสำนักงานบริหารชุมชน อำเภอปากเกร็ด บริษัทฯ ได้ให้ความช่วยเหลือด้าน
    การศึกษาแก่เด็กยากจนอย่างต่อเนื่อง จากที่เคยรายงานไว้แล้วในรายงานประจำปีเมื่อปีที่แล้ว
    บริษัทฯ ได้บริจาค เครื่องคอมพิวเตอร์จำนวน 15 เครื่อง
    เพื่อใช้ในกิจกรรมการเรียนการสอนของโรงเรียนบ้านค้อ จังหวัดสุรินทร์ และ
    ได้บริจาคเครื่องคอมพิวเตอร์ที่มีความทันสมัยเพิ่มอีกจำนวน 3 เครื่อง (Dell Celeron 2
    GHZ, Hard Disk 40 GB)
    แก่โรงเรียนเพื่อให้การเรียนการสอนในโรงเรียนมีความทันสมัยมากขึ้นด้วย

[]

บริจาคเครื่องคอมพิวเตอร์

บริษัท พรีเชียส ชิพปิ้ง จำกัด (มหาชน) มอบเครื่องคอมพิวเตอร์จำนวน 28 เครื่อง
แก่โรงเรียนมัธยมวาริชภูมิ โรงเรียนสุโขทัย โรงเรียนบ้านค้อ โรงเรียนสัตตยาสัย
และสำนักงานบริหารชุมชน อำเภอปากเกร็ด นายคูชรู วาเดีย กรรมการบริหาร และนายยิ่งยง
กังแฮ ผู้จัดการอาวุโส เป็นตัวแทนมอบเครื่องคอมพิวเตอร์แก่ คุณสุภาภรณ์ ภูดินทราย จาก
โรงเรียนมัธยมวาริชภูมิ

-   บริษัทฯ ได้ร่วมบริจาคเงินจำนวน 40,000 บาท ให้กับยุวมุสลิม บ้านปากลัด
    อำเภอพระประแดง จังหวัด สมุทรปราการ
    เพื่อใช้สนับสนุนเครื่องมือเครื่องใช้ทางการศึกษาและเป็นทุนการศึกษาในกิจกรรมวันเด็กเมื่อวันที่
    19 มกราคม 2551

-   โดยปกติแล้วบริษัทฯ
    มักจะจัดให้มีการบริจาคเงินและสิ่งของสำหรับผู้ที่มีความจำเป็นและผู้ที่ยากไร้ เช่น บริษัทฯ
    ร่วมกับพนักงาน ได้บริจาคเงินกว่า 1 ล้านบาท
    ผ่านสภากาชาดไทยสำหรับผู้ประสบภัยธรณีพิบัติจากคลื่นยักษ์สึนามิ ในประเทศไทย และเมื่อต้นปี
    2547 บริษัทฯ ได้บริจาคคอมพิวเตอร์แก่โรงเรียนระดับประถมและมัธยม จำนวน 4 แห่ง
    ในจังหวัดระยอง ที่มีนักเรียนจำนวน 877 คน ให้มีโอกาสศึกษา

-   บริษัทฯ
    ให้ความช่วยเหลือในการสร้างโรงเรียนสำหรับเด็กที่ประสบภัยจากแผ่นดินไหวในภาคตะวันตกของประเทศ
    อินเดีย เมื่อปี 2544 และในที่สุดโรงเรียนมิตรภาพ อินโด-ไทย
    ก็เกิดขึ้นและสามารถเปิดดำเนินการได้แล้วซึ่ง สามารถรับนักเรียนได้ จำนวน 700 คน
    ทั้งในระดับประถม มัธยมต้น รวมทั้งมัธยมปลาย ซึ่งทำให้ผู้ที่เกี่ยวข้อง ต่างๆ
    รู้สึกซาบซึ้งและประทับใจอย่างมากในความช่วยเหลือจากประเทศไทย

-   บริษัทฯ ได้ให้ความช่วยเหลือแก่ประชาชนที่อยู่อาศัยทางภาคใต้ของประเทศไทย
    ซึ่งได้รับผลกระทบและความเสีย หายจากภัยสึนามิ เมื่อเดือนธันวาคม 2547 โดยบริษัทฯ
    และพนักงานได้บริจาคเงินช่วยเหลือจำนวน 590,000 บาท ให้กับหมู่บ้านทะเลนอก
    จังหวัดระนอง และปรับปรุง/ซ่อมแซมเรือประมงเพื่อให้สามารถนำกลับมาประกอบอาชีพได้
    และบริษัทฯ ได้อาสาดูแลและเข้ามาเยี่ยมเยียนหมู่บ้านนี้อย่างสม่ำเสมอ ทั้งนี้บริษัทฯ
    ได้เปิดโอกาสให้เด็กที่ขาดแคลนได้รับทุนการศึกษา โดยปัจจุบันบริษัทฯ
    ยังให้ทุนการศึกษาเด็กผู้หญิงคนหนึ่ง ที่กำลังศึกษาอยู่ในโรงเรียน แห่งหนึ่งที่กรุงเทพฯ
    นอกจากนี้บริษัทฯ ยังจัดหาแหล่งประกอบอาชีพให้แก่เยาวชนและให้การสนับสนุนการพัฒนา
    ทางร่างกายและสติปัญญาของเด็กหนุ่มในหมู่บ้านแห่งนี้
    เพื่อที่จะก้าวเข้ามาฝึกอบรมอาชีพการเดินเรือขั้นพื้นฐาน โดยทางบริษัทฯ
    เป็นผู้ออกค่าใช้จ่ายดังกล่าว ซึ่งบุคคลเหล่านี้จะเข้ามาประกอบอาชีพการเดินเรือให้กับบริษัทฯ
    ได้ อย่างสมบูรณ์และตรงกับสายงานอาชีพในการเดินเรือทะเลระหว่างประเทศ

-   บริษัทฯ ได้ร่วมบริจาคเงินจำนวน 1,325,867 บาท ในปี 2551 เพื่อสร้างบ้านฟิสิกส์ เคมี
    และอุปกรณ์คอมพิวเตอร์ ให้กับโรงเรียนแห่งหนึ่งที่ เซมังกุดี ทามิล นาดูล ประเทศอินเดีย
    โรงเรียนแห่งนี้อยู่ในหมู่บ้านที่ยากจนมากและได้รับ
    ผลกระทบและความเสียหายจากภัยสึนามิในเดือนธันวาคม 2547

-   บริษัทฯ
    ได้ประสานงานกับสภากาชาดไทยให้หน่วยเคลื่อนที่รับบริจาคโลหิตมารับบริจาคที่สำนักงานบริษัทฯ
    มา ตั้งแต่อดีต และในปี 2553 หน่วยเคลื่อนที่รับบริจาคโลหิตมารับบริจาคโลหิตที่บริษัทฯ ทั้งสิ้น
    2 ครั้ง ในเดือน มกราคม และเดือนกรกฎาคม มีจำนวนโลหิตรวม 37,450 ซีซี

-   ในทุกๆ ปี บริษัทฯ จัดกิจกรรมวิ่ง 5 กิโลเมตร เรียกว่า
    “พีเอสแอลวิ่งเพื่อวันเดินเรือประจำปี” ที่สวนลุมพินีเพื่อ สนับสนุนให้พนักงานบริษัทฯ
    มีนิสัยรักการออกกำลังกายและมีสุขภาพที่ดี และในปี 2553 พนักงานและผู้ที่เกี่ยวข้อง
    ได้เข้ามามีส่วนร่วมในกิจกรรมนี้อีกครั้งเมื่อวันที่ 15 มกราคม พ.ศ. 2553
    ด้วยความตั้งใจและเป็นมิตรต่อกัน

-   บริษัทฯ เป็นหนึ่งในกลุ่มผู้สนับสนุนงานวันกีฬาประจำปี ณ ศูนย์ฝึกพาณิชยนาวี ซึ่งบริษัทฯ
    ให้ความร่วมมือในการ ขยายด้านกีฬารวมถึงการศึกษา (ที่ได้กล่าวไปแล้ว)
    และช่วยในเรื่องการพัฒนาของคณะนักเรียนพาณิชย์นาวี

-   บริษัทฯ จัดโครงการช่วยเหลือพนักงานด้วยการให้ทุนการศึกษาประจำปี
    สำหรับค่าเล่าเรียนแก่บุตรของพนักงานที่ไม่ สามารถหาเงินค่าเล่าเรียนของบุตรตนเองได้

-   บริษัทฯ พิจารณาทุนการศึกษาหรือรางวัลสำหรับให้กับบุตรของพนักงานของบริษัทฯ
    ผู้ซึ่งมีผลการเรียนที่ดีในระดับ โรงเรียน วิทยาลัย และมหาวิทยาลัย

-   บริษัทฯ ได้บริจาคเงินและอุปกรณ์การศึกษา
    เพื่อจัดทำห้องปฏิบัติการทางวิทยาศาสตร์และสนับสนุนกิจกรรมการ เรียนการสอน ด้านต่างๆ
    ของโรงเรียนบ้านค้อ จังหวัดสุรินทร์ ในเดือนกันยายน 2549

-   บริษัทฯ ได้ร่วมบริจาคเงิน 100,000 บาท และหนังสือให้กับคณะนักเรียนเดินเรือพาณิชย์
    ศูนย์ฝึกพาณิชย์นาวี เพื่อ
    นำไปใช้ในการซ่อมแซมอาคารเรียนและสร้างห้องสมุดให้แก่โรงเรียนบ้านวังสนวน
    จังหวัดนครราชสีมา ในเดือน กันยายน 2550

-   บริษัทฯ ได้ร่วมสมทบเงิน 100,000 บาท แก่สภาสังคมสงเคราะห์แห่งประเทศไทย
    ในพระบรมราชูปถัมภ์ เพื่อใช้ใน การอบรมความรู้และพัฒนาทักษะวิชาชีพแก่คนพิการ
    เพื่อให้สามารถหาเลี้ยงตนเองได้ในงานวันคนพิการครั้งที่ 43 ซึ่งจัดขึ้นในเดือนพฤศจิกายน
    2550

-   ในปี 2551 บริษัทฯ ได้ร่วมบริจาคเงิน 68,000 บาท ให้โรงเรียนบ้านค้อ จังหวัดสุรินทร์
    เพื่อสนับสนุนใน “โครงการพานักเรียนไปทัศนศึกษา” ณ สถานีวิจัยสิ่งแวดล้อมสะแกราช
    จังหวัดนครราชสีมา